
„Satul românesc este, în esenţă, preistoric” 


„Satul românesc este, în esenţă, preistoric”, adică „o zonă con- 
servatoare, cum o dovedesc elementele de cultură arhaică care au su- 
praviețuit aici până la începutul secolului XX”, în ciuda statutului de 
„răspântie, în care se întretaie influenţe diverse”, o răspântie în care s-a 
supravieţuit doar „cu jăraticul ținut sub spuză”. lar principalele elemente 
de cultură arhaică sunt legile, care „se cântau, ca să nu se uite” şi din care 
ne-au rămas doar vestigii lingvistice („Leru-i Ler”, „Florile d'Albei”, 
„Heiole” etc.), dar care au supraviețuit, din vremea lui Zalmoxe, până pe 
la anul 1800, sub numele de „Valaskim”, adică „drept valah”, precum şi 
veşmintele preistorice, atât cele născocite de legendarul Pelasg (opinci, 
cojoc, căciulă), cât şi de mâinile pricepute ale „zeiţei” casnice, femeia 
(țesături din in, cânepă, lână sau bumbac). 

Portul popular al românilor, despre care se vorbeşte doar din pers- 
pectiva fragmentului nostru de istorie (cele aproape două secole recente), 
care s-a desprins şi se desprinde încă prin întretăiere de preistorie, nu re- 
prezintă o moştenire dacică, ci una mult mai îndepărtată și mai profundă, 
cea încredințată de Histia, odată cu legea, populațiilor de sub Ursa Mare, 
care, într-o primă tentativă de intrare în istorie, au împrumutat numele 
acelei tentative, dacismul. Tocmai de aceea, nu e nimic surprinzător să 
întâlneşti, în opera unui poet elin din secolul şapte înainte de Hristos, des- 
crierea amănunțită a costumului şi a modului de conțecţionare a pieselor 
veşmântului respectiv, pe care bătrânii satelor din Obcinile Bucovinei 
încă-l mai poartă de sărbătorile mersului la biserică. Asta nu înseamnă 
vreo influență a culturii eline în spaţiul nostru carpatic, deşi, de-a lungul 
mileniilor, „satul românesc şi-a însuşit multe din motivele ce constituesc 

patrimoniul marii culturi bizantine, care este istorie în sensul deplin al 
cuvântului; dar cultura aceasta istorică a fost asimilată stilului preistoric 
al satelor” româneşti, în condiţiile în care cultura aceea nu conserva, de 
fapt, elemente de preistorie, adică moşteniri pelasge, pentru că, aşa cum 
s-a convenit la nivel european, „omul pelasg este omul preistori 
din „faza aurolară a omenirii”, din „generaţia de aur” a necunoscătorilor 
de timp, care descifrau fenomenele naturale pe cer, acolo unde Conste- 
laţia Dragonului vestea înghețul nordic, şarpele-îngheț, care-l va izgoni 
pe culegătorul de fructe din Edenul începuturilor civilizaţiei umane, 
acolo unde Capricornul murea şi învia lumină (mai târziu, timp, dar şi 
„renovatio” periodică şi universală), iar Soarele şi Luna trăiau o cosmică 
poveste de dragoste, imposibil de a se desăvârși vreodată. 

Portul popular al valahilor este o moştenire multimilenară a 
pelasgilor. În Bucovina, înlocuirea numelui de valah cu cel de român, 
din iniţiativa pe atunci benefică a Școlii Ardelene, a fost greu acceptată, 
memoria subconştientă a legendarului Pelasg (Flaccus) supraviețuind 
prin Valaskim (dreptul valah), prin numele poporului, Valahove, prin 
numele multor bucovineni, Flacea sau, mai târziu, Flocea, prin datină, 
tradiţii, obiceiuri şi prin elementele portului de zi cu zi, un port apărat şi 
de lege, până prin anul 1550, când alterarea lui, prin împrumuturi de la 
străini, era „pedepsit cu moartea”. 

Portul nostru popular consacră, doar în Munţii Carpaţi, „rezistența, 
continuarea preistoriei”, precum şi „contemporaneitatea preistoriei cu 
istoria”, la un popor în general lipsit de memorie conştientă şi la care 
„originea, virtutea şi gloria strămoşilor nu se bucură de nici o prețuire; 
ei preţuiesc doar situaţia prezentă”, condamnându-se, astfel, la uitare, 
în viitorul apropiat la fel de insensibil şi de devorator. 

Fără îndoială că portul popular bucovinean face parte din portul 
naţional românesc (mă cam îndoiesc asupra faptului că noi vom ajunge, 
vreodată, și naţiune, când avem, vocaţia ancestrală a dezbinării în gloate), 
dar are și un plus faţă de portul românilor din celelalte provincii, poate 
că şi datorită existenţei, până recent, a unei enclave de preistorie, Ocolul 

Câmpulungului Moldovenesc, ţinut în care diversele contemporaneități 
nu au avut acces, libertatea obştească perpetuând un model obştesc ances- 
tral. Tocmai de asta am şi regionalizat această poveste, preferând aria de 
contaminare folclorică a obştii pelasge din inima Obcinilor Bucovinei. 

„Imbrăcămintea Dacilor 
era mai toată roşie”? 


În prima legendă, „Dacii”, din volumul „Tradiţii Poporane Române 
din Bucovina” (Bucureşti, 1895, pag. 3), Simion Florea Marian vehicu- 
lează o afirmaţie anonimă, pe cât de surprinzătoare, pe atât de neluată în 
seamă, inclusiv de către marele folclorist bucovinean: „Îmbrăcămintea 
Dacilor era mai toată roşie, adecă: comănac roşu, suman roșu şi cioareci 
sau berneveci roşii”. 

Desigur că Marian nu ratează ocazia de a specula pe seama cioa- 
recilor roşii ai huțanilor, care, ca „guţani” sau „guţuli” (cu „g” pronunţat 
„h” de ucraini) pot fi străvechii aliaţi ai goților, carpii, porecliţi „guţani” 
datorită acelei alianţe. Dar, admițând ipoteza că și carpii ar fi purtat 
îmbrăcăminte vopsită în roşu, nu putem concluziona că toţi dacii ar fi 
purtat „comănac roșu, suman roșu şi cioareci sau berneveci roșii” (eu 
înclin să cred că numai războinicii), iar dacă, totuşi, au purtat şi s-ar putea 
demonstra această străveche opţiune coloristică, am avea, în aparenţă, 
o problemă, pentru că puzderia de teze triumfaliste ale românismului 
(retezat) multimilenar s-ar clătina, scârţâind din căpriorii „îngâmfării şi 
înălțării peste ceea ce suntem”, cum zicea A.D. Xenopol, în „Cuvântarea 
festivă” de la Putna, din anul 1871, pe care toţi o citează, dar puţini o 
şi citesc. 

În esență, tezele multimilenarismului românesc, prin care ni se 
retează istoria, multimilenarism probat prin continuitatea portului, cică 
demonstrată de imaginile de pe Columna lui Traian (care, aşa cum deja s-a 
dovedit, era şi pictată, costumele dacilor fiind... roşii), sună cam aşa: 

„Este ştiut că țăranii noştri mai poartă şi azi, în multe zone ale țării, 
aceeaşi îmbrăcăminte ca dacii de pe columna lui Traian (iţari, cămaşă 
lucrată cu flori pe poale şi mâneci, cojocele lucrate cu flori, căciulă — pe 
care romanii nu le aveau) şi că femeile dace erau net superioare celor 
romane ca stil şi artă în toalete” 

Desigur că pe columnă, ca şi la țăranii români de până pe la jumă- 
tatea secolului al XIX-lea, cămaşa NU era „lucrată cu flori pe poale și 
mâneci”, tot aşa cum nici cojoacele NU erau „lucrate cu flori” (iar dacii 
de pe Columnă nu le aveau), dar tezismul milenar îmbrânceşte chiar şi 
parvenitismul prezentului în străvechime. 


„De asemenea, însuşi cuvântul îmbrăcăminte este de origine daci- 
că. Până în prezent nu s-a găsit nici un monument în care să fie reprezentat 
un dac în toga romană. În fapt, coloniştii erau obligați să adopte portul dac 
pentru a nu „crăpa” iarna de frig, aşa cum ne demonstrează monumentul 
sculptural de la Casei (Jud. Cluj) al lui Iulius Crescens îmbrăcat într-un 
cojoc ca şi cel de la Apulon”. 


„Ca element de permanenţă a elementelor de port de-a lungul 
mileniilor, în afara cloșului şi decolteului, avem originala căciulă da- 
cică pe care o mai poartă încă țăranii noştri, ca moştenire din timpurile 
imemoriale ale pelasgilor dunăreni şi carpatici şi ale lui „Mithras genitor 
luminis” reprezentat ca un tânăr îmbrăcat în costum tradițional dac: 
cămaşa lungă, cingătoare peste mijloc, mantie ce-i ajunge până mai jos 
de genunchi şi căciula tradiţională dacă pe cap. E o costumaţie identică 
cu cea a dacilor sculptați pe columna lui Traian. Imaginea taurului este 
simbolul unei bogății a dacilor străvechi: creşterea vitelor şi agricultura. 
Aceeaşi reprezentare o întâlnim, ca element de tradiție, la Corbea din 
colecția Teodorescu”. 

Căciula dacică are, într-adevăr, o semnificaţie străveche și un rost 
străvechi, acela de a marca, prin felul teşiturii, ierarhiile militare (regii 
purtau căciula teşită în faţă, prinții o teşeau în lateral-dreapta, căpeteniile 

militare în lateral-stânga, călăreţii o teşeau pe spate, glotaşii o purtau 
țuguiată, iar necombatanții, înfundată). 


„Imbrăcămintea geto-dacilor era destul de simplă. Bărbaţii purtau 
pantaloni (cioareci) de două feluri: mai largi sau mai strâmţi pe picior, în 
genul iţarilor. Cămașa, despicată în părți, o purtau pe deasupra cioarecilor, 
încingându-se cu un brâu lat, probabil de piele sau, eventual, din pânză 
groasă. O haină cu mâneci şi cu creţuri, o mantie scurtă, fără mâneci, 
având uneori franjuri, sau o şubă cu blana pe dinăuntru, nu prea lungă, 
constituiau veșmintele de deasupra. Mantia, prinsă cu o agrafă, avea o 
slugă cu care dacii îşi acopereau capul pe vreme rea. Femeile purtau o 
cămașă încreţită cu mâneci scurte şi o fustă. Columna Traiană ni le înfă- 
țişează purtând uneori o manta lungă, bogat drapată. O basma, probabil 
colorată, le acoperea părul”. „Basmaua” era, în fapt, aşa cum se vedea, 
un voal, din pânză albă, „de mâna ei ţesută”, indiferent de statutul femeii, 
datoare, chiar şi „zeiţă” fiind, să-şi lucreze îmbrăcămintea cu mâna ei. 





„Şi nobilii, şi oamenii de rând, bărbaţi şi femei, purtau în picioare 
călțuni de pâslă sau opinci de piele, dar nu încape îndoială că vara cei de 
la țară umblau adesea desculți. În săpături s-au găsit „mâţe” (crampoane) 
de fier care se prindeau de talpa încălțămintei pentru a uşura mersul pe 
gheață şi zăpadă. Bineînţeles, atunci când mergeau călare, dacii aveau 
la încălțăminte pinteni de fier”. 

Opinca, această „bucată de piele legată pe picior”, cum aveau să 
o numească, peste vreun mileniu şi jumătate, călătorii străini prin țările 
române, reprezintă, probabil, uitimul vestigiu vestimentar din vremea lui 
Pelasg („omul pământului negru”), legendar protopărinte al neamurilor 
europene, cel care şi-a învăţat semenii să facă colibe şi să coasă pieile 
de animale, realizând, astfel, primele veşminte. 


Columna lui Traian, ca şi Arcul lui Constantin, ca şi statuetele de 
” daci, păstrate la Vatican, la Napoli, la Florenţa sau la Paris, re- 

prezintă, într-o anume măsură, mărturii, care permit exaltări naționaliste 
şi mai multimilenare, cu înrădăcinare în epoca tulbure a civilizaţiilor 
hyperboreică şi pelasgă. Pe de altă parte, descoperirile arheologice, care 
confirmă, în habitatul românesc, existenţa unei civilizaţii şi mai vechi, 
pe care o numim Cucuteniană, imbogăţesc iconografia speculativă, care 
ignoră faptul că elementele de cult, precum şi cele funerare nu definesc 
o realitate istorică, ci una imaginativă, care ține, în egală măsură, şi de 
artă, şi de metafizic, arta fiind desăvârşirea lăuntricului, iar metafizicul 
sugerând aspirații spre veșnicie sau, în religia naturală a protopărinților, 
tentaţii ale armonizării cu universul. 

Fără îndoială că în spaţiul românesc exisă o memorie subconşti- 
entă, păstrată de simbolistica datinilor, tradiţiilor, obiceiurilor şi a ele- 
mentelor de artă decorativă, despre care Janos Kriza scria (în „Trandafir 
sălbatic”, Cluj, 1863) că ar „păstra, prin vremuri, transfigurări legendare, 
în care exisă, de asemenea, o serie de elemente de valoare mitică şi ri- 
tualuri care, uneori, chiar în neolitic îşi au rădăcinile”. 

Şi Mircea Eliade înţelesese că ritualurile folclorice româneşti 
afundă... în universul de valori spirituale care preexistă apariţiei marilor 
civilizaţii din Orientul Apropiat şi din spaţiul mediteranian” (De la Zal- 
moxis, la Gingis Han, pg. 7), în condiţiile în care cultura hyperboreană 
„era probabil moştenirea directă a culturii paleoliticului superior franco- 
cantabric (op.cit., pg. 157), dar şi Eliade, asemenea celor mai mulţi dintre 
filosofii culturii, nu riscă afirmații speculative, pentru că, într-adevăr, „nu 
trebuie să ignorăm faptul că totul aparține unui neam de oameni care au 
locuit în mijlocul Europei, uitat de mult de istorici” (Alexandre Bernard, 
Arheologie celtică şi galeză), dar nici faptul că „în toată Europa, dar mai 
ales în regiunile de sud-est, etnii, religii şi culturi diferite s-au învăluit, 
confruntat şi influențat mutual de cel puţin trei milenii înaintea marilor 
invazii. Dacia a fost prin excelenţă țara întâlnirilor. Din preistorie şi până 
în zorii epocii moderne influenţele orientale şi europene n-au încetat. 
Pe de altă parte, în formarea poporului şi a civilizației geto-dacice, ele- 
mentele iraniene(scitice), dar mai ales celtice au jucat un rol important; 

în urma acestor influențe şi simbioze substratul traco-cimerian a primit 
înfăţişarea culturală specifică, care îl distinge de culturile tracilor balca- 
nici” (Eliade, op.cit., pp. 166, 167). 

Nicolae Iorga definește acea civilizaţie drept una de tip agrar, care 
intră în conflict cu tendința de conturare a unor „hegemonii pastorale 
asupra celor aşezaţi, dar fără încercarea şi putinţa de a-i stăpâni, şi o 
mândrie a ciobanilor faţă de vecinul său” (Materiale pentru o istoriolo- 
gie umană, Editura Academiei RSR, 1968, pg. 53). lar conflictul acesta, 
simbolizat şi de mitul lui Cain şi Abel, nu lipseşte nici din mitologia 
greacă, în care „zeii din Olimp atacă pe titani ca pe nişte stricători de 
ogoare, care, învinşi, sunt puşi supt pază ca să nu mai poată face rău” 
(op. cit., pg. 337). 

După Hesiod, titanii „locuit-au / Nemărginite ținuturi, la a pă- 
mântului margine... / Şi pe Gorgane, cu casa peste Oceanos departe, / 
Lângă hotarele nopţii”, deci în munţii nordici de dincolo de Dunăre, dar 
notorietăţile vremii lui Hesiod (secolul VII, î.H.) au alte repere decât 
cele iniţiale, iar invazia nordicilor ionieni (zeii) asupra civilizaţiilor ne- 
numite din Europa Centrală (Titanii și Giganţii) era, deja, uitată, ea fiind 
redescoperită abia peste vreo două milenii şi jumătate, când ivirea de noi 
mărturii arheologice confirmă un conflict iniţial între o civilizaţie polară, 
care migrează spre sud, şi una stabilă, de agricultori, numită boreală. 
Dacă între civilizația boreală şi cea pe care noi o numim precucutenia- 
nă sau cucuteniană există o identitate încă nu putem şti, deşi casele cu 
până ia trei etaje ale cucutenienilor le puteau aduce acestora, din partea 
păstorilor şi vânătorilor ionieni, care locuiau în corturi, numele de uriași, 
de titani și giganţi. 

Cultura cucuteniană, care a durat opt secole, este caracterizată de 
sate mari, ale unor obşti care practicau agricultura, sate fără bordeie, cu 
case în 2-3 nivele, cu o ceramică specifică spaţiului carpato-dunărean, 
vopsită în alb, roșu şi negru, culori care valorifică spirala, cercul, tangenta 
la cerc, triunghiul, rombul. Cucutenienii aveau un sistem de credințe, în 
centrul cărora se afta Marea Zeiţă a Pământului, şi un instrumentar ritua- 

lic, format din statuete, altăraşe cu semnul ceresc (crucea, dar şi zvastica, 
simbolizând, după direcționarea capetelor teşite, Soarele sau Luna), stâlpi 
totemici, reprezentări simbolice. Dar această cultură de „răspântie”, cum 
ar zice Eliade, continuă una şi mai veche, suficient de temeinică pentru 
a putea sugera un început real al civilizaţiei umane. La Sucidava-Celei, 
de pildă, a fost descoperit un vestigiu al acelei civilizaţii, datat în anul 
4200 î.H. în care se aflau o țesătură (printre puţinele care au supravieţuit 
trecerii timpului), seminţe de in, trei greutăţi pentru războiul de țesut, 6 
fusaiole, o groapă de grâu carbonizat și două pietre de râşniţă. 

Arta țesutului a început, așa cum au convenit arheologii, prin 
mileniul V, înainte de Hristos, iar vestigiul de la Celei confirmă, printre 
altele, că în spaţiul carpato-dunărean se torceau fuioare şi se țeseau 
pânzeturi, ceea ce înseamnă că se și realiza o îmbrăcăminte, alta decât 
cea născocită de Pelasg. 

Legendarul Pelasg, cel care, conform lui Pausaniae, i-ar fi învăţat 
pe oameni să facă colibe, să coase pieile de oaie şi să nu se mai hrănească 
cu frunze verzi, cu buruieni şi rădăcini, ar fi „strămoșul hyperboreilor 
şi al Titanilor” (după speculaţia gramaticului Apollodor, care îl citează 
pe poetul Asius (sec. VII, î. H.), fiind citat, la rândul său, de Pausaniae), 
pentru că „Ţara cea neagră a născut pe Pelasg, cel asemenea zeilor, pe 
munții cei cu culmile înalte, ca să fie începătorul genului omenesc”. Asta 
ar însemna că Pelasg s-ar fi născut în munții Ardealului („ţara cea nea- 
gră”), ulterior civilizaţiei cucuteniene, deși colibele, îmbrăcămintea din 
piei de oaie şi hrănitul cu frunze şi rădăcini ţin de începuturile omenirii. 
Mult mai probabil este ca legendarul iniţiator să fi aparţinut civilizaţiei 
polare, cea care intră în conflict cu agrara civilizaţie boreală, iar urmaşii 
săi, stabiliți în „tara cea neagră” (Ardeal), apoi răspândiţi în întreg spa- 
ţiul european, să însemne o civilizaţie târzie, pe care Homer, Hesiod şi 
Herodot au cunoscut-o, prin intermediul reminescenţelor. 

Civilizaţia cucuteniană a lăsat în urmă un adevărat patrimoniu 
iconografic, dedicat Zeiţei Mame, dar iconografia de cult nu defineşte 
realităţi, inclusiv în domeniul vestimentar. Pe teritoriul românesc, cea mai 

veche reprezentare a Zeiţei Mame pare să fie cea descoperită la Circea 
(Dolj), datând din Neolitic. Zeiţă Mamă sau poate doar un Stâlp al Pă- 
mântului (stâlpii țărănești, de-a lungul mileniilor, inclusiv cei hotamnici, 
cam aşa sunt ciopliţi şi sugerează paza, veghea eternă a străbunilor de tip 
lari), reprezentarea descoperită la Circea conţine grafii ciudate, poate că 
doar copierea „scrierii de pe cer”, cum o numeau vechii chaldeeni, deci 
un fel de rune, prin care Dumnezeu și-ar face cunoscute dorinţele, des- 
cifrate ca atare de toate populaţiile străvechi, care relaționau cu semnele 
imensului pergament de deasupra pământului, descoperind grafii cosmice 
chiar și pentru fenomenele naturale (Îngheţul, de pildă, simbolizat de 
Constelaţia Dragonului, cea care arată Nordul, desenată, de regulă, în 
chip de spirală). Dispunerea de spirale, de linii paralele, de semicercuri, 
de puncte şi de contururi pe reprezentarea descoperită la Circea, în jude- 
țul Dolj, ascunde, fără îndoială, anumite mesaje, unele reluate poate că 
şi de scrierea celtică de mai târziu (liniile paralele, punctele), dar și de 
simbolistica altor scrieri sau de transmiterile de mesaje, cel mai adesea 
mimetic, prin ornamente de amulete, de ceramică, de vestimentaţie, de 
locuinţe, de arme. Fără îndoială că este posibil ca elementele menţionate 
să fi făcut parte şi din omamentaţia vestimentaţiei neolitice, ipoteza fiind 
susținută şi de redescoperirea aceloraşi simboluri în tradiţiile artistice 
ale populațiilor europene, inclusiv în tradiţiile româneşti ale împodobirii 
costumului popular, ale încondeierii de ouă, ale ornamentaţiei ceramicii 
şi a stâlpilor de lemn şi de piatră. Numai că, în reprezentările târzii, toa- 
te datorate clasicului „aşa am apucat” sau ale lui „așa s-a moștenit din 
moşi-strămoşi”, lipsesc mesajul, relaţionarea, tentaţia armonizării, toate 
conştientizate şi cu funcții metafizice. În fond, arta este o expresie şi nu 
o legătură, rolul unificator revenind, prin însuși numele, religiei. Şi nu 
pune nimeni la îndoială că, tot așa cum „un obicei agrar din zilele noastre 
(poate) să fie mai arhaic decât, de exemplu, cultul lui Zalmoxis” (Eliade, 
op.cit, pg. 7), tot aşa și elementele decorative ale artei ţărăneşti europe- 
ne, şi nu doarate celei româneşti, descind din străvechimea precreştină. 
„Se ştie că anumite scenarii mitico-rituale, existente încă la țăranii din 

Europa centrală şi sud-orientală la începutul secolului al XX-lea păstrau 
fragmente mitologice şi ritualuri dispărute, în Grecia antică, înainte de 
Homer” (Eliade, op.cit. pg. 7), „fragmente mitologice fiind”, desigur, 
şi desenele care sublimează, până în ziua de astăzi, şi costumul popular 
românesc. 

Toţi autorii vechi (Herodot o face aproape violent) infirmă ipoteza 
existenţei unui panteon la populațiile vechi: „nu numai că nu obișnuiesc 
să înalțe statui, temple şi altare, ci, dimpotrivă, socot că cei ce le ridică 
Sunt curat nebuni, şi aceasta, cred eu, pentru că ei nu şi-au închipuit pe 
zei ca fiind înzestrați cu fire omenească, așa cum o fac elenii... Ei obiş- 
nuiesc să aducă jertfe... suindu-se pe cele mai înalte piscuri de munte... 
Aduc jertfe soarelui, lunii, pământului, focului şi vânturilor. Din vremuri 
străvechi, acestor singure divinități aduc jertfă” (Istorii, Cartea [, CXX- 
XI); „Înainte vreme, pelasgii aduceau tot felul de jertfe, înălțând rugi 
zeilor, fără însă să-i dea vreunuia dintre ei porecle şi nume, pentru că nu 
auziseră încă de ele. Îi numeau doar zei, pentru că divinităţile, după ce 
au orânduit toate lucrurile din lume, le-au luat pe toate sub oblăduirea 
lor, prin bună împărțeală” (Istorii, Cartea II, LII) . Dacă ţinem cont de 
afirmaţiile lui Herodot şi descifrăm în vechile simboluri elemente cosmice 
şi fenomene, atunci poate că ar trebui să descifrăm în „zeiţa” de la Circea 
o învelire în cosmicitate, dacă nu cumva chiar o sortire cosmică a fiinţei 
omeneşti (ceea ce se va descifra, desigur, în religiile de mai târziu) sau, 
cum zicea Eliade, „o solidaritate mistică între om şi natură, care nu mai 
este accesibilă conştiinţei moderne” (pg. 259), dar care marchează, sub 
„teroarea istoriei” (pg. 262), „drama cristologică” a civilizaţiei umane. 
Sugerez ideea învelirii în cosmicitate pentru că reprezentările de mai 
târziu ale fertilităţii fie că reduc numărul simbolurilor, fie că le abando- 
nează cu totul, semn al nevoii de relaționare printr-o personificare și nu, 
ca până atunci, printr-o „fermecătoare fraternitate a omului cu întreaga 
creaţie” (Jules Michelet, în Eliade, op.cit., pg. 238). 

Reprezentările îndeobşte cunoscute încântă prin realizarea artis- 
tică, capodopera fiind, fără îndoială, celebra „Hora de la Frumuşica”, 

prima operă a civilizaţiei omeneşti care valorifică, într-o deplină armonie, 
plinurile și golurile, sub pretextul realizării unui vas ceremonial, folosit, 
fără îndoială, în ritualurile dedicate Cerului de Zi, Diaus (cum îl numeau 
perşii) sau Zeus (cum îl numeau grecii), deşi protopărinţii l-au numit Moş 
Timp (Saturn, la romani, care, aşa cum se va vedea, aveau să trăiască, 
vreme de secole, nostalgia vremii şi „pildei străbunilor”, pentru că „fe- 
ricit trăia romanul sub domnia lui Saturn”, cum scria Albius Tibullus). 
lar „Hora de la Frumuşica” reliefează curgerea timpului, prin cele şase 
Hore, care aparţin unui tainic şi insolit calendar solar, dedicat, poate, celor 
şase planete cunoscute, pe atunci, pe bolta cerească, respectiv Mercur, 
Venus, Marte, Jupiter, Satum şi Uranus. A șaptea planetă cunoscută, 
Pământul, poate fi interpretată ca reazăm, ca temelie pentru celelalte 
şase. Curgerea timpului este însoţită, mereu şi mereu, de „recuperarea 
ritualică a timpului original” (Eliade, op.cit, pg. 27), prin manifestare vie 
(săvârşire de ritualuri) sau prin corporalitate durabilă (cazul inventarului 
religios precreştin). 

Zeița Mamă este specifică spaţiului european de la nord de Dunăre, 
fiind întâlnită, în diverse epoci, la toate populaţiile nord-dunărene, în 
realizări artistice asemănătoare. 

În Basarabia, de pildă, a fost descoperită o astfel de statuetă, da- 
tând din anul 3600 î. H., care sugerează elementele unei vestiment. 
deşi aparentele fâşii de pânză, care înfăşoară corpul femeii nu reprezintă 
decât simboluri totemice, interesant, deşi poate că prea îndrăzneţ, in- 
terpretate de istoricul Andrei Vartic. Simbolurile liniare aparțin, totuși, 
unui obiect de cult, deci nu puteau fi inserate la întâmplare sau în baza 
unei imaginaţii artistice, cum se întâmplă la ceramica funcțională, dar 
nici mărturii iconografice în ce priveşte vestimentația feminină nu pot 
fi considerate. 

Aceeaşi simbolistică a liniilor se întâlneşte şi la statuetele desco- 
perite la Dumeşti, deși perechea de idoli, femeie-bărbat, pare să sugereze 
şi un anumit croi al vestimentaţiei, în cazul bărbatului putându-se desluşi 
şi sugestia unei baiere (de arc? de traistă?). Numai că şi aceste statuete 

sunt obiecte de cult, iar fiecare linie desemna ceva, comunica în sistemul 
de convenienţe ale notorietăţilor acelor vremuri. Fiecare epocă avea, în 
fond, un ansamblu de simboluri. de cunoştinţe, de închipuiri, de convenţii, 
care reprezintă notorietatea acelei epoci, iar o epocă ulterioară, definită 
de alte notorietăţi şi, din păcate, din ce în ce mai golită de notorietățile 
anterioare, va interpreta simbolurile vechi în baza propriei sale simbo- 
listici, alterând mesajul sau creând un nou mesaj. 

O altă reprezentare, cea de la Tripolye (4000 î. H.), deşi sugerează 
aceeaşi zeitate, nu are nici o simbolistică vizibil afișată, artistul antic pre- 
ferând, ca şi în cazul „Horei de la Frumuşica”, o exprimare artistică întru 
glorificarea trupului, în cadrul unei religii nedualiste, în care nu existau 
creator şi creat, ci doar natura, drept templu al tuturor, la fel de eterni şi 
de muritori, dar dornici să cunoască lumea şi manifestările ei divine. O 
religie în care nu existau nici creaţie, nici apocalipsă, nici păcat originar, 
iar asceza era înlocuită de contemplaţie, prin contemplare ajungându-se 
la identificarea cu Marele Tot (simbol al unei desăvârşite unități, cum 
stabile Heidegger), o religie în care, aşa cum spunea Hipocrate, „totul este 
divin şi uman, în acelaşi timp”, esența religiei naturale, numită impropriu 
păgânism, fiind sugerată, ulterior, de Juvenal, în ..Satire” (X, 356), prin 
celebrul dicton .„Mens sana in corpore sano”, O religie care supraviețu- 
ieşte şi astăzi, în ciuda aparenţelor, în formulele regionalizate ale vechii 
religii unice, pentru că, aşa cum spunea primul „om moder al civilizației 
umane” (Lev Tolstoi), Augustinus, „ceea ce în prezent se numeşte religia 
creştină a existat la cei vechi şi nu era absentă la începuturile neamului 
omenesc, până la apariţia lui Hristos întrupat, după care religia adevărată. 
care era deja prezentă, a primit numele de religie creștină”. 

Idolii cei vechi, cum este şi această superbă statuetă de la Tripolye, 
nu reprezentau o zeitate, deci, indirect, nici măcar nu erau idoli în ade- 
văratul sens al cuvântului, adică nu desemnau şi nu întrupau o persoană 
exterioară, cu care să poţi intra în relaţie, ci un ceva lăuntric, o proiecţie 
a lăuntrului în exterior („triumful asupra propriului destin”, cum sinteti- 
zează Mircea Eliade, în pagina 26] a cărții amintite, destinul popoarelor 

fiind determinat, conform spusei lui Lucian Blaga, de mitologia lor), iar 
de aici vine caracterul pur artistic al unei statuete ritualice de acest fel, 
care aminteşte mai curând de nedumerirea retorică a lui Taliesin, poetul 
galez din Evul Mediu: „Cine m-a semănat ca să mă poată culege?”. 

Sugestia umanului în reprezentările de statuete precreştine (nu 
în idoli, care purtau şi nume, și o biografie favorabilă transferului de 
solidaritate cosmică), este confirmată şi parcă subliniată în spaţiul ceh, 
Venus de la Dolni Vestonice, o statuetă care o precede cu milenii pe zeiţa 
Venus şi care este, în fond, un simbol tranşant al fecundității, deci al unui 
fenomen şi cosmic, şi uman, în același timp. 

Civilizaţia străveche, caracterizată de o simbolistică aproape 
indescifrabilă pentru conştiinţa leneșă, dar trufaşă a omului modern, a 
rămas suficient de necunoscută („în ciuda unui efort considerabil, tradi- 
țiile populare sunt încă insuficient cunoscute”, spunea Mircea Eliade), 
deşi simbolistica ei supravieţuieşte, la nivelul subconştientului, în da- 
tinile popoarelor care mai au astfel de vestigii. În mod firesc, refacerea 
drumului ar trebui să se facă, pas cu pas, dinspre noi (frunzele sau chiar 
inflorescenţa şi fructul), înspre crengi, trunchi, şi-abia după aceea înspre 
rădăcini și sămânță, adică înspre civilizația cucuteniană și, abia la urmă, 
înspre cele două civilizaţii primordiale, polară şi boreală. 

Şi totuşi, parte din simbolistica străveche avea să supravieţuiască 
prin cei care, pentru că trăiau dincolo de Keltoi, răspândiți în largul 
continentului, aveau să fie numiţi de greci, unul dintre puţinele popoare 
mărturisitoare, Keltoi, adică Celţi, deşi numele acesta cuprindea o puz- 
derie de populaţii, cele mai importante fiind Celţii, Galii, Dacii, Sciţii şi 
Sarmaţii. lar în vecinătatea lor şi, adesea, în interferență cu ei, exista o 
altă populație de origine polară, Etruscii. 

Simbolul Constelaţiei Dragonului, al „şarpelui” (inclusiv cel 
biblic), deci al înghețului nordic, este reprezentat explicit, poate că mai 
explicit decât în simbolistica ceramicii celtice, în două deserie de pe 
acelaşi vas cucutenian. Primul desen, cel de la buza vasului, este reluat, 
simbolic şi esenţializat, în desenul central, cel asemănător literei W, dar 

care, ulterior, va căpăta forma spiralei. Crucea, numită de milenariştii 
excesivi, „dacică”, este, iarăşi, prezentă pe vase cucuteniene, dar în de- 
taliul imaginii se poate descifra simbolul celor patru focuri, dispuse în 
puncte cardinale, pe un vârf de munte, în cadrul ritualului ancestral al 
Nedeilor. Crucea simbolizează „roata cerului” (Ur Anu, în sumeriană, 
Uranus, în greacă), ritualul constând în aprinderea celor patru focuri şi 
parcurgerea drumului de la un foc la altul, de către oameni cu câte o 
făclie aprinsă în mână, în sensul rotirii soarelui. Ritualul se desfășura 
noaptea, poate şi din convingerea, divulgată de Cronica Akasha, că răul 
este legat de existența Lunii şi că forțele solare, puse în mișcare, mu- 
mifică forțele lunare (Rudolf Steiner, Timpul lemurian, înainte și după 
ieşirea lunii din pământ). Prin urmare, simbolul ceresc al crucii, adesea 
în rotire, simbolizată de runa cunoscută sub numele de zvastică, are rolul 
de a „mumifica” răul (există şi semnul Lunii, pe unele vase, sub forma 
zvasticii cu rotaţie opusă celei a mişcării Soarelui pe Cer). Aceleaşi 
simboluri apar și pe altărașele (considerate de arheologii slavi machete 
ale unor case), în care înălțimea este marcată de simbolul Nedeii. lar 
simbolul „logodnei” Soarelui şi Lunii, deci al împletirii binelui cu răul, 
este redat de spirala cu capete opuse, sugestia fiind întărită de împletirea 
celor două rune, a Soarelui şi a Lunii, într-un desen al ceramicii tracice 
de mai târziu, deși simbolistica veche, în întregul ei, este, așa cum se 
va vedea, o moştenire europeană comună, pe care, în vremurile noastre, 
o mai păstrează, fără să o şi conştientizeze, arta populară a românilor, 
prin desenele de pe veşminte, de pe ceramică, de pe cusături, de pe ouă 
încondeiate şi de pe cioplituri în lemn. 

Fără să conștientizeze, românii care se prind, şi azi, în horă, îm- 
brăcaţi în costumele strămoşeşti, „înveliţi”, aidoma idolului de la Circea, 
într-o simbolistică a reprezentărilor cereşti, contribuie la victoria binelui 
solar asupra maleficelor forţe lunare, pe care le „mumifică”, fie şi numai 
pentru câteva zeci de minute. 

Detaliu de pe Columnă, sinuciderea lui Decebal 





Arcul lui Copstantin, căpetenie dacă şi luptător dac 

Prizonier dac Statuie aflată la Vatican Basorelief cu daci 

Idol, Dolni Vestonice 

E A 
Spirale lunare, Cucuteni Cruce, Cucuteni, altă reprezentare 





Idoli, Dumeşti Idoli, Tripolye, 4000 î.H. 

Altar, cu cruce solară (curbată dreapta) 


Cruce lunară (curbată stânga), ceramică tracică 

De la „uriaşii” Hyperborei la Daci 


Cea mai teribilă civilizaţie boreală, confirmată de istoriografie, 
dar foarte puțin şi de arheologie, ar fi cea boreală, numită hyperboree, 
datorată unor personaje legendare ale literaturii istorice greceşti, Hyper- 
boreu şi Boreas. 

Pindar îi menţionează „pe țărmurile Istrului de Jos”, iar Strabon 
precizează că „cei de întâi care au deschis diferite părţi ale lumii ne spun 
că Hyperboreii locuiau deasupra Pontului Euxin, a Istrului și a Adriei” 
(Geografia, XI, 6.2), dar nici un autor antic nu-i localizează şi în timp, deşi 
menţionează ocupaţii agrare şi pastorale, dar şi existenţa unei capitale, 
„Piroboridava, pe Hieratus”, deci Tecuci, pe Siret. „Păstorii hyperborei, 
spune Pausaniae, au întemeiat Templul lui Apollo din Delphi; ei trimit, 
în tot anul, daruri la Delos din fructe şi din prima lor recoltă”, iar He- 
cateu Abderida, citat de Strabon, susținea că „pe Apollo ei îl venerează 
mai mult decât pe oricare alt zeu”. De altfel Abaris, de pildă, celălalt 
iniţiator, alături de Zalmose, pe care unii îl dau drept scit, este cunoscut 
ca fiind „originar din ţara hyperboreilor şi preot al lui Apollon” (Eliade, 
op.cit., pg. 45). 

Boreas, care lasă după sine o dinastie ereditară, numită boreazi, 
beneficiază de numeroase reprezentări iconografice greceşti, care permit 
ba sugestionări spre costumul bărbătesc „„dacic”, ba spre cel grecesc. 
Într-o astfel de reprezentare, Boreas, plutind şi suflând în scoică, pentru 
a slobozi crivățul asupra lumii (din scoică, dar şi din sacul cu stihii), 
aproape că arată ca un dac, aşa cum îl ştim noi pe dac din reprezentările 
de pe Columna lui Traian, de pe Arcul lui Constantin cel Mare sau din 
colecţiile europene de statuete antice, reprezentând „nobili” daci. 

În alte reprezentări, Boreas este cât se poate de grec, cum este şi 

firesc, de altfel, din moment ce este de largă notorietate faptul că elinii 
personificau necunoscutul, doar pentru a se putea relaţiona cu acel necu- 
noscut. Dar este firesc să fie aşa, cum firesc este să aflăm elemente comune 
între vestimentația diverselor populaţii vechi europene, iar pragmatismul 
grecilor a fost adus şi dincoace de Dunăre, odată cu iniţierile spirituale, 
de Zalmoxis. Herodot spune, în Cartea a IV-a (95-6)că, datorită faptului 
că „tracii duceau o viaţă de sărăcie cruntă şi erau lipsiţi de învățătură, 
Zalmoxis acesta, care cunoştea felul de viaţă ionian şi moravurile mai 
alese decât cele din Tracia, ca unul ce trăise printre eleni şi mai ales 
alături de omul cel mai înțelept al Eladei. Pitagora” i-ar fi inițiat pe ai 
săi şi într-o cultură materială superioară. Nu contează dacă Herodot 
are sau nu dreptate în stabilirea unei anumite ierarhii (în fond. polarii 
ionieni, în migraţiune spre sud, au avut de împrumutat de la civilizația 
agrară boreală), dar ideea transferului de valori materiale şi spirituale de 
la o populaţie Ia alta, în cadrul unei Europe lipsită de statalităţi (oraşele 
greceşti erau doar sâmburii primei statalităţi europene), este cât se poate 
de credibilă, ba chiar mai mult decât probabilă. 

„Popor care practică justiția”, cum consemna Hellanic, popor 
căruia Pindar îi inventaria calităţile (blânzi, ospitalieri, Superstiţioși, 
iubitori de profeţii şi descântece; la ceremonii religioase, ei cântă din 
fluiere, cimpoi şi din cobze; la hecatombele ce le dau în cinstea lui Apol- 
lo, cântă laude zeului cu o voce plăcută; de la echinoxul de primăvară, 
până la jumătatea lunii mai, în cinstea lui Apollo, ei joacă la hore până 
noaptea târziu), pare să fi lăsat după sine şi nişte vestigii arheologice, 
monumentele megalitice cunoscute, în antichitate, datorită lui Pindar, 
sub numele de Calea cea Demnă de Admiraţiune, care „duce la locul 
principal de adoraţiune al hyperboreilor”, iar în vremurile mai noi, sub 
numele de „Cheile Bâcului”. 

Un indiciu indirect, pentru localizarea în timp a hyperboreilor, îl 
dă, în „Ode”, același Pindar, care susține că „atât dincolo de izvoarele 
Nilului, cât și în țara hyperboreilor, există o mulțime nenumărată de stâlpi 
itinerari, din piatră tăiată, înalți de câte 100 de picioare şi aşezaţi în şir, 
drept monumente ale unor fapte glorioase”, 

Monumentele megalitice, înşirate de la Tecuci, până la Don, prin 
sudul Chişinăului, au fost menţionate, cu descrieri sumare, şi de Quint 
Curtius Ruff, şi de Herodot (..columnele lui Sesostris”, adică Osiris), ba 
chiar şi de Ovidius, în ..Tristele, Cartea a Ii-a, unde menţionează căile 
triumfale ale lui Bach sau Liber Pater prin Sciţia. 

Ținând cont de aceste informaţii, dar şi de faptul că Osiris menţi- 
onat de autorii vechi (Sesostris sau Ostrea Novac Jidovul, adică Uriașul, 
în folclorul nostru) a fost Ramses al II-lea, ultimul faraon numit Osiris 
(1304-1237 î. H.), îi putem localiza în timp şi pe hyperborei, cam pe la 
jumătatea mileniului doi. începutul mileniului unu, înainte de Hristos, 
deci taman ca descendenți ai epocii precucuteniene, pe teritoriile surprin- 
zătoarei şi minunatei civilizaţii pașnice, dezvoltată, „deasupra Pontului 
Euxin, a Istrului şi a Adriaticei” (Strabon). 

Numai că populațiile epocii hyperboreice nu erau organizate sta- 
tal, ci doar obştesc, iar justiţia, despre care Mello şi Helanic spun că ar 
fi cultivat-o, nu era decât una obştească; iar singurele formule de drept 
obştesc cunoscute din antichitatea europeană sunt cea încredințată de 
Hestia lui Zalmoxis, adică Legile Belasgine (nicidecum Belagine, cum 
vine informaţia de la Pitagora, legislaţie preluată, ulterior, de Licurg), şi 
justiţia similară a celților. De fapt, legile Belasgine sau Pelasgine sunt 
legile pelasgilor, alți mărturisiţi ai antichităţii, dar care, ca şi hyperboreii, 
nu pot fi certificaţi şi de arheologie. 

„Ce limbă vor fi vorbit pelasgii nu pot să spun fără greş”, scria 
Herodot, în Cartea I (LVII) a „Istoriilor” sale („Logoi”), apoi, amintindu- 
şi de numeroșii pelasgi care, în vremea sa (cca 485-425 î. H.), populau 
ținuturile rurale greceşti, „părintele istoriei” (cum l-a numit Cicero) 
continuă: „Pelasgii vorbesc o limbă barbară, vorbesc o limbă pe care o 
înțeleg numai ei. dovedind astfel că graiul ce-l păstrează este acela pe 
care l-au adus, când s-au strămutat pe aceste meleaguri”. Herodot ştia 
că agricultorii şi păstorii pelasgi, care populau şi întreaga Peninsulă 
Balcanică, constituiau temelia societăţilor elenistice, și o şi recunoaşte, 
în aceeaşi Carte | (LVIII), printr-un superb elogiu disimulat: „Neamul 
elinilor, după câte mi se pare mie, de când s-a ivit, s-a folosit necontenit 

de aceeași limbă. Pornind de la începuturi modeste, puţin numeros, s-a 
avântat spre locul cel mai înalt şi s-a înmulțit până a atins numărul nea- 
murilor din zilele noastre, mulțumită mai ales amestecului ce s-a făcut 
cu numeroșii pelasgi şi cu multe alte neamuri barbare”. 

Fără îndoială că „numeroșii pelasgi” ai lui Herodot şi 
pelasgi” ai lui Homer formează populaţia de agricultori, cea căreia i se 
şi adresează Hesiod, în „Munci şi zile”, povățuind-o, printre altele, cum 
să-şi dureze îmbrăcămintea, după ce „soarele însuși” părea că pleacă „spre 
țara şi neamul bărbaţilor negri”, înspăimântat de venirea iernii. Atunci, 
când „nemărginita pădure mugeşte de vifor cuprinsă”, 

„corpul atunci ţi-l îmbracă, urmând poveţele mele: 

pune-ţi o bundă de lână peste tunica cea lungă, 

chiar dacă-i rară urzeala, fă-i bătătură mai deasă, 

şi-nveşmântează-te bine... 

Pielea de bou, cu putere izbit între coarne, croieşte-o 

pentru ale tale picioare opinci şi cu păru-nlăuntru, 

iar când gerul e în toi, ferește-ţi de ploaie spinarea, 

pieile primilor iezi, haină făcând, iar pe umeri 

prinde-o cu vine de bou, pe cap potriveşte căciulă, 

ca să păzească urechile tale de burniţa rece, 

căci dimineaţa-i geroasă, când Crivăţul vine asupră-i”. 

(Hesiod, Munci şi zile, Bucureşti, 1973, pp. 74, 75) 

Noi, cititorii români de astăzi, recunoaştem în antica descriere 
caracteristicile costumului nostru popular contemporan, deşi, în vre- 
murile de demult, așa cum susţine şi Henri Hubert („The Greatness and 
Decline of the Celts, London, 1934), „aceleaşi tehnici de ţesut şi de 
decorat îmbrăcămintea au fost folosite în întreaga Europă”. O Europă 
dinamică, aflată în continuă mișcare, dar necunoscută mărturisitorilor 
greci, care preferă să numească populațiile de dincolo de Dunăre Keltoi, 
adică popoare aflate dincolo de nordicul oraş grecesc Keltoi (romanii 
aveau să-i numească Galatai, deci gali sau... daci;). Populaţia pe care 
tot grecii o numiseră pelasgă („locuitorii pământului negru”), continua 
să existe, dar, după obiceiul elen, toate populaţiile de la nord de Dunăre 

sunt numite, într-un timp sau altul, după cel al tribului din imediata lor 
vecinătate sau al tribului cu care s-au confruntat. 

Civilizaţia celtică, civilizaţie de tip Latene, s-a dezvoltat, în encla- 
ve, pe mai tot cuprinsul Europei, protocelţii fiind întâlniți pe continent, 
dar şi în nordul Asiei, începând cu anul 1000 î.H. Între anii 700-500, ei 
dezvoltă cultura Hallstatt în Austria şi se extind, pe la anul 600 î.H. spre 
Mediterana şi spre coastele Angliei, pe care le numesc „Albion” (alb, 
albinos, în limba celtică). 

În paranteză fie spus, supranumele Alba, dat Lunii („florile d' Albei, 
flori de măr”) este de origine celtică; la fel şi cuvântul plug (aratru, la 
romani), la fel şi toponimul Molda (Vale, în celtică) sau toponimele Cema 
(de la Cernunnos, aparentă zeitate celtică), precum şi numele localităţilor 
dunărene Durostorum (Silistra) şi Noviodunum (Isaccea). 

Contactul celților cu civilizația elină datează din anul 335 î.H., 
când Alexandru Macedon le propune o alianță împotriva etruscilor din 
peninsula italică, pe care triburile celtice ale lui Brenus o pustiiseră, în 
390, retrăgându-se abia după ce etruscii l-au plătit cu „greutatea lui în 
aur, fără sabie”, evenimentul respectiv consacrând dictonul „Vae Victus” 
(„Vai de cei înfrânţi!”). 

La nord de Adriatica, de Dunăre şi de Marea Neagră, celții au trăit 
în comunități obşteşti, răspândite într-un larg areal, ca agricultori sau ca 
fierari. Vestimentaţia lor, convenită de istorici precum Georges Dottin 
(„The Civilization ofthe Celts”, New-Zork, 1970) sau John Patrick Parle 
(„Story ofthe Celts: The Ancient Celts”), este comună populațiilor agrare 
europene: „Celţii purtau pantaloni, o cămaşă care ajungea până la coapse, 
o mantie şi opinci sau cizme” 

Costumul imaginat de istorici este masiv „irlandizat” („patriotis- 
mu!” e acelaşi, pretutindeni), mai ales că bărbatul poartă vestimentaţie 
războinică. Dar scutul celtului din imagine are același simbol ca scuturile 
dacilor asediați de romani, de pe Columnă (semnul Cerului nordic, irisul 
stilizat, în prima imagine a capitolului întâi), probând, poate, interferența 
daco-celtică, dacă nu cumva o identitate Galatai-că, aşa cum o consacrau, 
printr-un nume comun, romanii. Pentru că identitatea dintre Keltoi (în 

greacă) şi Galatai (în latină, nume care înseamnă şi dac) este sugerată 
şi de scuturile galilor, care au același simbol astral, dar şi costumaţii 
specifice populațiilor nord-europene (colorate, în cazul războinicilor. 
albe în cazul ţăranilor). 

Numai că identitatea dacilor cu alte populaţii europene nu se 
opreşte doar la celți, ea fiind revendicată şi de istoriografia germană, 
care vorbeşte despre dacii germanici, germanii şi teutonii, cei amestecați, 
de-a lungul Rhinului, cu racataii şi cu alte populaţii dacice. Şi cred că au 
dreptate istoricii irlandezi și germani, atunci când revendică un anume 
dacism şi pentru străbunii lor, pentru că populaţiile europene erau organi- 
zate, pe vremea elinilor, în obşti libere, care aderau la cauza unui „.rege”, 
dar care nu avea decât atribuţiuni şi competenţe limitate pentru cazuri de 
război. lar populaţiile acelea, care aveau și o religie asemănătoare, una 
extrem de elastică şi de permisivă, foloseau şi simboluri cerești identice, 
diferite doar prin tehnica reprezentării. Stindardul dacic, Şarpele cu Cap 
de Lup (şi nicidecum Lupul cu trup de balaur), simbolizând Îngheţul, 
deci Constelaţia Dragonului. este prezent şi la Celţi, după cum se vede 
şi la al doilea luptător, care foloseşte o trâmbiță asemănătoare cu steagul 
dacic, din grupul de statuete (nici scutul cu semnul Cerului nordic nu 
lipseşte). 

Şarpele celtic, prezent şi într-un simbol totemic, alături de sem- 
nul Cerului, Crucea, reproduce fidel conturul Constelaţiei Dragonului, 
după modelul ceramicii cucuteniene. Variantele stilizate, de mai târziu, 
pe care le găsim şi în modelele de pe costume, de pe ouă încondeiate 
sau de pe cioplituri în lemn, omagiază înghețul, pentru că „relația dintre 
şarpe şi iarnă era de o mare importanţă” (Hermann Wirth), cele două 
„lanţuri” ale înghețului, cu care era .„ferecată lumea” (S. F. Marian) fiind, 
iniţial, reprezentate de şarpe, prin cele două mari sărbători ale dacilor 
şi ale celorlalte populaţii nord-europene, intrarea şi ieşirea şarpelui din 
pământ. În „Vendidad” („Legile”), Ahura Mazda îi spune lui Spithama 
Zarathoustra că Angra Maingu ar fi creat „Şarpele-iarnă”, pentru a oropsi 
luminile create, adică oamenii. 

Simbolistica şarpe-iarnă, aleasă, după moda chaldeică, de pe Cer, 

pare să existe încă de la începuturile omenirii, din moment ce o găsim 
e, inclusiv în „Biblie” şi în „Coran”, cărți sfinte înrudite, 
în care se povesteşte că pe culegătorii de fructe Adam şi Eva i-a izgonit 
din Paradesha înghețul. 

Deşi localizate în Europa la începutul mileniului 1, înainte de 
Hristos, populaţiile celtice au şi alte simboluri străvechi, precum cele 
ale scrierii, alfabetul celtic fiind format din puncte (vocale) şi din lini 
grupate pe o axă. Dar asemănătoare se regăsesc și în ceramica pre- 
cucuteniană, precum și în amuleta incizată, datată în anul 3500 î. H., 
şi descoperită la Mitoc, în judeţul Botoşani, o amuletă în care istoricul 
basarabean Andrei Vartic presupunea o anumită cunoaştere a relaţiilor 
matematice dintre numere, dar care poate să disimuleze şi o formulă 
să-l protejeze pe purtătorul ei. Între simbolurile vechi ale 
indiferent de aria europeană de răspândire și de meşteşugul 
redării, există o unitate, cea a unei iniţieri comune, o unitate care se 
distruge în timp, odată cu dobândirea „.năravurilor celor rele”, cum zicea 
Pliniu cel Bătrân, de la civilizațiile mediteraniene, mult mai pragmatice 
şi, de aceea, aparent superioare. 

Celţii aveau, ca şi dacii, un sistem de drept privat. de răzbunare 
sau de compensare, bazat pe arbitraj. Este vorba de o justiţie obştească, 
asemănătoare, dacă nu cumva identică, celei încredinţată de Hestia lui 
Zalmoxis, în care principiul „dinte pentru dinte” putea fi anulat de o 
răscumpărare, cum avea să se întâmple, mult, mult mai târziu, în dreptul 
valah, moştenitor indiscutabil al Legilor Pelasgine. 

În ceramică, celții folosesc un anume tip de spirală, şi acesta 
prezent pe vasele cucuteniene, dar şi pe statui din Corint, unde nu doar 
spirala, ci şi crucea celtică stau la loc de cinste. 

Leul din Corint datează din anul 640 î. H., deci cu mult înainte ca 
dezvoltatorii culturii Hallstatt, din Austria să fi început migrațiile spre 
Mediterana și spre coastele albionice. Corintienii şi elinii, în general, 
moşteniseră, de la protopărinţii comuni ai populațiilor europene („.Oameni 
şi zei, un singur neam; căci dintr-o singură mamă / ne tragem răsuflarea”, 
spunea Pindar, în „Numeene” 6, 1, 1), aceleaşi valori spirituale, pe care 

fie că le-au păstrat ca atare, fie că le-au adaptat vremurilor. Fără îndoială 
că şi realizările artistice diferă, dar mesajul este acelaşi pretutindeni. lar 
acest adevărat ecumen al începuturilor spirituale comune, cum ar zice 
Mircea Eliade, ne îndreptăţeşte să ne revendicăm datini, tradiţii, obice- 
iuri şi preocupări comune tuturor neamurilor europene, unele păstrate 
de populaţii izolate şi conservatoare, altele abandonate de populaţiile 
dinamice, în favoarea pragmatismului. lar cea mai conservatoare obşte 
a fost, de-a lungul veacurilor, cea a muntenilor din Carpaţi (Riphae, 
adică râpoşi), despre care Pliniu cel Bătrân scria, în „Naturalis Historia” 
(IV, 88-91): „Apoi sunt munţii Riphae și regiunea numită Pterophoros, 
din pricina deselor căderi de zăpadă,.o parte de lume condamnată de la 
natură la o obscuritate densă... În aceşti munți, un singur popor norocos 
(cum se crede el), care se numeşte Hyperboreu, trăieşte ca în vechime, 
precum legendarii străbuni... Nu se pune la îndoială despre acest popor: 
toți autorii recunosc că ei au înviat, la Delos, pe Apollo”. Iar Vergilius, 
în „Georgicele” (3, 381-383), continuă: „toţi acei oameni sălbatici, care 
sunt hyperborei Septentrioni, se apără de vântul riphaic, acoperindu-şi 
corpul cu piei de animale”. Desluşirea finală vine de la Strabon, care, 
în „Geografia” (11, 6, 2) zice că „toate popoarele din nord, numite de 
istorici greci sciți sau celtosciţi, s-au numit, pe timpurile scriitorilor mai 
vechi, Hyperborei, adică cei care locuiesc după Pontul Euxin, Istru şi 
Adriatica”. 

Costumele tradiţionale ale acestor populaţii boreale au fost ima- 
ginate, în baza descrierilor şi a iconografiei conştientizate, de istorici 
dornici să sublimeze noblețea popoarelor lor. În astfel de desene, celții, 
luptând cu un roman, au costumaţii similare cu cea a dacului (mai puţin, 
coiful şi culoare primului veșmânt). 

Asemănător veşmântului dac este şi cel al germanilor din primii 
ani ai noii ere, veşmânt reprodus după o farfurie din acea vreme. Bărbaţii 
şi copilul poară opinci, prinse cu nojiţe, legate încrucişat, peste ițari albi, 
şi cămăşi până în coapse. Chiar şi costumul femeii, cu altiță şi catrință 
ţesută în vârstre, aminteşte de costumul purtat de români, cu mândrie 
dacică, până în zilele de astăzi, deşi costumul acesta e meşteşugit după 

„pilda strămoşilor” comuni ai popoarelor europene „sub domnia lui 
Saturn” (Horaţius). Costumul acesta, spre deosebire de cele colorate ale 
războinicilor, erau albe, pentru că „preafericiţi țăranii” (Horaţius), „ţăranii 
cei aspri, în cojoc” (Tibullus), de pe tot cuprinsul vechii Europe „nu-şi 
boiesc albeaţa lânii cu asirianul purpur” (Vergilius). Dar şi costumele 
războinicilor păstrează elementele portului țărănesc, un port asemănător, 
dacă nu chiar identic în întreg cuprinsul european. Germanii şi teutonii, 
pe care istoriografia germană îi revendică drept daci, purtau, şi în vreme 
de război, opincile, iţarii şi cămașa lungă, elemente de port la care avea 
să se renunțe abia după profesionalizarea meşteşugului războiului, în 
vremurile feudalismului timpuriu. 

Acelaşi costum al protopărinţilor neamurilor europene, care pot fi 
numiţi hyperborei, dar și „uriaşi” (termen încetățenit de literatura elină), 
poate fi văzut şi pe o urnă grecească, descoperită la Calyx și datată în 
anul $40 î. H (Foto 15)., alegoria prezentând înfăţişarea pruncului, pe 
care o săvârşesc doi soți, în faţa lui Zeus (obiceiul ridicării pruncului spre 
Cerul Zilei a supravieţuit, în Carpaţi, până de curând; iar Zeus al grecilor, 
împrumutat de la persianul Diaus, Cer al Zilei înseamnă). 

Acelaşi costum, al unui țăran arând (Foto 16), este prezentat și de 
o statuetă etruscă, una dintre puţinele care ilustrează „viaţa la ţară”, cea 
atât de cântată, cu glorificarea Timpului (Saturn), de poeții latini. 

Şi mai există, desigur, celebrul călăreț trac (Foto 17), din veci- 
nătatea Pomului Vieţii, pe trunchiul căruia, ca în sugestia biblică, stă 
înfăşurat şarpele, ameninţarea îngheţului, precum și „Cavalerul trac”, 
datând din secolul | î. Hr. (Foto 18). 

Încă nu am ajuns în vremea lui Horaţius (65-8 î. H.), când dacii 
stârnesc interesul lumilor mărturisitoare: „Oricine îmi iese în cale mă- 
ntreabă: Hei! bunule, / Tu trebuie să ştii, pentru că ești în relaţii mai 
strânse cu zeii, / Ce-ai mai auzit despre daci?” (Satire, II, 6). 

Urmaşii lui Moş Timp 


Chiar dacă exagerează mitic, autorii antici vehiculează numele 
unor șefi de triburi din largul areal al populațiilor boreale (Rudolf Steiner 
confirmă că doar două rase-rădăcină sunt acceptate de scrierile filosofice, 
polară şi hyperboreană), cu rol de protopărinţi, care împrumută sau nu 
numele lor unor triburi. Adrian susţine că părintele tracilor ar fi fost Do- 
loncos, fiul lui Cronos, care ar fi avut multe neveste și, drept consecinţă, 
foarte mulţi copii. Herodian stabileşte în Scythes şi A gathyrsos, doi dintre 
feciorii lui Hercules, pe protopărinţii sciţilor şi ai agatârşilor. 

Descendenţa din Cronos (Saturn), deci din Moş Timp, trăită 
nostalgic de mai toți poeţii latini, dar şi de Hesiod, care, în „Teogonia”, 
vorbeşte de „generaţia de aur”, cea de dinainte ca prima toporişcă arun- 
cată de mâna unui om să ucidă un alt om (La Voluspa), este descendența 
de dinainte de constituirea structurilor (oraşele-cetate) primei statalități 
europene, cea elină, după migrarea spre sud a polarilor ionieni, care au 
de înfruntat, în drumul lor, populația agrară a civi iei hyperboreice, 
cea numită de arheologii noștri cucuteniană. Păstorii ionieni vor înte- 
meia state, ca produse sociale, istorice şi civilizatorii ale oraşelor-cetate. 
Oraşul, precum într-un poem al lui Constantin Berariu, este aidoma unui 
cuțit înfipt în identitatea spirituală a locurilor. 

O superbă şi esenţializată istorie a începuturilor civilizației euro- 
pene, „De Natura rerum”, datorată lui Titus Lucretius Carus (97-58 î.H.), 
marchează reperele evolutive ale civilizaţiei pe continentul european: 





„Şi tot natura, urzitoarea lumii, 
Ce-a arătat întâi și-ntâi la oameni 
Cum pot sădi şi altoi copacii, 

Deoarece semințele şi ghinda 

Căzând pe jos. pe sub copaci. puzderie 
De pui dădeau, la timpul lor, din ele. 
Şi oamenii s-au apucat atunce 
Să-nfigă-n ramuri tinere mlădite, 
Butaşii noi în țarină să-i îngroape, 
Apoi, pe ogoraşul lor cel dulce, 

Ei au cercat şi alte, alte roduri, 

Şi au văzut îndată că pământul 

Îşi îmblânzeşte roada pădureață, 
Dacă-l răsfeţi şi-i porţi cu drag de grijă. 
Din zi în zi, ei tot mai mult siliră 
Pădurea să se tragă mai la munte, 
Lăsând în vale locul cel de hrană, 
Pentru ca ei, pe câmpuri şi pe dealuri, 
Să aibă pajişti, iazuri şi grânețe”. 


Atmosfera aceasta este. în fond, cea hyperboreică, pelasgă, tracică, 
getică, dacică şi valahă, pe care o regăsim, de-a lungul vremii, în descri- 
erile reprezentanţilor neamurilor mărturisitoare: „Ei trăiesc pe creştetele 
munților, departe de orice civilizaţie şi, de aceea, erau mai sălbatici... 
Ei nu erau obişnuiţi să asculte nici măcar de regi, decât atunci când 
doreau... Aveau oricând curajul necesar pentru libertate sau moarte” 
(Tacitus, Istorii). „Apoi oile nu numai că-i satură prin belșugul brânzei 
şi al laptelui... iar unor neamuri lipsite de grâu le procură toată hrana, 
de aceea cei mai mulți dintre nomazi şi dintre geţi se numeau băutori de 
lapte” (Columella, Despre agricultură). 

Şi pe teritoriul țării noastre existau, şi în vechime, două culturi 
ocupaţionale, cele menţionate de Iorga, a păstorilor şi a agricultorilor. 
Păstorii ocupau munţii, coborând. precum în „Urătură”, în văile largi, 
pentru a ara, semăna şi, la vremea potrivită, pentru a recolta. Agricul- 
torii ocupau şesurile şi dealurile domoale, devenind, încetul cu încetul, 

victimele organizărilor statale, ocazionale sau de durată, inclusiv prin 
contactul cu civilizaţia, în dezvoltare şi, în egală măsură, în decădere. 
Păstorii trăiau izolaţi, iar datina, obiceiul şi tradiţia se conservă la ei mult 
mai bine şi mai durabil. În fond, adevărații hyperborei, descriși de Pliniu 
cel Bătrân, dar şi de ceilalţi autori vechi, sunt ei, muntenii, chiar şi în 
zilele de astăzi. Ei aveau să şi conserve, subconştient, memoria neamului 
pelasg, din care şi ei se trag, prin dreptul obştesc şi prin numele de valahi, 
pe care le păstrează aproape intacte, pe creştetele munților, din Balcani 
şi până în Moravia, ba până şi la văile Rhinului. lar odată cu numele, 
muntenii, făcând „să nu-nceteze / Cântarea păstorească niciodată”, păs- 
trează şi vestimentația pelasgilor, şi zestrea de simboluri, cunoscută, după 
desacralizare, sub numele de artizanat. În fond, în izolarea „lângă cer”, 
departe de bunele şi relele civilizaţiei dinamice, muntenii au o superio- 
ritate metafizică, moştenită de la legendarii „Blajini” şi încredinţată, pe 
cale orală („legile se cântau, ca să nu se uite”, ne încredința Aristotel), 
drept sistem de valori ale acelor comunități izolate: 





»Minuni de-aceste şi poveşti mai spun ei, 

Țăranii, ca să nu cumva să credem 

Că ei trăiesc în locuri părăsite 

Chiar și de zei: de-aceea spun atâtea! 

Sau poate că şi altceva-i îndeamnă: 

Tot omu-i doritor s-asculte basme!” 
(Titus Lucreţius Carus, Ecoul). 


Mărturiile scrise şi iconografice ignoră îmbrăcămintea purtată 
de populaţiile europene agrare şi păstoreşti, fie și din considerentul că 
relatările istorice scrise sau iconografice au de glorificat „ale luptelor 
valuri”, prin care „se smulgeau şi ogoare şi vite” (Lucreţius), în eforturile 
nesăbuite ale omenirii de a fi aidoma zeilor pe care i-a născocit. Zei şi 
semizei care, precum în „Iliada” lui Homer”, încă nu au renunţat la toate 
ocupațiile străvechi, prinţesele „pânză țesând la război” (Cântul |, versul 

31), în vreme ce Atena „de pe sine desprinde / Dalbul ei strai împestrit 
şi cu mâna-i țesut de ea însăşi” (V, 721-2). 

În literatura elină, referirile la îmbrăcămintea de fiecare zi sunt rare 
şi ocazionale. Homer are o întreagă gamă de epitete elogioase la adresa 
fiecărei populaţii sau trib care intră în război („„dumnezeieştii pelasgi”, 
de pildă, din versul 415 al Cântecului X), dar ienoră vestimentația, pro- 
babil pentru faptul că, în linii mari, era aceeaşi. În fond, fiecare bărbat, 
se îmbrăca, înainte de a porni la luptă, aidoma lui moş Nestor: 


„Asta zicându-i, moş Nestor își pune cămașa pe dânsul, 
Leagă pe dalbe picioare mândreţe de tălpi şi îndoaie 
Haina deasupra-i cu sponci: mantaua cea porfirie, 
Largă, miţoasă, ţesută-ndoit” (X, 125-8). 


Războinicii mai purtau, pe sub coif, „o căciulă din blană de taur, 
/ cuşmă ce apără capul voinicilor” (X, 245-6) sau „cuşma din piele de 
dihor”, iar în locul mantalei ţesute, „cojocul de lup” (X, 444-5). 

Îmbrăcămintea femeii, lucrată de ea însăşi, și pusă peste căma- 
şă, este aceeași de milenii: 


„Pune pe umăr şi-o haină măiastră, ţesută de însăși 
Palas Atena cu mult meşteşug şi cu multe podoabe; 
Haina şi-o-ncheie la sânu-i cu sponci lucitoare de aur, 
Mijlocu-ncinge sub brâu dichisit” (XIV, 174-7), 

iar 


„Capul şi-acopere apoi a zeiţelor frunte cu vălul 
Mândru țesut de curând şi alb ca lumina de soare” (XIV, 180-1). 


La bătălie participă şi oameni veniţi „tocmai de la capătul pămân- 
tului”, de dincolo de „Ocheanos, al zeilor tată, şi-a mamei lor Tethys” 


43 





Ion Drăguşanul 


(XIV, 295-6), oameni veniţi „peste-nălţimile munţilor plini de ninsoare, 
din plaiul / tracilor, buni călăreţi” (XIV, 222-3), dar Homer nu descrie 
îmbrăcămintea, ci virtutea luptătorilor dintr-un trib sau altul. În schimb. 
povesteşte pe larg despre meşteşuguri, inclusiv despre cel al tăbăcirii 
pieilor: 





„un tăbăcar dând calfelor sale să-ntindă 
Blana cea mare de bou, care fusese muiată-n unsoare, 
Dânşii, primind-o, fac roată-mprejur şi o trag de se-ntinde, 
Şi umezeala se duce pe loc şi răzbeşte grăsimea 
Dacă trag pielea mai mulţi, de rămâne cu totul destinsă” 
(XVII, 369-73). 


Nu lipsesc din descrierile lui Homer nici detaliile muncii într-o 
fierărie, nici nunta țărănească, la care „cântec de nuntă răsună / Tare, 
la horă se prind jucăuşii”, nici procesul pentru răscumpărarea capului, 
conform dreptului pelasg, nici aratul încrucişat al ogorului, secerişul şi 
coacerea pâinii (toate aidoma descrierii din „Pluguşor”), nici culesul viei 
şi prelucrarea mustului, nici păstoritul și vânătoare, nici hora țărănească 
(XIX, 457-594), 

La horă, o horă precum cea făcută, cândva, de „vestitul Dedal”, 
în cinstea Ariadnei, la Cnosos, 





„Tineri acolo şi fete bogate în boi o mulţime 
Joacă-mpreună în cerc şi cu mâinile prinse deolaltă. 
Fetele toate au gingaşe rochii de in şi flăcăii 

Bine ţesute veșminte ce scânteie blând ca oleiul 

Ele au conciuri pe cap, frumoasă podoabă de aur, 
Dânşii au săbii de aur la chingă de-argint atârnate 
Joacă ei toţi. Şi aici-ndemânatici şi iute s-avântă 
Hora-nvârtind ca o roată de-o-ncearcă cu mâna-i 
Meşter olarul, aici în şiraguri se saltă-mpotrivă. 

Lumea-ndesită înconjură hora cea plină de farmec 

Şi se desfată d. De zei luminat cântărețul 

Zice din liră-ntrei ei. Şi-n vreme ce cântecul sună, 

Se-nvârtesc doi ghiduşi, se dau tumba în mijlocul gloatei” 
(Iliada, XIX, 581-593). 








Peste mai bine de două milenii, „hora lui Homer” nu se mai regă- 
seşte decât în cuprinsul munţilor de dincolo de „Ocheanos, al zeilor tată”, 
iar Dimitrie Cantemir, care cunoştea bine şi spaţiul cultural european, 
dar şi cel balcanic, avea să scrie că „jocurile sunt la moldoveni cu totul 
altfel decât la celelalte neamuri. Ei nu joacă doi sau patru inși laolaltă, 
ca la franțuji şi leşi, ci mai mulţi roată sau într-un şir lung. Altminteri ei 
nu joacă prea lesne decât la nunţi. Când se prind unul de altul de mână 
şi joacă roată, mergând de la dreapta spre stânga cu aceiaşi paşi potriviţi, 
atunci zic că joacă hora” (Descrierea Moldovei, pg. 208). 

Moștenirea datinilor iniţiale ale populațiilor europene. pe atunci 
înrudite prin descendența din aceiaşi strămoși, dar şi prin practicarea 
aceloraşi ocupaţii (păstoritul, agricultura, țesutul pânzei, tăbăcitul pieilor, 
morăritul, fierăria, cioplitul lemnului şi a pietrei), înseamnă şi moşteni- 
rea îmbrăcămintei arhaice (opincile, cojocul şi căciula, de la legendarul 
Pelasg; țesăturile, din practica „zeiască” a femeilor), cea de dinainte de 
epoca fierului, când s-a renunţat la ..coasa de bronz, de-acum căzând în 
ruşine” (Lucreţius, Poemul naturii, 1297). Timpurile acelea, regretate 
cu nostalgie de Horaţius („Fericit e acela ce pilda strămoșilor urmează”, 
Epode, Lauda vieţii la țară), când „fericit trăia romanul sub domnia lui 
Saturn” (Tibullus, Dor de ţară, |, 3), când „avea agricultorul numai din 
turmă / şi vasele din casă, şi cupa de băut” (Tibullus, Elegii, Viaţa la 
țară, 1, 1), sunt căutate de poeții latini şi în ruralitatea italică, dar şi la 
populațiile din nordul Dunării: 


„O viaţă mai bună duc sciţii din stepă... 
la fel şi geții cei aspri 

cărora pământul nehotărnicit 

le dă roade şi cereale libere. 

Nu le place să cultive acelaşi ogor mai mult de un an, 

iar după ce au împlinit toate muncile, alții, care le urmează, 
în aceleaşi condiţii le iau locul” (Horaţius, Ode, III, 24, 9-16). 





Ca şi „dacii cei aspri şi sciţii rătăcitori” (Horaţius, Ode, 1, 35, 
9), aspri din cauza gerului, în Italia lui Publius Vergilius Maro (70-19, 
î.H), 


„Pe plugar doar frigul iernii îl dedă odihnei. Numai 

larna, de-obicei, țăranii se pot bucura de câte 

Au fost strâns şi pun la cale, veseli, praznice-ntre dânşii. 

larna-i vreme de petreceri şi-orice grijă risipește” 
(Georgicele, 1, 300-3). 


Același Vergilius spune despre populaţiile din Carpaţi că „locuitorii 
petrec în joc lunga noapte de iarnă” şi „îşi duc viața liniştită şi sigură 
în bordeie săpate adânc în pământ”. Dar, la fel ca „dacii cei aspri”, şi 
„țăranii cei aspri, în cojoc” din vechea Romă, cei care „strângeau la 
adunare pe cetăţeni cu un bucium” (Sextus Propertius, Elegii, IV, 1), sunt 
„preafericiţi” în universul tradiţiilor strămoşeşti și „nu-şi boiesc albeața 
lânii cu asirianul purpur” (Vergilius, Georgicele, [1, 474). 

„larna, în ţara geților”, povesteşte nefericitul Publiuc Ovidius 
Naso (48 î.H.-17 d.H), cel exilat .„Cu barbarii din Tomis” („Chiar dacă 
nu te-ai teme, te-ai îngrozi văzându-i / Cu chica lor cea lungă şi îmbră- 
caţi în piei”), 





„Atunci, de frig, barbarii îşi pun pe ei cojoace, 
Îşi pun iţari: nu-şi lasă decât obrazul gol: 

lar țurțurii de gheaţă le zuruie în plete, 

De alba promoroacă scânteie barba lor”. 

Dovadă că, în epoca aceea tribală, când pământurile nu erau în- 
grădite şi când omul nu era asuprit şi învrăjbit de statalităţi şi de religii 
diversificate prin regionalizări („Să nu cumva să crezi că tu acuma / 
îmbrăţişezi o impie doctrină / şi mergi pe drumul crimei. Dimpotrivă, / 
Religia a fost aceea care / Urzi nelegiuiri şi fapte impii”, Lucreţius, Jun- 
ghierea Ifigeniei, 1, 80-5), exista, cum ar zice Mircea Eliade, un ecumen 
ocupaţional, spiritual şi, indirect, vestimentar, păstrat ca atare de cea 
mai conservatoare populaţie europeană: păstorii pelasgi, cei risipiţi prin 
munţii Europei şi cărora avea să li se spună, peste milenii, vlahi, pentru 
că, aşa cum spun ei, se trag din legendarul Flaccus, care nu este nimeni 
altul decât moş-strămoșul Pelasg, a cărui memorie a fost păstrată, ca şi 
ocupațiile, ca şi datinile, ca şi îmbrăcămintea, cu o subconştientă, dar 
benefică detaşare. 

Foamea de dacism şi mărturiile românilor 


Foamea de dacism a început târziu. nedrept de târziu şi, tocmai 
de aceea, cumplit de exaltat. „Într-adevăr. din secolul al XVI-lea tema 
centrală a istoriografiei române a fost şi principalul motiv al orgoliului 
naţional: descendența latină. Roma şi ideea latinității ocupă primul loc 
în formarea culturii româneşti. Abia la mijlocul secolului trecut s-au 
„redescoperit” dacii prin studiul curajos în care Haşdeu se întreabă dacă 
acest popor a dispărut realmente” (Eliade, op.cit., pg. 82). 

„Orgoliul naţional”. cultivat admirabil (era o necesitate) de ve- 
chii cronicari, de Şcoala Ardeleană, ba chiar şi de Gheorghe Asachi, 
care izbuteşte performanţa de a reboteza, pe la 1890. muntele Soarelui, 
Pionul sau Peonul, în care există, sub formă de vârfuri. prototipul ce- 
lor trei tipuri de piramide egiptene (drepte, în trepte şi strâmbe), drept 
Ceahlău (mai are Asachi nişte invenţii anihilatoare de identitate: BaBa, 
numele cuplului de moş-strămoși, se desacralizează; Troian. ca pion sau 
peon, deci troian balcanic, devine Traian, iar nevasta lui „d'ochioşică”, 
adică brunetă, devine Baba Dochia), orgoliul naţional, deci. ne agaţă, 
ne înlănțuieşte pe clipă, spulberând moştenirea reală şi semnificaţia ei, 
în favoarea unui lustru civilizatoriu. Prin latinism, noi am încercat o 
rupere de „epitetele-clişeu („îmbrăcați în blănuri”. „păroşi”, ..pletoşi” 
etc.) care trec de la geți şi sciți la goți” (Eliade, op.cit., pg. 80), dar am 
abandonat semnificaţiile şi patrimoniul folk-religiitor care supravieţuiau 
prin datinile. tradiţiile şi obiceiurile noastre, toate dibaci disimulate în 
cultura creştină a românilor. E drept că am păstrat „coloanele vieţii”, 
„Mioriţa”, ..Meşterul Manole” şi Colindele, ca adeziuni subconştiente 
(„câmpuri stilistice”, cum le numea Lucian Blaga) la „straturile de 
cultură mai arhaice decât cele reprezentate, de exemplu, de mitologiile 

„clasice” greacă şi romană” (Eliade, op.cit., pg. 199), deşi „adeziunea 
unui popor la unul sau la altul dintre scenariile mitice, la una sau alta 
dintre imaginile exemplare, spune mai multe despre sufletul lui profund 
decât un mare număr de întâmplări istorice” (Eliade, op.cit., pg. 200). 
Dar în cele trei dimensiuni ale identităţii noastre („Mioriţa”, „Meşterul 
Manole” şi Colindele sau, mai exact, celelalte colinde, pentru că şi 
„Miorița”, şi „Meşterul Manole” par să fi fost, iniţial, colinde), referirile 
la esenţa socială a preistoriei (miturile fiind însăşi preistoria, în esenţa 
ei), satul, lipsesc aproape cu desăvârşire. În fond, satul este o „matrice 
stilistică” (Blaga), veşnică şi inalienabilă, cu structuri conservate cu mare 
fidelitate (construcţia caselor, veșmintele, ritualurile ocupaţionale), în 
baza unor notorietăți ancestrale („perspectivele epocii”, cum le-a numit 
Lucian Blaga), despre care nu mai este nimic de spus, precum în cazul 
nostalgiei vremii regelui Cronos, la latini, ştiut fiind faptul că, odată cu 
imperiul roman, satul occidental se istoricizează şi, deşi reprezintă o 
istorie întârziată, nu mai are nimic din preistorie. „Satul românesc este, 
în esenţă, preistoric” (Lucian Blaga, Fiinţă istorică, în „Trilogia cosmolo- 
gică”, pg. 389), pentru că „satul românesc şi-a însuşit multe din motivele 
ce constituiesc patrimoniul marii culturi bizantine, care era istorie în 
sensul deplin al cuvântului; dar cultura aceasta istorică a fost asimilată 
stilului preistoric al satelor” (Blaga, op.cit., pg. 391). În satul românesc 
se constată, de-a lungul mileniilor şi chiar în ziua de azi, „rezistenţa, 
continuarea preistoriei şi contemporaneitatea ei cu istoria” (Blaga, op.cit. 
pg. 390), drept coordonate ale „răspântiei” şi „conservatorismului” de 
care vorbea Mircea Eliade, cu efectul paradoxal că „înrâuririle de tot 
soiul au trecut, necurmat, din istoria ce avea loc în regiunea noastră, 
asupra vieţii de sat, dar toate au fost potrivite unor moduri preistorice” 
(Blaga, op.cit. pg. 390). 

Pentru noi, românii, mitologia este destinul poporului nostru, sim- 
bolizat de „mândrul ciobănaş, / din fluier doinaş” (Meşterul Manole), de 
„măicuţă bătrână / cu brâul de lână”, de „soţioara lui, / floarea câmpului”, 
deci de grafii simbolice ale însemnelor cosmogonice, respectiv Lucea- 

fărul, Pământul şi Luna. Singurul element de vestimentaţie, brâul purtat 
de „măicuţa bătrână” (Pământul, Mama Natură), are şi el o semnificaţie 
aparte, delimitând corpul fizic de corpul astral. 

Cele două colinde ale preistoriei, ale duratei noastre în preistorie, 
„Mioriţa” (publicată, pentru prima dată, de Vasile Alecsandri, la Cernăuţi, 
în gazeta „Bucovina”, Anul III, 1850, nr. It, pp. SI, 52) şi „Meşterul 
Manole”, nu „.operează” cu vremelnicie ci, tridimensional, cu infinit, 
ceea ce nu este cazul și în celelalte colinde care s-au mai păstrat, multe 
dintre ele asimilatoare de „înrâurinţe” creştine sau istorice și, de aceea, 
operând cu durate și cu tipologii ale duratei. dar pe fondul unor „câmpuri 
stilistice” (Blaga) neafectate. 

În colindele „înrâurite” pătrund şi elementele vremelniciei, „cu 
nouă ciobani / şi vătaful zece, / toţi au căciuli crețe / de pui de mistrețe” 
(G. Dem. Teodorescu, Poezii populare române, Bucureşti, 1885), în 
astfel de „înrâuriri”, „bine-i junele gătat / cu o haină de granat, / cu trei 
pene-n comănac” (Eugeniu Neşciuc, Călindariul poporului Bucovinean, 
1898-1901), iar noi, cei aflaţi „la răspântii”, veşnic „cu jăraticul ţinut sub 
spuză” (Blaga, op.cit. pg. 417) şi, uneori, ademeniţi de istorie, ripostăm 
cu „orgoliul” preistoriei: „se-mbrăcau după putinţă, / în cojoc, iţari, 
catrință; / în opinci purtau obiele, / nu ca azi, cizme de piele” (Pluguşor 
cules de Vasilică Nisioi de la Victor Opincă). 

Orgoliul strămoșesc, orgoliul portului şi al obiceiurilor, se sub- 
stituie orgoliului preistoric, în condiţiile în care românul, rupt inițiatic 
de mit, dar nu şi subconştient, trăieşte sub „teroarea istoriei” (Eliade, 
op.cit, pg. 262) drama propriei sale înstrăinări. Preistoria devine, în astfel 
de condiţii, doar o fudulire, o lustruire exterioară, o rupere de matricea 
stilistică prin atât de rarul, dar disperatul țipăt al înstrăinării „de la daci, 
de la romani”. Românul, fără a se mărturisi pe sine nici măcar în cele- 
lalte cântece ancestrale, oraţiile de nuntă, în care el, românul, este „fiu 
de împărat” (al Împăratului Ceresc, desigur, deci creştin preistoricizat), 
se mândreşte „cu cușmuţă brumărie, / cu cunună argintie”, cuşma sau 
căciula simbolizând muntele („Tinere, ţine căciula cu evlavie, în acelaşi 

timp căciula te înalță, te saltă acolo”, se spune în „Jurământul tinerilor 
Blaki” din „Rohonczy Codex”, pg. 5), dar şi maturitatea („Să trăieşti 
cu plăcere primăvara maturității, să fiți uniți căciulei, luptați pentru 
căciulă”, pg. 7). 

În oraţiile de nuntă, în care mirii sunt sori, deci aştri cereşti, sunt 
menţionate doar „etapele” vestimentaţiei femeii, care coboară de pe cer, 
odată cu măritişul, pierzând statutul cosmic, precum în orația bucovi- 
neană din 1882: „Mărioară, fătul meu, / nu-ţi mai pare ție rău / După 
portişorul tău, / Portişor de copiliţă, / Călcând, creşte tămâiţă, / Portişor 
de fată mare, / Unde calci, iarba răsare”. 

Decosmicizarea femeii începe, precum într-un cântec bucovinean 
din 1881, prin dragoste, acea dragoste care poate aminti de mitul andro- 
ginului, deşi mitul real al androginului se referă la deslușit şi nedesluşit, 
la etern şi vremelnic, în tentativa deslușitului vremelnic de a-și regăsi 
eternitatea în cosmicitatea nedesluşitului: „De ți-i greu, bade, cu mine, / 
fă-mă brâu pe lângă tine, / de ţi-i greu de brâul meu, / fă-mă lumină de 
său / şi mă pune-n sânul tău”. 

În creaţia populară cu încărcătură iniţiatică, elementele vremelni- 
ciei, inclusiv cele ale portului, lipsesc, ele fiind prezente doar în satirele 
populare de mai târziu, din perioada conviețuirii preistoriei subconştiente 
cu un început de istorie la fel de subconştient trăit. La horă, deci într-un 
sacru ritual preistoric, fata urâtă, dar bogată, încearcă să se impună („în 
ungherele tainice ale ființei sale, orice făptură omenească se vrea centrul 
existenţei”, spunea Blaga, în pg. 176 a operei citate) prin vestimentaţie 
cu dichis făcută, „cu cămeșa cea mai mândră, / ce-i cusută de-o vecină 
/ pentr-un căuş de făină / şi-o felie de slănină; / ba i-o dat curechi și 
moare / să-i facă şi „pui” la poale, / şi cu hrişcă şi cârnat / i-o-ncreți-o la 
grumaz”, cum se cânta, la Marginea, şi după anul 1900. 

Neam nemărturisitor fiind, neam fără memorie (la noi lipseşte 
chiar şi „mumificarea sonoră”, cum zicea Blaga, prin memoria numelor 
străbunilor), trăind după regula lui „aşa am apucat”, noi, românii, nu 
putem afta mai nimic despre trecutul nostru, deci nici despre veşmântul 

ancestral, pe care îl purtăm cu atâta mândrie, datorită unei „lenevii spi- 
rituale” incredibile, dar definită ca atare, pentru prima dată, de Dimitrie 
Cantemir, în „Descrierea Moldovei”, prototip al monografiei româneşti. 
dar în care nu se scrie nici un rând despre portul românilor, ci doar 
despre obiceiuri şi superstiții, şi asta, fără îndoială, în cazul unui filosof 
precum Cantemir, din simplul motiv că portul moldovenilor făcea parte 
din ansamblul acela de obiceiuri şi de superstiții, din matricea stilistică 
a preistoriei europene. Tocmai de asta, în creaţia lirică populară nu sunt 
menţionaţi dacii, ci doar uriaşii, novacii (Ostrea Novac Jidovul, adică 
Osiris), deci populaţiile din care, după mărturia lui Orfeu sau a lui Proclos 
din Lycia, se trag „oameni şi zei”. 

Satul românesc a fost și este preistorie, iar patrimoniul lui mitolo- 
gic, inclusiv costumul popular, aparţin moş-strămoşilor tuturor popoarelor 
europene, „omului pelasg”, cum îl numise L. Klages pe omul preistoric, 
reținând, desigur, că „în faza aurorară a omenirii” (Blaga, op.cit., Pg. 
383), consideraţiile lui Schelling rămân caracterizante, adică „timpul 
preistoric s-ar caracteriza prin procese specifice, adânci și lăuntrice, 
aparținând conștiinței umane”, mitul fiind apanaj al preistoriei ca „fapt 
primar”, ca tendinţă nemărturisită de „uzurpare a Marelui Anonim” prin 
„încercările omenești de a organiza viaţa individuală şi socială pe pământ, 
potrivit unei viziuni absolute” (Blaga, op.cit., pg. 176). lar vestimentația 
satisfăcea, în contextul unor astfel de încercări uzurpatoare, şi necesități 
de viață socială, în context geografic („existența omului în orizontul lumii 
date și în vederea conservării sale”), dar şi nevoia de a sugestiona „felul 
specific de a exista în orizontul misterului şi pentru relevare” (Blaga, 
op-cit.. pg. 176) al populațiilor europene străvechi (și nu numai). Tocmai 
de aceea, povăţuia acelaşi Lucian Blaga, „nu e prea recomandabil, când 
încercăm să examinăm și să definim mentalitatea popoarelor sau spiritul 
unei anumite culturi, să pornim la drum cu noțiuni prea condiţionate de 
perspectivele epocii noastre” (pg. 392). 

Fără îndoială că scurtele perioade istorice din povestea veche a 
acestor pământuri ale noastre, cele ale statalităţilor geto-dacice („Cale 

victorioasă, calea geților”, ..Strigăt de şoim luptător să brăzdeze pentru 
Dacia ta!”. se spunea în jurământul tinerilor Blaki, după anul 1015). au 
lăsat semne, odată cu asimilarea lor în matricea slilistică preistorică, dar 
dacismul nu însemna o identitate națională, în sensul celei convenite as- 
tăzi, ci una istoricizantă, prin care populaţiile atentau la istorie, dacismul 
fiind regăsit, ca tentativă istoricizantă surprinzătoare, şi la scandinavi, şi 
la germanici, şi la spanioli, revendicat în epoci târzii, odată cu panteonul 
(nu şi matricea) prelins din matricea stilistică originală asupra populațiilor 
europene, odată cu iniţierile săvârşite de Zalmoxe sau Deceneu, dar şi 
de Burebista şi Decebal, inţiatori în istoricitate, prin stat, 

Datina, tradiţia şi obiceiul nu ţin de dacism, ci de preistorie, deşi 
dacismul s-a manifestat la granița dintre preistorie şi istorie, îmbinând 
elementele celor două culturi, dar fără a le uni definitiv. Prin urmare, 
îndrăznesc să susţin că, în ciuda aparenţelor, nu există un port al dacilor, 
ci un port al populațiilor europene preistorice. consacrat prin dacism şi 
încredinţat, prin acel zvâcnet istoric. acestor munţi, în care luptătorii 
întemeietori de statalitate boreală şi-au zis sau li s-a zis daci. Drept do- 
vadă, toţi călătorii străini, care ne-au mărturisit, de-a lungul istoriei lor, 
au consacrat acea încremenire pe falia dintre preistorie şi istorie drept 
dacism („se îmbracă precum strămoșii lor daci”), dacismul devenind 
el însuşi falie împietrită, la Roma, pe Columna lui Traian și pe Arcul 
lui Constantin cel Mare, într-o încredințare de memorie, de istorie a 
romanilor, şi, indirect, a dacilor, dar numai ca scapăr, ca străfulgerare 
în preistorie. 

Dacii nu au fost un neam, ci un timp, un Cronos, prin care popula- 
ţiile carpatice, populaţiile de dincolo de Ocheanos, au încercat să evadeze 
din preistorie. Poate că de asta reînvie dacismul, în vremile noastre, cu 
atâta vigoare (uneori, aproape violentă), pentru că am ostenit cu atâta 
preistorie în cârcă și ne tot agățăm, neîndemânatec, de poalele cămășii 
bătrânului Cronos, cerând intrarea în istorie, pe „calea geților”, după 
exemplul, la fel de disperat, al dacilor-timp, al dacilor-destin. Numai 
că timpul şi destinul cer o nouă construcţie mitologică, o altă matrice 

stilistică, aproape imposibil de asumat. Dacă dacismul ar fi însemnat 
altceva decât un fenomen, adică o structură etnică bine definită, el s-ar fi 
înrădăcinat în balade şi în legende, expresii ale unei conștiințe publice a 
identităţii unui neam. Numai că dacii nu supraviețuiesc în folclor („calea 

” geților” sau „calea dacilor” defineşte fenomenul, nu rădăcina), iar legenda 
(„tradiția”), culeasă de Simion Florea Marian, despre „îmbrăcămintea 
Dacilor (care) era mai toată roşie, adecă: comănac roşu, suman roșu şi 
cioareci sau berneveci roşii”, nu reprezintă decât o contrafacere târzie, 
de după „revelația” lui Hașdeu, săvârşită, probabil, după intrarea în 
funcțiune a celebrelor „cabinete de leptură” bucovinene, în care „taica 
părinte” săvârşea, pe baza lecturilor din gazete şi cărţi, noi iniţieri într-o 
ideologie incipientă, cea a naţionalismului milenarist. Drept dovadă, în 
tradiția” aceasta lipseşte elementul fundamental al „tradiţiilor” româ- 
neşti, bătrânul schimnic sau zâna (Uţa, la bucovineni, Zeița Pământului, 
adică Spiritul matriarhal al Pământului), construcţia fiind simplă, de 
relatare a unei naraţiuni culte, auzită de curând, o naraţiune „zvâcnet de 
istorie”, cum ar zice Blaga. 

„Cu un port aproape 
întocmai al străbunilor săi” 


Vreme de peste un mileniu, despre populaţiile din Carpaţi nu se 
mai povesteşte nimic, apoi, odată cu apariţia statalităților româneşti, care 
fac să înceteze starea de „loc pustiu”, se ivesc şi mărturiile, prima, din 
punctul de interes al acestei cărţi, fiind celebra „Chronicon Pictum Vin- 
dobonense”, în care apar, ilustrându-se bătălia de la Posada (Fotografia 
1), şi oştenii lui Basarab |, care poartă căciulile înalte, de care s-a ocupat, 
cu atâta temeinicie, lon Maiorescu, dar şi saricile păstoreşti, precum şi 
clasicele cămăși albe, lungi până la genunchi. Dar cronica pictată nu poate 
fi suspectată de prea multă fidelitate în redarea costumaţiei vlahilor, aşa 
cum se întâmplă, de pildă, într-o narațiune iconografică târzie despre 
expedițiile regelui maghiar Arpad (Foto 2), în care se zăresc, în planul 
întâi al tabloului, doi români ucişi, îmbrăcați în cămăși, ițari și opinci, 
prinse pe picior cu nojițe, dar şi câţiva călăreți români, foarte asemănători 
dacilor din reprezentările cunoscute, care călăresc, în dreapta tabloului, 
alături de oştirile cuceritorilor, semn că prin straşnica artă a deznaţio- 
nalizării prin înnobilare, ungurii, precum anticii ionieni, îşi „sporiseră” 
numărul, „pe seama numeroşilor pelasgi”. 

Călătorii străini prin țările române, surprinşi de contactul cu preis- 
toria europeană, lasă prin arhivele cancelariilor bisericii catolice mărturii 
interesante despre viaţa şi credințele strămoşilor noştri. lar una dintre 
aceste mărturii, datorată lui Marco Bandini (1593-1650), călugăr italian 
care a vizitat Moldova în două rânduri, în octombrie 1644 şi în octombrie 
1646, cuprinde, pe lângă interesantele opinii despre frumuseţea şi bogăția 
țării, despre datini şi credinţe ciudate, o afirmaţie şocantă, care, dacă n-ar 
fi fost făcută, ulterior, şi de Dimitrie Cantemir, ar putea fi socotită drept 

răuvoitoare. Din nefericire, Marco Bandini are dreptate, ca şi Cantemir, 
mai târziu, atunci când susţine că, la români, „originea, virtutea şi gloria 
strămoşilor nu se bucură de nici o preţuire. Ei preţuiesc doar situaţia 
prezentă” (Călători străini prin Ţările Române, vol. V, pg. 344). 

Dacă n-ar fi fost acest egoism, dublat de suficiență. care ne ca- 
racterizează cu adevărat, probabil că am fi scăpat definitiv de veşnica 
anonimizare în preistorie, cu mult prea rare şi nesemnificative tentative 
de acces la istorie, iar regăsirile, ca temelii ale unor noi începuturi, nu ar 
mai trebui căutate prin notițele unor pelerini prin spaţiu şi timp. 

Johann Schiltberger (1381-1438), care vizitează cele trei ţări 
române în 1396, numind Moldova „Valahia Mică” (der clainen Wa- 
lachei), spune că „poporul de aici este primitiv şi rustic... şi îşi lasă 
barba să crească și nu o taie niciodată”. „Poporul moldovean, cu un port 
întocmai al străbunilor săi, purcede după datina şi rânduiala acestora”. 
Schiltberger nu dă alte amănunte, referitoare la identitatea străbunilor 
şi la componentele datinii şi ale rânduielii. O face, însă, dar cu un secol 
mai târziu, Anton Verancsics (1504-1543), cel care descrie cele trei țări 
române, pe care le vizitase în 1535, după documentări temeinice prin 
literatura vremii sale. 

„Scriu mulți autori... că valahii sunt numiţi după un oarecare băr- 
bat roman Flaccus, sub conducerea căruia a fost adusă în aceste regiuni 
o colonie romană, ca să-i supună pe daci, şi că ei ar fi numiţi oarecum 
flacci. Căci ei spun că mai apoi, după trecerea a multă vreme şi prin tot 
felul de legături cu neamuri şi limbi felurite, s-a ajuns că din stricarea 
numelui de flacci să se formeze cel al vlahilor (valacchi), care ar fi al 
flaccilor... 

Obiceiurile lor sunt barbare. La îmbrăcăminte nu se aseamănă, căci 
muntenii au căzut aproape de tot şi la obiceiuri, şi la portul turcilor, pe 
când moldovenii ţin morţiş la portul lor şi acela dintre ei care ar adopta 
de la turci sau de la orice alt neam vreo parte a portului sau a armelor lor 
sau orice alt lucru de acest fel e pedepsit cu moartea” (Călători străini 
despre Ţările Române, vol. |, pg. 405). 

Informaţiile lui Anton Verancsics reprezintă jumătăți de adevăruri, 

în sensul „minciunii greceşti”, așa cum a denumit-o Lucian Blaga, drept 
abandon al adevărului, în favoarea semnificantului. Verancsics, surprins 
de „latinismul” limbii auzite în cele trei ţări române, nu vede în Flaccus 
memoria subconştientă a lui Pelasg, ci numele unei căpetenii oarecare, 
neconfirmată de istorie. Pe de altă parte, diferenţele de vestimentaţie, în 
defavoarea muntenilor, care împrumutaseră .„de la turci”, adică de la vlahii 
balcanici, cu care se aflau, prin negoț şi păstorit, într-o continuă legătură, 
diverse elemente pragmatice de port, şochează mai curând prin conser- 
vatorismul excesiv al moldovenilor. care, precum hyperboreii descrişi 
de Pliniu cel Bătrân, manifestă izolarea „înțeleaptă” faţă de „.năravurile 
cele rele” ale noutăţii, ale dinamicii dezvoltării societății umane. 

Informaţia că moldovenii ar fi pedepsit cu moartea pe cei care 
îşi abandonau portul nu are nici o credibilitate, în condițiile în care, în 
1527, o cronică anonimă confirmă un adevărat ecumenism al etniilor 
şi religiilor din Moldova: „Poporul de aici este primitiv şi rustic, totuși 
este destul de deprins cu treburile războiului, după obiceiul lui. Ei au 
păstrat, de la început, până acum, cu foarte mare evlavie, credinţa Sfân- 
tului Pavel. Ci aici sunt deosebite credințe şi secte, precum a rutenilor, a 
sârbilor şi a armenilor, a bulgarilor şi a tătarilor şi chiar un număr destul 
de mare de saşi catolici locuiesc risipiţi în această țară. Toţi sunt supuşi 
voievodului Moldovei. Fiecare naţiune, însă, se foloseşte şi se slujeşte 
de legile şi obiceiurile ei, după voia sa” (Călători străini despre Țările 
Române, vol. |, pg.192). 

Locuind în case de lemn sau în bordeie, românii erau adevăraţi 
fanatici ai legii ospeției („să dea mâncare și adăpost tuturor străinilor, fără 
nici o plată... mai obişnuiesc, de asemenea, ca, în timpul sărbătorilor, 
să dea de mâncare şi de băut, fără plată, oricui, fie străin, fie localnic”, 
cum nota Niccolo Barsi di Luca, în 1633), obişnuind, „la nunți, să întin- 
dă mese, timp de trei zile şi trei nopți în şir, în care timp nu fac altceva 
decât să bea, să joace, să cânte din instrumente şi din gură”, iar la hore, 
„când vor să joace, îşi pun cizme cu un fel de potcoave de fier în picioare 
şi, atât bărbaţii, cât şi femeile, le poară în diferite culori. Femeile, însă, 
au potcoave de acestea mai înalte decât bărbații şi, când vor să înceapă 

jocul, se cântă, mai întâi, din diferite instrumente, ca viori, cimpoaie, 
fluiere, tobe, lăută cu coarde. Apoi se prind de mână, tot câte un bărbat şi 
o femeie, într-un şir lung, săltând mereu, strigând şi bătându-şi picioarele 
unul de altul. După ce au săltat câtăva vreme, se strâng cu toții, împreună, 
într-un cerc şi saltă ca mai înainte”, desfășurând hora, pe care Niccolo 
Barsi di Luca, în relatarea din 1633, o descrie, dar fără a înţelege prea 
multe. Pentru călătorul străin, jocurile cu comenzi şi horele înseamnă 
doar o „săltare” ciudată şi zgomotoasă. 

Interesantă este mărturia că, în plină epocă a iobăgiei, vechile 
principii ale devălmăşiei obşteşti încă se mai aplicau în Moldova anu- 
lui 1633: „La vremea semănatului, toţi ies la câmp, iar şoltuzul, ceea 
ce înseamnă judele, împreună cu pârgarii, care înseamnă cei aleşi ca 
sfetnici, împart ogoarele și, după cât este numărul sufletelor într-o casă, 
dau şi ogoarele: dacă sunt opt suflete, dau opt ogoare; dacă sunt zece, 
dau acelaşi număr de ogoare. Acestea sunt atât de multe, încât niciodată 
nu pot fi semănate toate, ci doi ani se seamănă într-o parte și doi ani se 
schimbă ogorul într-alta”. 

Niccolo Barsi vorbeşte şi despre nesfârşitele posturi pascale, „în 
care nu mănâncă altceva decât pâine şi legume, tără untdelemn” (,„su- 
prema umilință mistică”, menită naiv „unirii cu Dumnezeu”, cum scria 
Blaga), şi despre obiceiurile de înmormântare, în care, timp de trei zile 
„ei nu fac altceva decât să dea de mâncare săracilor şi călătorilor, cântând 
mereu din instrumente în jurul năsăliei sau sicriului celui mort”, despre 
praznicele de după înmormântare, precum şi despre sărbătorirea Sfântu- 
lui loan cel Nou de la Suceava, care „.se face de Rusalii, când, pe lângă 
deschiderea unui iarmaroc foarte bogat, care ține opt zile în şir, la care 
vine lume din toată țara şi la care tinerii, ca să câştige bani, fac fel de fel 
de lupte cu spada”, iarmaroacele favorizând, în acea vreme, şi schimburi 
culturale (cântece, dansuri, modele de cusături şi de țesături). 

În satele din ţinutul Sucevei, în 12 octombrie 1641, când Petru 
Bogdan Baksik poposeşte prin aceste locuri, „oamenii sunt mai şlefuiţi, 
deoarece au mai dese legături cu polonii şi ungurii”, capitala Moldovei 
având un potenţial asimilatoriu deosebit, datorită compoziţiei etnice 

(3.000 români, 1.600 armeni, 40 catolici). 

Marco Bandini, iezuitul care provoacă, în rândurile filosofilor cul- 
turii din Europa, o amplă dispută despre şamantismul românilor, dispută 
în care avea să se angajeze şi Mircea Eliade, a vizitat Ţările Române 
în 1646. În 1646, moldovenii „dau bucuroși drumeților pâine, brânză, 
ceapă, lapte şi altele de acest fel, ce se găsesc în casa lor. Numai doar 
străinul să se poarte liniştit, căci, de nu, capătă mai uşor pumni zdraveni 
şi ciomege, decât mâncare. / Isteţi din fire, vioi, ei se bucură de o minte 
pătrunzătoare, au aplecare spre furt, sunt ostaşi foarte răbdători la frig 
şi la arşiţă, rabdă de foame şi de sete două şi trei zile, rămânând teferi... 
/ Se obişnuiesc, încă de mici, să îndure vremea rea, căci de mici copiii 
se joacă, cu picioarele goale şi doar cu o cămaşă de pânză, prin gheaţă 
şi zăpada înaltă, ceea ce noi, nu o dată, îmbrăcat în haină bine căptușită 
şi putând abia răbda gerul puternic, am văzut cu uimire”. 

Bandini vorbeşte și despre „felul de a ţine sărbătorile la moldo- 
veni” („de a se abţine de la muncă și a se deda plăcerilor, petrecând ziua 
cu băutură, cu mese şi cu joc”), despre mulţimea sărbătorilor de origine 
precreştină („Ziua de vineri din fiecare săptămână ei o sărbătoresc în 
cinstea sfintei Vineri, pe care pretind ei că ar fi sfânta ce stă, neîncetat, în 
genunchi, înaintea tronului lui Dumnezeu, rugându-se cu lacrimi pentru 
aceia care o cinstesc. Şi de aceea, foarte mulţi cred, în orbirea lor, că e mai 
mic rău să-l superi pe Dumnezeu, decât pe sfânta Vineri... Ei socotesc 
că fiecare zi în parte, din toată săptămâna, este o sfântă sau un sfânt”), 
şi despre miturile moldovenești, cultivate fanatic, în dauna cunoștințelor 
elementare „despre Dumnezeu”, precum şi despre frumuseţea şi bogăția 
luminoasei văi a Moldovei. 

Paul de Alep, secretarul Patriarhiei din Constantinopole, a călătorit 
prin Moldova în aprilie 1654 şi în septembrie 1656, de fiecare dată deza- 
măgit de „oamenii țării”, care „nici nu postesc, nici nu se roagă, nu au nici 
un fel de religie; sunt creştini doar cu numele. Preoţii lor sunt cei dintâi 

îşi încep ziua la crâşmă. E ceea ce am văzut în țara Moldovei”. Dar 





care î 
Paul de Alep lasă o descriere a costumului purtat de femeile bogate din 
Moldova, veșmintele respective păstrând, totuşi, şi elemente străvechi, 

dar fiind puternic influențate de moda nobilimii poloneze: 

„Femeile din Moldova se îmbracă cu veşminte asemănătoare cu 
cele ale europenelor. Ele poartă părul împletit, răsucit pe capul lor cu un 
colan şi acoperit cu un conci alb, iar la cele bogate, cu un conci tranda- 
firiu, şi pe deasupra cu maramă, tot albă. Toate poartă șaluri albastre de 
Alep, iar cele bogate şaluri de Bursa, din mătase neagră... 

Fetele lor poartă, de asemenea, părul împletit și încolăcit pe cap, 
dar fără conci, şi aceasta pentru a face deosebire între fete şi femei” 
(Călători străini prin Țările Române, VI, pp. 27, 28). 

De Rusalii. fetele şi femeile împleteau „cununi de flori şi de bu- 
suioc pentru a şi le pune pe cap”. Țăranii arau pământul „cu cinci sau 
şase perechi de boi, însoţiţi de cinci sau şase oameni, care mergeau pe 
jos”. Casele ţărăneşti aveau „acoperișuri în povârniş, făcute din şindrilă. 
şi aceasta s-a născocit din pricina ninsorilor mari, pentru ca zăpada să 
nu se poată aşeza pe ele”. 

Odată cu a doua călătorie a lui Paul de Alep în Moldova, cea din 
1656, un alt călător apusean, Conrad Iacob Hiltebrandt (1629-1679), se 
ivește, dinspre Ardeal, în dulcele târg al Sucevei, unde, cu ocazia Anului 
Nou, vede şi descrie obiceiul Jocului Cerbului. ..Era un cerb, în care se 
ascundea un om. Un ştrengar dănțuia cu el şi apoi culca cerbul la pământ 
Cu o săgeată. Cu aceasta s-a terminat jocul, pentru care cei care au jucat 
au primit bacşiş” (Călători, V, 396-7). 

Hiltebrandt descrie şi nişte românce torcând: ..Româncele tore 
şi țes haine pentru toţi ai casei. Româncele torc din mers, au furca cu 
caierul înfiptă în brâu şi torc cu fusul, fie că stau de vorbă între ele, fie 
că se aşază undeva la umbră” (op.cit. pg. 386). 

Descrierea costumului țărănesc al bărbatului şi al femeii sunt 
succinte, dar precise: 

„Cămăşile bărbaţilor atâmă peste cioareci, sunt scurte şi ajung 
de-abia peste coapse. Cioarecii şi ciorapii într-una, încălțămintea este 
o bucată de piele, pe care o leagă pe picior cu sfori lungi şi o numesc 
opinci” (pg. 386). 

„Femeile poartă haine de stofă, țesută de ele. Îşi ung părul cu unt. 

Fetele umblă cu capul gol. Cămășile lor sunt cusute cu mii de înflori- 
turi. Nevestele poartă pe cap o legătură mare, împletită dintr-o pânză de 
bumbac străvezie şi pe care pot să o scoată când vor. Ele mănâncă multă 
mămăligă, coc colaci pe spuză, fac cozonaci din făină” (pp. 386-7). 

Potcoavele de la cizmele femeieşti, purtate la horă, sunt menţionate 
şi de Hiltdebrandt: „Ele poartă cizme cu un fel de potcoave groase şi o 
năframă albă în jurul capului, atârnând până pe spate” (pg. 395). 

Vreme de veacuri, țăranii români, singurii tezaurizatori ai moş- 
tenirilor străvechi, au trăit într-o sărăcie cumplită, sărăcia accentuând 
conservatorismul tradiţional. În 1712, când Erasmus Heinrich Schnei- 
der von Weismantel călătoreşte prin Moldova, „ţăranii au nişte colibe 
proaste; cei mai mulţi dintre aceştia, când vor să-şi clădească o casă, bat 
câţiva pari în pământ, îi împletesc, apoi, cu nuiele ca un gard și ung acea 
împletitură cu lut, pe dinăuntru şi pe dinafară, iar pe deasupra pun nişte 
căpriori proşti, învelesc acoperişul cu iarbă sau cu stuf și, astfel, casa e 
alcătuită, numai într-o odaie și o polată, care slujeşte şi de cămară. Totul 
este însă curat şi văruit, deşi are o temelie atât de șubredă și s-au folosit 
procedee învechite. Mai au în odaie, în loc de sobe, cuptoare, întocmai 
ca în Rusia, iar deasupra este un hogeag, prin care iese îndată fumul de 
la flacără şi se poate foarte bine coace în cameră şi găti bucate. 

Şi măcar că țăranul şade în pădure, unde, ca şi celorlalţi locuitori 
din toată țara, lemnul îi stă la îndemână fără nici un ban, el are, totuşi, 
o colibă sărăcăcioasă şi, când le este cu putinţă, ei locuiesc cu toţii prin 
păduri ca, atunci când se aşează dările sau când sunt luaţi oameni la oaste, 
să se poată ascunde cât mai repede sau să o ia la sănătoasa, căci el, țăranul, 
se sinchiseşte prea puţin de casa lui şi se mută în alt loc, clădindu-şi din 
nou o alta, cu mâna lui, fără nici o piedică şi fără mari cheltuieli, acolo 
unde vrea şi când vrea... 

Nici un ţăran nu are pământul lui propriu şi bine hotărnicit, ci 
acolo unde vrea şi când vrea se apucă de arat. E! înjugă cinci, ba chiar 
şase perechi de boi la plug. apoi merge cu ei la câmp şi încearcă, mai 
întâi, unde este pământul mai bun şi, după aceea, el ară şi seamănă (căci 
nu se ară decât o dată) cât îi place. Şi acesta este, apoi, pământul lui, cât 

timp stau bucatele pe el: peste un an, el poate să are iar alt pământ, mai 
bun, într-un alt loc mai bun și, fie că ară câmpii sau fânețe, ei pot semăna 
orz sau grâu, porumb, mei etc., chiar dacă, mai înainte, iarba fusese aici 
de înălțimea omului... 

Țăranul nu strânge fân sau strânge prea puțin, cu toate că ar putea 
face o mie de stoguri, căci la munca câmpului, atât la arat, cât și la cosit, 
se spune că cel care ajunge primul la moară, acela macină mai întâi; 
totuși, ei sunt la fel cu toţii și munca este duşmanul lor”. 

E lungă şi temeinică descrierea Moldovei pe care o face Weisman- 
tel, fără să neglijeze nici un aspect al vieţii ţărăneşti, şi tocmai de aceea 
am reprodus citate lungi din relatarea suedezului în acea bază de date, 
pe care o numisem „Bucovina faptului divers”, în intenţia de a supune 
atenţiei detaliile istoriei vieţii obşteşti din acest nord de ţară româneas- 
că. Nu voi relua, în această carte, decât paragrafele din volumul VIII 
al lucrării „Călători străini prin Ţările Române” care se referă la portul 
țărănesc şi la manifestările sărbătoreşti, în care portul strămoșesc este 
pus în valoare. 

„Fetele poartă pe cap doar părul lor împletit, ca să se deosebească 
de neveste sau de femeile stricate. Când ies din casă, pe frig sau pe soare 
arzător, îşi leagă un tulpan cu cusături pe cap şi peste faţă, aproape ca 
turcoaicele, încât abia dacă li se văd ochii şi nasul; însă, când ajung acolo 
unde se duc, îşi scot tulpanul ca să se vadă că sunt fete. 

Dacă o fată greşeşte şi este dovedită ca desfrânată sau chiar are 
un copil din flori, atunci este tunsă sau trebuie să umble ca femeile, cu 
capul acoperit. 

Chiar din ziua nunţii, femeile nu-şi mai lasă, niciodată, părul sau 
cozile să fie văzute de vreun bărbat şi, când se împletesc sau se desple- 
tesc, se ascund într-un loc mai retras şi mai singuratic, ca să nu le vadă 
nimeni; dacă ar veni, cumva, în grabă, vreun bărbat şi ele nu ar avea timp 
să şi-l împletească, atunci se acoperă cu o broboadă şi se ruşinează mult 
că au fost văzute pe neaşteptate. Ele spun că nu se cade, acum, când nu 
mai sunt fecioare, să-şi mai arate părul, care trebuie să fie acoperit cu 
broboada. 

În toate celelalte privinţe, portul este la gel la femei şi la fete. 

La gât, poartă mărgean roşu şi de tot felul, iar în urechi poartă 
nişte cercei mari. 

Pe trup, au o cămaşă subţire, cusută, pe o lățime de un deget şi mai 
bine, cu tot felul de mătăsuri şi cu aur şi argint, în patru dungi, în faţă 
şi în spate, de sus şi până jos, la tivul care ajunge la picioare. Mânecile 
sunt largi de câţiva coţi şi cusute; şi ele le înfăşoară şi le întorc înăuntru 
şi în sus, pe braţ. 

Pe trup, în loc de cingătoare, poartă un brău de mătase, uneori 
lucrat cu aur, numit în limba lor „brâu”. Nu poartă fustă sau „camelocă” 
(mantie), ci, in locul acestora, se înfăşoară, de jur împrejur, cu o țesătură 
de mătase care se cheamă „fotă”. Această „fotă” este albastră sau roşie, 
cu dungi mari, altele sunt ţesute cu aur și nu trec de trei coţi în lungime 
şi lăţime; ele o înfăşoară, pe jumătate sau pe de-a-ntregul îndoită sau şi 
neîndoită, în jurul lor, aşa cum pun la noi (în Germania) femeile șortul, 
dar o trag de la spate în faţă şi în sus, în brâu, una peste alta şi atât de 
întinsă cât e cu putinţă, pe şolduri şi pe picioare (căci, cu cât este mai 
întinsă, cu atât li se pare că le stă mai frumos, ca să se poată recunoaşte 
bine coapsele), iar în faţă este, aşa cum am arătat, deschisă ca un şort. 
lar cămaşa, ba chiar trupul de sub ea, când cămașa este subțire, cum e 
obiceiul, poate fi văzut foarte bine când bate vântul şi depărtează mar- 
ginile fotei. 

O asemenea privelişte nu poate să nu încălzească tot sângele ti- 
nerilor, căci ele, femeile şi fetele, mai au și o figură lipsită de sfială, dar, 
de cele mai multe ori, frumoasă la înfăţişare. 

În picioare, nu poară ciorapi, ci numai cizme galbene, cu tocuri 
înalte şi ascuţite, potcovite cu fier, şi, câteodată, pantofi de safian (maro- 
chin); multe umblă cu picioarele goale în papuci turceşti (opinci), care 
se poartă fără tocuri. 

Pieptul este slobod sub cămaşă, la ele nu veți afla polcuţe; rare- 
ori, o bundă, care ajunge numai până la genunchi şi pe care o aruncă cu 
nepăsare unde le e cheful, peste umeri; şi, adesea, într-o casă întreagă 
femeile şi fetele din casă nu au decât una şi cea care iese din casă și-o 

cere şi aruncă peste umeri... 

Toate femeile urmează obiceiul de-a nu trece drumul, tăind calea 
unui bărbat, chiar dacă acela ar fi la o depărtare de bătaia unei puşti sau 
dacă ar fi un cerşetor, ci ele stau pe loc până ce trece, dând ca motiv că 
sunt datoare să arate bărbaţilor toată cinstea, respectul şi atenţia. 

Femeile de rând umblă, iarna, cu picioarele goale prin zăpadă; e 
drept că nu merg, prea mult pe afară când este frig. Păzesc curăţenia şi, 
măcar că nu au rufe prea multe, le țin curate şi, chiar dacă nu au decât 
o cămaşă, o spală și o calcă în taină, ca să nu ajungă niciodată murda- 
ră... 

În toată țara, femeile sunt peste măsură de frumoase, au părul negru 
cum e cărbunele, oc! sprâncenele la fel de negre, iar faţa lor este 
ca laptele şi sângele, şi ochii lor ca rubinele. Pielea de pe tot corpul lor 
este albă şi subțire, şi la multe din ele afli cele mai frumoase mâini. La 
țară, şi chiar la țărani, găseşti fete şi femei atât de desăvârşit de frumoase 
cum nu se află nicicând la noi, în Germania... Şi nu sunt puţine fetele de 
țăran în stare a face de ruşine, prin înfăţişarea şi frumuseţea lor din cap 
până în picioare, pe cele mai alese dintre boieroaice. Acest dar îl au de 
la naştere” (op.cit. pp. 356-358). 

Frumuseţea neasemuită a româncelor şi a portului lor minunat în 
toate timpurile capătă strălucire, cu ocazia sărbătorilor obşteşti, şi, în 
primul rând, la nunţi, nunțile fiind, întotdeauna, adevărate spectacole 
folclorice, pe care Weismantel le-a prețuit şi descri 

„La țară, când mirele şi mireasa se duc la biserică, îi urmează tot 
alaiul, cu muzica alcătuită din unul-doi sau mai mulţi țigani, după starea 
lor materială, cu nişte viori, făcute dintr-un băț şi o scândură proastă, căci 
altfel de lăutari nu sunt de găsit în toată ţara; aceştia cântă din vioară şi 
din gură şi joacă, totodată, şi ei împreună cu nuntașii, și atunci nuntaşii 
joacă în faţa bisericii tot timpul cât face preotul slujba cununiei. 

Înaintea altarului, se află un covor, pe care vin să-şi ia locul mi- 
rele și mireasa, pe lângă încă un bărbat şi o femeie, care trebuie să le fie 
martori (nași); mireasa are faţa întreagă acoperită cu nişte pânze subțiri. 
După aceea, preotul ia un şnur de mătase, îi leagă împreună pe toţi patru 

şi pune câte o cununie pe capul mirelui şi al miresei, iar la acei care au 
mai fost căsătoriţi le pune o coroană de paie şi, după aceasta, îşi începe 
ceremoniile de citirea evangheliei despre nunta de la Canna, în limba rusă 
(slavonă), îl întreabă pe mire dacă vrea să ia, să păstreze, să cinstească 
şi să hrănească pe această mireasă, întrebare care se pune şi miresei, în 
ceea ce priveşte partea dintâi, la care trebuie să răspundă „Da”... 

După săvârşirea cununiei religioase și cât în biserică se sărută 
mirele şi mireasa cu naşii lor, se duc apoi la altar şi sărută icoanele, și, 
în acelaşi timp, aşa cum s-a arătat, nuntaşii joacă în faţa bisericii, şi după 
terminarea slujbei joacă toţi nuntaşii împreună și cu mireasa, mergând 
de la casa ei la casa mirelui, şi tot alaiul e rânduit într-un şir: în frunte, 
un vătaf merge (de cele mai multe ori, un om bătrân, cu un toiag mare, 
împodobit cu basmale cusute); după el, urmează mireasa şi, apoi, toți 
ceilalți nuntaşi, după rang, în general tot tineretul, care se ţine de mână. 
tot câte unul şi câte una, şi, chiar dacă ar umbla un sfert de milă. ei tot 
joacă cu toţii pe un rând, ceea ce nu se obişnuieşte nici în ţara noastră 
(Germania) şi în nici o altă țară. Apoi, mai au obiceiul, şi după aceea, 
şi la petreceri, să facă un cerc mare (hora) şi toţi câţi sunt să se țină de 
mână; țiganii stau în mijlocul cercului, cântă din strună şi din glas tot 
felul de cântece înfocate şi mai joacă şi ei, după cum le este obiceiul, 
încât pământul se cutremură şi, dacă aş fi silit să joc cu ei şi să rabd mult 
aşa ceva, aş vrea mai bine să fac orice altă muncă grea, decât să mai 
joc înainte cu ei. Dar ei o pot duce ceasuri întregi şi pot răbda chiar o 
jumătate de zi, fără să simtă oboseala”. 

Cred că e cazul să reiau, aici, descriere nunţii, făcută de Homer. 
în secolul al VII-lea înainte de Hristos: 


„Tineri acolo şi fete bogate în boi o mulțime 
Joacă-mpreună în cerc şi cu mâinile prinse deolaltă. 
Fetele toate au gingaşe rochii de in şi flăcăii 

Bine ţesute veşminte ce scânteie blând ca oleiul 

Ele au conciuri pe cap, frumoasă podoabă de aur, 
Dânșii au săbii de aur la chingă de-argint atârnate 

pp 





Joacă ei toți. Și aici-ndemânatici şi iute s-avântă i 
Hora-nvârtind ca o roată de-o-ncearcă cu mâna-i 

Meşter olarul, aici în şiraguri se saltă-mpotrivă. 
Lumea-ndesită înconjură hora cea plină de farmec 

Şi se desfată privind. De zei luminat cântărețul 

Zice din liră-ntrei ei. Şi-n vreme ce cântecul sună, 
Se-nvârtesc doi ghiduşi, se dau tumba în mijlocul gloatei” 


Există vreo diferență între hora şi veșmintele tinerilor prinşi în 
horă, din descrierea lui Homer, din Cântul XIX al „Iliadei”, şi hora şi 
veșmintele tinerilor din relatarea lui Weismantel, de la 1712? Au trecut, 
între timp, aproape trei milenii peste pelasgii-vlahii din Carpaţi? 





Bătălia de la Posada 

De la Țara de Sus a Moldovei, la Bucovina 


Un cronicar anonim scria, în 1527 (Călători străini prin Ţările 
Române, |, pg. 192), despre Țara de Sus, că „ținutul acesta al Moldovei 
este deosebit de frumos şi foarte şes, şi nespus de bogat în văi şi oraşe 
şi sate, fără de întărituri şi cetăţi, afară de una singură, numită Suceava 
(Czyezowe), înconjurată de ziduri, şi e întărită oarecum de la natură de 
râuri potrivite, În această regiune se vede că nimic nu lipseşte din cele 
trebuincioase omului pentru nevoile sau plăcerile sale, întrucât sunt 
dealuri cu vii și, de asemenea, în orice loc țara e binecuvântată și foarte 
îmbelşugată în roade şi ogoare şi în toate cele folositoare traiului; este 
şi foarte bogată şi în iazuri, şi bălți. şi heleştee, într-atâta încât omul nu 
poate dori nimic mai mult de la natură pentru nevoile vieții. 

Apoi, în această parte a Moldovei, sunt munţi foarte bogaţi în mine 
de aur şi de argint, care, printr-o muncă necurmată, aduc din zi în zi un 
câştig şi un folos tot mai mare”, 

Dintotdeauna şi pentru încă multă vreme, frumuseţea şi bogăţia 
naturală a Țării de Sus a Moldovei rămân neschimbate. Şi totuşi, din 
această gură de rai fugeau oamenii, de-a lungul vremii, pentru a se aşeza 
în sudul Poloniei sau în Ardeal, obligând statele, în cadrul tratatelor de 
bună vecinătate, de tipul jurământului de vasalitate, semnat de Alexan- 
dru Lăpușneanu şi de solii regelui Poloniei, la Hârlău, în 22 iunie 1553, 
să convină că „fugarii de ambele părți să nu fie primiţi, ci să fie predaţi 
fiecare aceluia de la care fuge”. 

În 1597, când „din toate părţile țara aceasta au fost încungiurată 
de războaie... s-au pusteit acest oraş Suceava, înpreşteindu-să norodul, 
unii în țara lişască, alţii în Ardeal, şi aşe au rămas tărgul mulţi ani pusti- 
it; şi pe urmă, după ce s-au împăciuit, au început a se aduna căte puţini 
oameni din toate părţile, dar norodul era rari” (Stefanelli, Documente, 

pg. 440). 

Sunt dese şi aproape ciclice perioadele când în pădurile dintre 
Carpaţi istru „se găsesc goluri mari, odinioară foarte bogate şi bine 
lucrate. Se văd multe livezi sădite cu pomi, care fac poame minunate. 
Primăvara. când aceşti pomi sunt încărcaţi de flori. culoarea albă a florilor, 
amestecată cu verdeaţa celorlalţi copaci. oferă o privelişte încântătoare, 
mai ales când se află pe coastă, de unde pot fi mai bine văzuţi. Și aşa 
este în toate pădurile de la aceste hotare. Se cunosc locurile pe care 
le ocupaseră, odinioară, satele şi celelalte locuinţe, după poamele sau 
plantele care se găsesc acolo... care se înmulțesc prin seminţele lor”, 
scria, în 1685, Philippe le Masdon du Pont, după o călătorie prin „marele 
codru al Bucovinei”. 

În octombrie 1686, însoţind oștile polone, prin Țara de Sus a 
Moldovei. în dese contruntări cu tătarii, Iacob Sobiecki scria că se teme 
„că această țară va rămâne pustie”, oamenii fiind „fugiţi în Polonia şi în 
Transilvania”. În anul următor, 1687, Vito Piluzzi scrie că toate oraşele 
Moldovei de Sus sunt pustii. oamenii fugind înspre țările megieşe. În 
1689, Philippe Avril întâlneşte, în nordul Moldovei, o .„fioroasă singură- 
tate”, În 1700, Ratael Leszczynski întâlneşte un „loc nespus de frumos”, 
din care, „din pricina apăsărilor, locuitorii, unul după altul, izbutesc să 
fugă în Polonia sau trebuie să moară de foame. Mă tem toarte mult că. 
atunci când mă voi întoarce, vor fi pierit cu toţii şi, dacă această țară va 
rămâne pustie, Doamne fereşte!, se vor întinde aici hoardele tătare, spre 
marea primejdie a țărilor noastre”. 

În această Țară de Sus a Moldovei, parcă ursită depopulării, pă- 
trund huţanii, începând cu 20 mai 1702, când egumenul Putnei, Calistru, 
le dă „în arândă, pe timp nedeterminat, munţii mănăstirești, făcând un 
contract în scris, care-l dădu în mâna Huţanilor din Putila”, „.munţii hu- 
țăneşti” (Ostafi Ilciuc şi Ivan Uţă, pe Bobeica, Velicico Chisăliţă, Ştefan 
Jonaciu şi Fedor Zuben, la Lucina, Ivan Uţă şi Nichita Haleţ, la Moldo- 
va-Suliţa), huţulii devenind. în viitor, un puternic factor de contaminare 
folclorică, mai ales în privinţa vestimentaţiei femeilor din acest nord de 
ţară românească. În 1832. „în munţii arândaţi se află 376 de familii, care 

se deosebesc atât prin limbă (un dialect propriu rusniac), cât şi în privinţa 
îmbrăcămintei şi felului de a trăi” (George Bogdan-Duică, Bucovina. 
Notiţe politice asupra situaţiei, Sibiu, 1895, pg. 146). 

Între 1740 şi 1779, peste şase mii şi cinci sute de țărani ardeleni, 
mai ales grăniceri năsăudeni de sub comanda lui Cossimelli, se stabi- 
lesc în nordul moldav, cu predilecție în satele montane şi în cele de pe 
dealurile subcarpatice, de la poala Obcinei Mari. În deceniile următoare, 
alte mii de ardeleni urmează pilda celor înregistraţi în consignațiunile 
lui Enzenberg şi se stabilesc în Bucovina, ademeniţi, poate, şi de refor- 
ma agrară din 1785, când, odată cu secularizarea averilor mănăstireşti, 
s-au constituit domeniile obşteşti (păduri, imaşuri, fânețe, care vor face 
parte din patrimoniul comunelor), iar țăranii au fost împroprietăriți cu 
cât aveau în lucru. 

Ardelenii, la rândul lor, vin, ca şi huţanii, cu un anumit patrimo- 
niu folcloric, care va fi asimilat, în Bucovina, prin crearea unei anumite 
specificităţi cu rădăcină transilvăneană. În privinţa vestimentaţiei, lucrul 
acesta se poate constata uşor, datorită acuarelelor pictorului silezian Franz 
Jaschke, care vizitează Bucovina de două ori, în 1808, ca însoțitor al 
arhiducelui Ludovic, şi în 1810, ca însoțitor al arhiducelui Rainer. 

Pictorul Franz laschke (Jaschke sau Jaschky, în fapt), născut la 
Rosenthal, în Silezia prusiană, în 1775 (mort, la Viena, în 6 noiembrie 
1842), a realizat nouă acuarele cu imagini din Bucovina, care au fost 
incluse într-un album cu peisaje din ţările estice ale imperiului austriac. 
Acuarelele cu tematică bucovineană au fost dăruite, ulterior, arhiducelui 
Frederic, iar acesta le-a vândut cenăuțeanului A. Zaloziecki. În 1934, 
când Eugen |. Păunel scrie despre pictorul silezian în revista „Codrul 
Cosminului” (VIII, 1933-1934), mai existau copiile după doar şase din 
cele nouă acuarele, descrise, inclusiv în româneşte, de profesorul şi poetul 
german din Rădăuţi Neumann. 

„Pentelei Ungurian, un moşneag de 105 ani din Iacobeni”, care 
se stabilise, iniţial, în Ciocăneşti, era un fost plugar din Rebrişoara, gră- 
nicer în Regimentul 2 Românesc din Năsăud, şi emigrase în Bucovina 
în 1764, împreună cu soţia. Bătrânul, încă „verde” la 105 ani, purta, în 

1810, opinci, cioareci, un suman lung şi o căciulă de miel, pe care o 
ţinea. respectuos, în mâl 

„Fata din Iacobeni”, şi ea cu acelaşi tip de opinci în picioare, poartă 
catrință strânsă pe trup, precum în descrierea lui Weismantel, o cămaşă 
bogat înflorată cu cusături, în zona umerilor, iar Eugen |. Păunel, care 
văzuse acuarelele în original, plusează descriptiv: „Femeilor de rând le 
place să se gătească; de îmbrăcămintea lor se ţin numaidecât broderii 
bogate şi găteli cu mărgene, monede şi cruciulițe, iar vara, flori sau ver- 
deaţă în păr. La acestea se mai adaugă un brâu roş şi o catrinţă în dungi. 
Picioarele sunt îmbrăcate în opinci” (pg. 427). 

„Femei din Suceviţa” , cea de-a treia acuarelă a lui laschke, bene- 
ficiază şi de descrierea lui Păunel: „Capul îl poartă aceste țărance învălit 
în ştergare țuguiate. Ele poartă şi bundiţe înflorite” (pg. 427). 

„Femei din Iacobeni”: .„Imbrăcămintea lor este aproape fără 
podoabe şi fără gust. Cămașa e înfrumusețată prin cusături modeste, o 
catrință destul de simplă, cu dungi albastre, pe deasupra; la vreme rea. 
o caţaveică largă, de culoare cafenie, în picioare opinci”. 

„Un om din Bucovina”, iar Păunel ne previne că este vorba de 
portretul unui „Huţan din Țibău, de lângă Cârlibaba”, care huţan e îm- 
brăcat, de obicei, „cu nădragi albi sau roşii; deasupra cămeşei, ale cărei 
mâneci largi sunt împodobite pe lângă tivitură cu cusături; dânsul mai 
poartă o blăniță îmblănită”. 

Franz laschke mărturiseşte, prin acuarelele sale, o Bucovină rurală 
încă neconturată ca spaţiu cultural distinct, deși, peste doar câteva dece- 
nii, identitatea bucovineană avea să fie lesne descifrată în ilustratele lui 
1. Schumirsz pentru monografia „Bucovina”, scrisă, la 1845, de Teofil 
Bendella şi rescrisă, la 1890, de Dimitrie Dan, cu ilustraţii de Julius 
Zuber şi M.A. Charlemont, precum şi în colecţia de stampe „Bucovina 
ilustrată” (1857) ale lui Franz Xavier Knapp. 

Desenele unor artişti evrei, precum cele ale pictorului Bernt Ru- 
dolf (1844-1914), îndeobşte vag cunoscute prin Bucovina, vehiculează 
siluete omeneşti, parcă din dorinţa de a sublima starea de închinăciune 
pe care o reprezintă veşmântul tradiţional în sfânta catedrală a naturii 

bucovinene. 

Dar oricât de idilică ar fi imaginaţia noastră despre țărani, oricât 
ne-ar fermeca frumuseţea de astăzi a costumelor populare (ciudată şi 
această optică a noologilor, de parcă târgoveţii sau boierii nu ar face 
parte din popor). nu putem ignora condiţiile care au conservat şi ne-au 
conservat drept preistorie, 

Moldova cunoscuse, după primul veac şi jumătate de după Descă: 
lecat, o sărăcie cumplită şi o instabilitate politică parcă vrăjmaşă oricărei 
tentative de a pune piatră pe piatră. „Obiceiurile strămoşeşti şi tradiţiile 
naţionale se pierdură”, scria Constantin Negruzzi, în „Păcatele tinereţilor” 
(Bucureşti, 1872, pg. 278), iar Vasile Alecsandri, autorul prefeței cărții 
lui Negruzzi, mărturisea (pg. XI) că, de câteva veacuri. se perdea în 
umbră, în părăsire, în ignoranță, poporul!... Poporul şerbit boierescului, 
poporul pe capul căruia toți erau stăpâni, toţi: vatavi, arendași. proprietari. 
slujitori, cenușeri, ţârcovnici, revizori, sameşi. ispravnici, judecători, 
Directori, Miniştri, Domn, Sultan şi împărat!... Poporul supus la beili- 
curi, supus la dare de flăcăi la oaste, supus la bătaie cu biciul. supus la 
supliciul fumului prin temnițe, expus la toate capriciile crude ale soartei. 
la toate mizeriile morale şi fizice, plecat la toți, fie indigeni sau străini, 
sărăcit, înjosit, cuprins de groază din copilărie până la moarte şi neapărat 
de lege măcar în contra crimelor”. 

În 1780, alcătuind raportul despre „Bucovina şi starea ei lăuntrică”, 
boierul Vasile Balş avea să-i zugrăvească pe țăranii bucovineni în culo- 
rile cenușii, în care-i descrisese, cândva, şi Dimitrie Cantemir: „Ţăranii 
din Bucovina sunt, mai întotdeauna, o populaţie leneşă, mincinoasă şi 
obraznică faţă de stăpânii lor, obişnuită să-şi împlinească micile lor munci 
fie în urma înjurătorilor, fie în urma bătăii. Casele sunt colibe mici şi 
împrăștiate care pe unde, cele mai adeseori lipsite de grădină, de curte 
şi de fântână. Agricultura este în cea mai proastă stare, deoarece țăranul 
obişnuieşte să samene doar atât cât are nevoie până la începutul anului 

următor. Dar cauza acestui fel de comportare este îndoiala sa dacă va 
putea păstra în anul următor mica sa colibă, care, după spusa lui, nu-l 
costă nimic, sau va trebui să se mute în altă parte. Averea sa constă în 

dobitoacele sale, pe care le ia cu sine la noul său domiciliu, după ce-și 
părăseşte coliba. În Moldova, găseşte oricând moşii, ceea ce este urmarea 
unei guvernări zgârcite, căci principele, atât timp cât se bucură de dreptul 
guvernării, nu face decât să stoarcă bani şi acordă oricărui țăran, ba şi 
unor sate întregi, învoirea de a se muta de la un loc la altul, cu singura 
condiţie ca să i se achite. în oricare ocol s-ar afla, aceleaşi dări cuvenite. 
Din acelaşi motiv, țăranul nu mai este dator să muncească mai mult de 
12 ore pentru stăpânul său şi să-i livreze neinsemnata zeciuială a roadelor 
sale” (Descrierea Bucovinei şi a stării ei lăuntrice. al. 34). 

Nici Dimitrie Cantemir nu avea o părere mai bună despre soarta 
țăranilor vremii sale: „Eu i-aş socoti, desigur, pe țăranii moldoveni că sunt 
cei mai nenorociţi țărani din lume” (Descrierea Moldovei, pg. 201), deşi 
ține să sublinieze o diferenţă, de altfel, reală, între țăranii din Moldova 
şi cei din ocoalele Câmpulungului, Vrancei şi Tigheciului, fiecare ocol. 
„un fel de republică”, cu libertăți aparte. 

Ocolul Câmpulungului cuprindea ..cam 15 sate, toate cu obiceiu- 
rile şi judecăţile lor deosebite. Uneori primesc şi doi vornici trimişi de 
la domnie; însă, de multe ori, îi gonesc afară din ținut, la câmpie. când 
aceştia întărâtă cugetele locuitorilor şi se bizuie pe întăriturile ce le-a dat 
lor firea” (Cantemir, op.cit. pg. 202). 

Câmpulungenii erau, încă de la întemeierea statului moldav, 
străjeri, cu privilegii bine stabilite şi întărite, periodic, de-a lungul vea- 
curilor („dacă vor merge la țara ungurească sau în alt târg cu vitele lor 
de vânzare, să nu plătească vama pentru vitele lor”; „dacă vor merge la 
ori care târg ca să vândă sau să cumpere ceva, nu vor plăti mortasipie 
nici pentru brânză, nici pentru pânza de sumane, nici pentru alte cele”; 
„pentru strânsul banilor şi pentru goştină (zeciu iala oilor) să nu se atin- 
să zaprii, nici slugile vornicilor de bani şi să nu-i strângă prin sate, ci 
numai vatamanul din sat să strângă şi să-i dea vornicului, dar la un gal- 
băn vor mai adaoge 5 bani pentru cheltueala zapciilor şi mai mult nu”: 
„pentru iernatul oilor ce le trimit, după obiceiul vechiu, iarna, la ţară, să 
fie volnici a le paşte pe a oricui moşie, şi să nu fie supăraţi sau opriţi de 
nimene, ori de vor paşte pe branişte sau în pădure”; „pentru vinul ce-l 

vor aduce din gios, dela Odobeşti, cu vitele lor, să n-aibă a plăti vamă, 
nici pârcălăbie”). 

Munţii puşi la dispoziţia câmpulungenilor aparțineau Domniei, 
dar îndelungata folosință gratuită a creat iluzia unei proprietăţi obşteşti, 
manifestată şi cu ocazia abuzului lui Grigorie loan Callimah, din 29 
iunie 1761, care, constatând că mătușa lui, Maria jitnicereasa, „se află 
strâmtorată”, a înzestrat-o cu câteva dintre „moșiile ce sunt domneşti şi 
se află în partea Câmpulungului moldovenesc, adică muntele Cucoşul, 
muntele Găina, valea Porşescul, muntele Petrişul, muntele Mestecăniş, 
moșia Botăş din Fundu Moldovei, muntele Muncelul Străjii şi munţii ce 
se cheamă Faţa Câmpulungului (Deea)”, dar şi cu ocazia seculariză 
averilor mănăstireşti, în 1785, când moşiile domneşti devin proprietate 
Camerală (în subordinea fiscului). 

Viaţa răzeşească, atât de dur sancţionată, începând din 1803, de 
loan Budai-Deleanu, prin tentativa de a o satiriza într-o nouă epopee, 
„Trei viteji”, dar şi prin „Scurte observaţii asupra Bucovinei” („aceştia 
Sunt dintre cei mai necivilizaţi; pe teritoriul lor, lat de 5 coți, ei sunt mai 
mândri decât aiurea un domn al unei provincii întregi; nimic nu-i mai 
firesc decât ca, zi de zi, să se ivească certuri pentru pământ între dânşii; 
fiecare trece în posesiunea celuilalt şi asta-i un izvor vecinie de discordii; 
la acestea ei nu apucă o cale blândă, ci se poartă cu violenţă şi îndârjire 
şi se despart, mai adeseori, cu capetele sparte”), viaţa răzăşească, deci, a 

permis o superbă continuitate a datinii, dar şi spectaculoase depăşiri de 
con iţie, precum cea povestită de bătrânii câmpulungeni, în scrisoarea 
din 23 august 1800, Mitropolitului Kievului, Gavril Bănulescu: „Din 
Câmpulung se trag Călmășenii (Calimah), Bănuleştii şi Erhăneştii; acele 
trii neamuri dintru on bătrân sănt neamuri vechi din patria aceasta, în 
care Măriea Sa loan Vodă Călmaşu (Callimah) şi pre osfinția sa kiriu 
kir răpăusatul Gavriil (Callimah) Mitropolit a Moldovii, frate Mării sale 
loan, tot de aice au fost, din neamul acela mai sus numit... după cum au 
eşit dela noi o samă din Bănulești şi din Erhăneşti la țara Ardealului şi 
din Calmășeşti la țara Leşească... iar o parte au rămas pănă astăzi duşi 
în părţile acelea”. 

Obştea câmpulungeană, organizată după modelul vechimii, cu 
instanță judecătorească proprie (sfatul celor 12 bătrâni), care se pronun- 
țau conform dreptului valah, păstra cu sfinţenie „„legea” (cea despre care 
Aristotel spunea că, în vechime, „se cânta, ca să nu se uite”), portul şi 
obiceiul arendării de suprafețe arabile în ţinutul Sucevei: „Pentru a obține 
fructul necesar pentru pâne, mai multe comune din acest teritoriu iau, 
din vremi nemaipomenite, în arândă pământurile foarte productive din 
ţinutul Sucevei, departe de 8 până la 10 mile, scria, la 1872, Mikulicz. 
Muntenii vin la acest lucru la şes, formând caravane întregi... / Mai în 
toate comunele este încă în vigoare vechiul obicei că, toamna, îndată 
după culesul cucuruzului, câmpurile sunt deschise ca păşune pentru toate 
soiurile de vite” (Bogdan-Duică, op.cit., pp. 24-26). 

Liber şi, drept consecinţă, prosper, „„Câmpulungul cuprinde multe 
case, încheiate cu măiestrie din lemn de brad, şi are mulți negustori ru- 
teni ce aduc aici tot felul de mărfuri din Polonia şi Transilvania” (august 
1709, Daniel Krman, Călători, VIII, pg. 261), deşi „nu se deosebeşte 
cu nimic de vreun sat” (august 1709, Johann Wendel Bardili, Călători, 
VIII, pg. 280), dar nu se deosebea doar de un sat câmpulungean din 
vremea aceea, meşteşugul acesta, al întemeierii de case durabile „din 
lemn verde”, cu umbra unui om zidită în colţ de temelie, având tradiţie în 
munții străjereşti, inclusiv prin încredințarea numelui lui Ursu Mănăilă, 
pe la anul 1600, unui munte de pe valea Moldovei, pe care Mănăilă își 
durase o casă. 

În munţii câmpulungenilor, adică de la Stulpicani, la Vama, iar 
de acolo la Măgura, din coasta satului Breaza, întreaga vale a Bistriţei 
şi până în hotarul cu Ardealul, vornicul celor 15 sate înfrăţite şi 12 „Oa- 

meni buni, bătrâni şi înţelepţi” judecau pricinile dintre aprigii răzeși, 
după principiile dreptului valah, inclusiv acel „jure vicinitas”, care avea 
să determine obiceiul zecilor de perechi de naşi la botez sau la cununie, 
întâlnit doar în satele câmpulungene. Conform principiului numit, un 
membru al obştii nu putea vinde nimic din bunurile sale imobiliare decât 
„neamului celui mai apropiat”, iar dacă fratele, vărul sau unchiul erau 
zgârciţi la pungă, vânzătorul, aflat la nevoie, era obligat să-şi vândă o 

moşioară sau o casă pe mai nimic. Cum naşii sunt recunoscuţi drept pă- 
rinţi spirituali ai pruncului botezat sau ai mirilor cununați, câmpulungenii 
au început să angajeze zeci de perechi de naşi (până la 50 de perechi). 
înrudindu-se, astfel, cu toți obştenii şi putând să vândă, la nevoie, un 
bun imobiliar printr-o adevărată licitație publică, în care să se obţină 
prețul cel mai bun. 

Dar cel mai interesant principiu al dreptului valah este cel al răs- 
cumpărării capului”, după omor, prin plata unei sume de bani. Un prim 
exemplu de aplicare a dreptului privat de răzbunare sau compensare, 
pe seama arbitrajului, specific și celților, dar şi Legilor încredințate lui 
Zalmoxe de Hestia, s-a petrecut la Curtea domnească din Suceava, în 
14 octombrie 1473, când lica, fata lui Petru Ponici, moștenind vinovăția 
tatălui său, „nu a tăgăduit această moarte a lui Andriţă, pe care l-a ucis 
Petru Ponici, tatăl llcăi, ci s-a ridicat... şi a plătit în mâinile slugii noastre, 
pan Petrea stolnic, moartea lui Andriţă” şi, astfel, „prin tocmeală bună şi 
înţelegere şi pace veşnică”, omorul a fost dat definitiv uitării, Petrea stol- 
nic beneficiind de compensarea bănească, plătită de tata ucigașului. 

Acelaşi tip de compensare, prin arbitraj, se săvârşeşte și în satele 
câmpulungene, cel mai sugestiv caz fiind cel judecat în 7 august 1696 
şi în 10 mai 1724. În 1695, pentru un „loc după Straje, în faţa Măgurii 
di cătră satul Pojorâta, care acel loc au fostu a Petrii Tolovanului celui 
bătrân, care întro vremi au fost giurat Toloveanul cel bătrân cu brazda 
în cap pentru dânsul” și „având Tolovanul cel bătrân doi nepoți, veri 
primari, și vrând ei să-ş împărțască acel loc şi neputându-să ei învoi, 
s-au prelejit di au ucis şi au omorât pe Simion Boza vărul său, tocma pe 
acel loc, iar cealaltu au pribegit în ţara ungurească”. 

Deci, pentru un fânaţ din Pojorâta, pe care îl moşteneau de la 
bunicul lor, răposatul Petrea Toloveanu (care jurase „cu brazda în cap”), 
doi veri se iau la harţă, iar unul dintre ei este ucis. Celălalt fuge în Ardeal. 
Omorul trebuia răzbunat sau compensat şi, cum nu mai exista vreun To- 
lovan, care să răspundă pentru crimă, vinovăția este atribuită obştii săteşti 
din Pojorâta, din simplul motiv că pe teritoriul satului ei se săvârşise acel 
omor cu autor cunoscut. Atunci, în 7 august 1696, pentru că „Pentru ace 

moarte au plătit satul judeţului”, Toader Filimon întoarce banii obştii 
şi obține hotarnică, proprietatea astfel obţinută putând fi contestată de 
vreun Tolovan, dar acesta „fără nici un cuvânt să aibă a da gloabă care 
se chiamă „hultamo” judeţului, 30 ughi (ducați ungurești) şi 12 oi negre 
breză cu 12 mei negri breji”. 

Cu două milenii şi jumătate înainte de această tragică întâmplare, 
Homer avea să descrie... Procesul de la Câmpulung (judecat în baza 
Legilor Pelasgine, din care, ulterior, se va inspira şi Licurg), în felul 
următor: 


„Gloata s-adună-ntr-un loc în sobor, între doi e o sfadă, 

dânşii se judecă pentru răsplata cu care să fie 

răscumpărat un omor. I-asigură unul că dase 

plata, o spune-n vileag: celălalt, că nimic nu primise: 

de-asta ei vor amândoi ca judeţul s-aleagă ce crede. 

Oamenii strigă, fac gură, fiind pentru unul sau altul, 

crainicii însă-i opresc şi fac linişte. Judecătorii 

şed la județul lor sfânt, pe trepte de netedă piatră; 

ia fiecare în mână toiagul strigacilor crainici 

şi se ridică-n picioare şi judecă după olaltă. 

Stau între dânşii talanţii, doi bulgări de aur, răsplata 

judelui, care, rostind judecata, mai drept o să fie” 
(Iliada, XVIII, pp. 360, 361). 





Ținutul străjeresc al Câmpulungului, numit de Dimitrie Cante- 
mir „republică” (o republică fusese proclamată de câmpulungeni, pe 
vremea lui leremia Movilă) reprezintă, aidoma altor zone asemănătoare 
din Balcani şi din Carpaţi, o insulă de civilizaţie străveche, în care se 
conservă, peste milenii, dreptul obştesc al populațiilor boreale, modul 
de viață ancestral, incluzând în acest mod de viaţă casa din lemn verde, 
vestimentația, ocupațiile, sărbătorile şi miturile precreştine. j 

Un nume des întâlnit în documentele câmpulungene, dar şi în 
legendele despre prima invazie a tătarilor, Floci sau Flocea (chiar și 

Dodul se revendica din Flocea), face trimitere directă la flacii lui Flacea 
sau Flaccus, moș-strămoșul care, la nivelul memoriei subconştiente, 
este, de fapt, Pelasg. 

Obştea liberă a muntenilor câmpulungeni este aceea care a păstrat 
aproape intact patrimoniul preistoriei, oamenii „trăind Calea, / Puternici 
mergând la Rarău”, pentru că Rarăul însemna şi înseamnă „un strigăt de 
şoim”, care „să fie sprijin Daciei unite” (Jurământul tinerilor Blaki”, 
în „Rohonczy Codex”, pg. 11), Dacia unită fiind, în fond, ora astrală a 
gloatelor care încă mai suntem, dar prin care am pășit, din păcate, cu 
mult prea multă indiferență, rătăcind Calea pentru totdeauna. 

După ocuparea Bucovinei, o legislație modernă, europeană, ia lo- 

cul vechilor legi valahe, iar modelul ancestral de viață suferă modificări, 
prin racordarea străvechii provincii românești la un proces dinamic de 
modernizare. „Bucovina a fost ocupată de Austria cătră sfârşitul anului 
1774. Capitala ţerii, Cernăuţii, se aflau, la 3 August, în mâna maiorului 
Mieg” (Bogdan-Duică), iar „moldovenii se împăcară îndată cu stăpânirea 
cea nouă, deşi nu puteau pricepe cum de au venit sub cârma împărăției 
austriece, căci nici învălmășşeală de oști n-au văzut, nici sânge să cur- 
gă ori măcar pârjol să se plimbe, ca alte dăţi, pustiitor prin țară” (lon 
Grămadă, Jurământul țării la 1777, Pg. 1). Câmpulungenii, lăsați fără 
privilegiile de odinioară, dar împroprietăriți prin reforma din 1785 şi 
deja prosperi, graţie ocupaţiei lor multiseculare, încep să arendeze sau 
să cumpere terenuri şi case prin ținutul Sucevei, cu intenţia de a produce 
singuri cerealele necesare şi de a avea proprietăți în care să-şi aducă oile 
la iernat. Se întâmplă adesea ca unul dintre membrii familiei să se sta- 
bilească fie în Suceava, fie într-unul din satele din jurul târgului, pentru 
a se ocupa de noua proprietate funciară, deși, în fiecare primăvară, vin 
şi ceilalți membri ai familiilor, cu care şi unelte, să ajute la întemeierea 
culturilor agricole. 

„Sătenii de la munte, din părțile Câmpulungului, obicinuiau, îna- 
inte vreme, să închirieze pământuri de la moşierii de pe lângă Suceava, 
numite de ei Selişte. 

Primăvara, muntenii încărcau pe care mari, trase de boi chilavi, 

unelte agricole, nutreţ pentru vite şi hrană pentru ei; coborau, apoi, la tară, 

în Selişte, să-şi are şi să-și semene ogoarele. Toamna, aceleaşi convoaie 

de care şi oameni transportau recolta acasă. Vara, însă, la prăşit, la plivit 
şi la supravegheat porumbul semănat în Selişte, cârduri de feciori şi fete, 

cu sapele în spinare, neocolind băhnurile, pantele povârnite şi orice obs- 
tacol, treceau pe Cărarea Muntenilor, care venea dinspre Capucodrului, 
ducea peste Izvoarele Bârcaciului, înzestrate cu un pod, numit Văduţ, apoi 
peste podul lui Hasniş, clădit peste pârâul Runcului, şi ajungeau până la 
Poarta Corlăţii. Cărarea era cu mult mai scurtă decât întortocheata şosea 
care mergea spre Suceava”, mărturisea cărturarul şi foleloristul Procopie 
Jitariu, fost prefect de Câmpulung, în vremurile Bucovinei istorice, pe 
când alcătuia monografia satului său natal, Berchişeştii” (pg. 9ilăt 
Iraclie Porumbescu, rememorând poznaşa poveste de dragoste, trăită în a 
doua parte a anului 1841 („Numai însurat nu fusese”), povesteşte despre 
averile pe care avea să le moştenească de la vornicul Brezei, Mihalachi 
Macovei, după ce s-ar fi însurat cu Măriuţa: „Căpătaiu aşadar cuvântul şi 
de la copilă şi de la părinţii ei şi, a doua zi, un uric de la Mihalachi că eu 
am să fiu clironomul averii sale, constătătoare din mai trei sute de fălci 
de munţi şi fânaţe, sute de oi, zeci de vaci şi boi, erghelia de cai şi, pe 
râul Moldovei, o moară cu trei pietre”, ba chiar şi moşia „Roşia, seliştea 
lui Mihalachi de lângă Bosancea, aproape de Suceava”. 

Iraclie Porumbescu avea să şi descrie portul fetei de la munte, la 
anul 1841, cu har de povestitor și cu nostalgia celui care a ratat o die 
goste mare: „Pe uşă intră o copilă, vai, ce copilă! frumoasă calo Zână. 
Păr mănos, blond, împletit în două cosiţe şi date, peste umere, înainte, 
pe pept, de pe care sclipea o salbă de mai multe şiraguri şi fel de monete, 
albe şi galbine, mari şi mici. AA _ 

O cămeşă cu altiţe, de pe care fluturii sclipicioşi îţi luau ochii, 
nu alta! e 

Catrinţă în colori oacheșe şi cu dungi de chir (petea) și brâneţe 
de asemesca fel, ba şi mai sclipicioase decât chirul cu care erau între- 
ţesute”. Ş DR a 

Fenomenul seliştei munteneşti la deal şi câmpie a contribuit decisiv 

la conservarea unui folclor bucovinean unitar, inclusiv în configurația 
costumului şi a elementelor simbolice de pe cusături. Diferenţele aveau să 
apară doar în piesele de vestimentaţie care nu se produceau în gospodăria 
individuală, ci în atelierele unor meşteri sumănari, cojocari, cizmari sau 
pălărieri, care aveau să impună, regional, stiluri distincte ale produselor 
lor, cel mai exemplificativ caz fiind cel al bundiţelor lucrate de un evreu 
cojocar din Colacu, de lângă Fundu Moldovei, venit din Cernăuţi şi 
care a făcut primele bundiţe cu blană de dihor, devenite, peste timp, un 
adevărat simbol al portului popular câmpulungean. 

Pelerinajele bianuale ale câmpulungenitor, pe Drumul Muntenilor, 
înspre seliştile lor din ţinutul Sucevei, însemnau şi adevărate parade ale 
portului muntenesc, dar și revărsări de cântec străvechi asupra plaiurilor 
întâlnite în cale. Şi mai erau şi zilele de sărbătoare, petrecute la selişti, cu 
cântec şi joc, dar şi cu tradiţii de alţii uitate, la care țăranii locului cătau cu 
jind şi cu luare aminte, reluând, peste iarnă („Pe plugar doar frigul iernii 
îl dedă odihnei... / larna-i vreme de petreceri și-orice grijă risipeşte”, 
spunea Vergilius), fragmentele pe care şi le mai aminteau din cântecele 
auzite, în primăvară şi în toamnă, dinspre seliştile muntenilor. 

În inima Bucovinei, acolo unde se află gura de rai numită ținutul 
Rădăuţilor, revigorarea satului românesc s-a produs datorită confrun- 
tării cu modelele coloniilor nemţeşti şi ungurești şi, mai ales, datorită 
înființării instituţiei hergheliilor împărăteşti, țăranii rădăuţeni, „pe lângă 
pilda cea bună ce o aveau pururi sub ochi, de a-și îndrepta şi ei vitele şi 
felul gospodăritului, mai căştigau şi din munca cu ziua. Ba trebuie să 
mărturisim fără încunjur că starea bună a sătenilor învecinaţi cu gospo- 
dăriile stăpânirei, cum o găsim, azi, în ținutul Rădăuţului, şi mai ales 
bogăţia lor de cai aleşi şi vite comute de soiu cam se datorește acestei 
împrejurări şi îndemnului viu şi statornic de un veac întreg şi mai bine 
ce-l avea țărănimea noastră în faţa ei” (Em. Grigorovitza, Cum a fost 
odată, Bucureşti, 1911, pg. 7). 

Pentru țăranii şi muntenii din ţinutul Rădăuţilor centrul pământului 
era iarmarocul săptămânal, ţinut vinerea, vreme de veacuri, pe tăpşanul 
din spatele bisericii episcopeşti Bogdania: „Cât e piaţa de mare şi întin- 

să, abia cuprinde norodul ce vine din satele ținutului. Mă uit. mai ales 
cu sufletul plin de mulţămire. la roiurile de săteni, veniţi din comunele 
bogate românești. Îi văd sosind pe voinicii noştri Români cu carul cu 
boi frumoşi ori în cărucioara trasă de cai sprinteni de soiu, încunjuraţi de 
nevestele lor curat îmbrăcate şi de copilaşii rumeni, înşirându-se în piaţă 
unii lângă alţii. Privesc mişcat şi cu drag la aceste cete de popor harnic, 
ce-şi aduce, în ziua de Vineri, munca gospodărească şi rodul câmpului, 
strâns în sudoarea feţei... Mă uit cu sufletul înviorat şi cu nesaţ la acest 
norod neprihănit, ce se tot înmulțește la număr şi sporeşte văzând cu 
ochii în avuţia sa, ținându-se curat şi neschimbat în graiu, în deprinderi 
şi în năravuri” (Grigorovitza, op.cit. pg. 38). 

Acolo, la iarmaroc, se făceau schimburile cele mari, de produse. 
dar şi de datini, iar românii din târgul Rădăuţilor. adevăraţi patriarhi ai 
locurilor, țineau să-şi arate, uneori. vrednicia de a petrece. care nu era 
cu nimic mai prejos decât cea a nemților încetățeniţi în urbea lor. „La 
casa cea mare şi frumoasă a bogătaşului Larionescu, câteodată şi în 
grădina bătrânului Buculei, se făcea horă mare. În ceardacul din jurul 
casei şedeau, aşezaţi la mese întinse. bătrânii şi sfătuiau, îndulcindu-și 
necazurile cu vin de Odobeşti, adus de jupânul Barber. Flecăii şi fetele 
se cinsteau cu rachiu dulce trandafiriu, zis „rozoglio”, sau de cel gălbui. 
făcut din coajă de portocale, băuturi cumpărate de la băcanul, jupânul 
Reichman. Alţii se îndopau cu turtă dulce şi beau must vechiu de pere. 
ce-l vindea lipovanul Ivanușca la o tejgheluță, lângă portiţă. Şi lăutarii 

igani, aduşi înadins de la pădurea Ulevei, trăgeau din cobză, naiu şi 
țimbal nişte arcane şi căzăceşti de se ridica numai cât colbul ogrăzii. Şi 
jucau fetişcanele Moldovenilor noştri cu cosâţele în vânt, de le scăpărau 
salbele de sorcoveţi de la gât. lar flecăii sminteau pământul tropăind, până 
o schimba scripcarul cărunt Buşan, deodată. mai pe domol şi se lănțuiau 
cu toţii, tineri şi bătrâni, în horă legănată şi molatică. 

Astfel petreceau Rădăuțenii la zile mari şi sărbători” (Grigorovitza, 
op.cit. pg. 32) şi, în general, aşa petreceau românii din mai toate târgurile 
şi satele Bucovinei. până pe la anul 1844. 

„Norodul este foarte plecat spre eres” 


Anul revoluţionar 1848. vestit, în Bucovina, de încăierările impe- 
rialilor cu maghiarii, care ocupaseră Vatra Dornei şi încercau să treacă 
Mestecănișul, dar şi de vesela pribegie la Cernăuţi a revoluţionarilor 
moldoveni (Alecsandri, Negruzzi, Kogălniceanu, Arune Pumnul, Ghe- 
orghe Bariț, George Sion etc.. ..surghiuniți” care. cum scrie şi Iraclie 
Bătrân şi fată din Iacobeni. pictaţi de Franz Jasckhe Ponimbescu, filon Ctâmaliă, „petrecea (Oare ine:..indmai în banchete 

şi petreceri, de s-au fost speriat Cernăuţenii de galantonia boierilor va- 
lahi”), anul revoluționar 1848, deci, a adus în viața satelor bucovinene, 
începând cu data de 7 septembrie, .„desrădicarea clăcii”, emanciparea 
țăranilor fiind votată în prima cameră constituantă austriacă, inaugurată, 
la Viena, în 22 iulie 1848. 

„În 1848, ca urmare a legii din 31 august a împroprietăririi țăra- 
nilor, se iau de la Fondul bisericesc 80.500 hectare, țăranii fiind datori 
să plătească proprietarului ..0 sumă de desdăunare, care trecu ca ipotecă 
asupra proprietății” lor (Ion Nistor, Istoria fondului bisericesc din Buco- 
vina, pg. 45). Proaspăt împroprietărit, ţăranului bucovinean nu i-a mai 
păsat că „munca lui, acum deplin liberă, poate să-i aducă un folos real; 
el a refuzat lucrul, deşi i s-a oferit plată... 

Precum nu i-a prea păsat boerului de țeran, așa nu i-a păsut, la 
nevoie, acestuia de boer; refusându-şi dragostea, refusându-şi ajutorul, 
şi-au făcut unii altora mari pagube” (Bogdan-Duică, op.cit., pg. 177), aşa 
că boierii, după ce „i-au mâncat şi i-au muncit ca pe nişte robi” pe țărani, 
cum scrie în plângerea stupcanilor din 10 august 1849, au început să-şi 
colonizeze moşiile cu străini, transformând și Bucovina rurală într-un 
mozaic multietnic. 

În vremea scurtei lui domnii, Dimitrie Cantemir constata că, în 









alegi stan 





Flăcău şi fată din Vama, pictaţi de Franz Xaver Knapp 

Moldova, „norodul este foarte plecat spre eres şi încă nu s-a curăţat de- 
săvârșit de necurăţia cea veche, încât se mai închină şi acum, în poezii 
şi cântece, la nunţi, îngropăciuni şi alte întâmplări ştiute, la câţiva zei 
necunoscuți şi care se vede că se trag din idolii cei vechi ai dacilor” 
(op.cit., pg. 221). Prinţul cărturar povesteşte că, în cinstea lui Lado şi 
Mano, babele spun versuri pe la nunţi („de aceea se poate presupune că 
prin ele trebuie să se înțeleagă Venus și Cupido, ca păzitori ai dragostei 
de nuntă”), parabola Soarelui şi Lunii fiind veşnic prezentă în oraţiile 
româneşti de nuntă. 

Se mai sărbătoreau şi Zânele (..nişte fecioare frumoase, care dăru- 
iesc frumuseţe”), pe care Cantemir le „desface” din Diana, şi Drăgaica 
(«prin ea o înţeleg pe Ceres”, ne lămureşte el, „căci în acea vreme a 
anului, când încep să se coacă semănăturile, toate fetele țăranilor din 
satele învecinate se adună şi o aleg pe cea mai frumoasă dintre ele, căreia 
îi dau numele de Drăgaica. O petrec pe ogoare cu mare alai, o gătesc 
cu o cunună împletită din spice şi cu multe basmale colorate şi-i pun la 
mâini cheile de Ia jitnițe. Drăgaica aceasta. împodobită în acest chip, se 
întoarce de la câmp spre casă cu mâinile întinse şi cu basmalele fluturând 
în vânt, de parcă ar zbura, şi cutreieră toate satele din care s-a adunat 
lume s-o petreacă, cântând şi jucând laolaltă cu toate tovarăşele ei de 
joc, care o numesc foarte des sora și mai-marea lor, în cântece alcătuite 
cu destulă iscusinţă. Fetele din Moldova doresc din toată inima să aibă 
parte de această cinstire sătească, deşi în cântecele lor spun mereu, după 
datină, că fata care a întruchipat Drăgaica nu se poate mărita decât abia 
după trei ani”). 

Cântecele „războinice” de la începutul secolului a! XVIII-lea, 
deci baladele, aveau o introducere lirică, numită Doină, iar Cantemir 
concluzionează că Doina „a fost numele obişnuit la daci al lui Marte 
sau al Belonei”. Cantemir nu a înţeles, întotdeauna, în ce constă ere- 
sul” datinii româneşti (în fond, el a fost un fel de erudit călător străin 
prin spiritualitatea rurală din Moldova), dar inventarierea unui presupus 
panteon de „idoli vechi”, prima inventariere de acest tip, este extrem de 

importantă. În mod sigur, nu a existat o zeiţă cu numele Heiole (..acest 
nume îl folosesc de obicei în cântece de jale. dar nu ca o strigare, ci în 
aşa chip că s-ar părea că vor să arate prin el o fiinţă ştiută”): Heiole, în 
cântecele auzite, poate îngloba, precum în cazul lui ..Leru-i Ler”, două 
reminiscenţe lingvistice, „hei” şi „.ole”, ale „legilor care se cântau ca să 
nu se uite”, cum povestea Aristotel, în secolul IV, înainte de Hristos. 

Fără a însemna o tradiţie, ci un eres, Stahia era închipuită drept ..o 
femeie uriaşă, care străjuiește şi e stăpâna caselor vechi şi părăsite, mai 
cu seamă a celor zidite sub pământ şi, de aceea, a comorilor”, iar Dracul 
din tău simboliza duhurile rele, care îşi au lăcaşul în apă. 

Despre Ursite, două la număr, românii îşi închipuiau că sunt „fe- 
cioare ce se află de faţă la naşterea oricărui copil şi care îi dăruiesc, după 
voia lor, însuşiri sufleteşti şi trupeşti şi îi hotărăsc, de la început, toată 
norocirea şi toată năpasta ce va întâmpina în viață”, 

Frumoasele, cum se numeau, pe atunci, Rusaliile, erau „nimfe 
ale văzduhului, care îndrăgesc adesea pe feciorii cei tineri şi frumoşi. 
Când pe un flăcău îl loveşte deodată slăbănogirea sau damblaua, ei dau 
vina pentru boalele astea pe Frumoase şi zic că în chipul acesta ele se 
răzbună atunci când dragostea li s-a schimbat în ură şi furie, fiindcă cel 
ce le era drag nu le-a dat ascultare”. 

Sânzienile, pe care Cantemir le confundă cu Sfântul loan Botezăto- 
rul, prilejuiau reluarea unei sărbători ancestrale: „Toţi țăranii moldoveni 
se scoală, în acea zi, înaintea zorilor şi privesc cu ochi mari răsăritul 
soarelui şi, cum ochiul nu suportă prea mult această lumină şi, din pri- 
cina ei, începe să se zdruncine şi să tremure, ei pun pe seama soarelui 
tremurătura pe care o simt în ochi şi se întorc voioşi acasă, după ce au 
făcut această încercare”. 

Joimăriţele umblau, în Joia Verde, „dis-de-dimineaţă, şi, dacă dau 
de o femeie dormind... o pedepsesc să fie, de atunci încolo, trândavă 
la tot lucrul de peste an”, iar similitudinea dintre Joimăriţe şi Malanca 
(colindătorul travestit în femeie, în cadrul jocurilor cu măşti) le apropie 
pe Joimăriţe de Hestia, cea din sărbătorile solare a primului an nou al 

omenirii, care, așa cum povesteşte Polibios, se sărbătorea în mai. odată 
cu răsăritul Pleiadelor. 

Paparudele se jucau şi în Moldova lui Dimitrie Cantemir, „în vre- 
mea verii, când semănăturile sunt primejduite de secetă; oamenii de la 
țară îmbracă o copilă mai mică de zece ani cu o cămaşă făcută din frunze 
de copaci şi buruieni. Toate celelalte copile şi copii de aceeaşi vârstă o 
urmează şi se duc, jucând şi cântând, prin împrejurimi; iar oriunde so- 
sesc, babele de obicei le toarnă apă rece în cap”. lar întreg grupul cânta 
versurile atât de cunoscute pe întreg teritoriul românesc. 

Chiraleisa, care se striga, în ajunul Bobotezei, de cetele de co! 
care îl însoțeau pe preot, încă se mai practică drept vestire a biruinţei 
luminii asupra întunericului. 

Colinda, pe care Cantemir o identifică derivând din „Calendis ale 
romanilor”, deşi era un imn închinat Lunii. „„se prăznuieşte îndeobşte la 
începutul fiecărui an nou, atât de către oamenii de rând, cât şi de boieri. 
cu datini deosebite”. 

Turca, spune Cantemir, încurcând jocurile cu măşti, dedicate Ursei 
Mari (dar Hiltebrandt descrisese şi numise corect, în 1656, Jocul Cerbu- 
lui) , „este un joc închipuit în vremuri vechi din ură împotriva turcilor. 
În ziua de Crăciun se pune o căpăţână de cerb cu coarne mari, de care 
se leagă o mască făcută din fâşii de pânză colorată și atât de lungă încât 
acoperă şi picioarele celui care o poartă. Peste acesta se aşază altul, care 
se face un bătrân ghebos, şi așa-străbat toate ulițele şi casele, jucând şi 
cântând, cu o mulțime de lume după ei”. 

Celelalte eresuri nu ţin de o viaţă obştească într-o „geografie apra- 
ră”, cum ar spune Blaga, dar Cantemir le-a notat şi explicat sârguincios: 
Zburătorul („om tânăr frumos, care vine noaptea la fete mari, mai ales la 
femeile de curând măritate... unii bărbaţi însuraţi mai inimoşi au prins 
asemenea zburători şi, când au aflat că sunt făpturi cu trup ca şi alţii, i-au 
pedepsit cum li se cădea”), Miază-noapte (năluca de la răspântii, care 
bântuia „de la asfințitul soarelui şi până la miezul nopţii, luând înfăţişare 
de animale”, după aceea), Strâga („vrăjitoare bătrână care omoară copii 

noi născuţi”), Tricolici (omul-lup), Legătura (vrăjirea), Dezlegătura 
(ruperea vrăjii), Farmecul (vraja femeilor. ademenind bărbaţii), Descân- 
tecul („alt fel de vrajă, cu care ar trebui să se vindece toate bolile ce nu 
sunt de moarte”) și Vergelat (..un fel de ghicire. prin care moldovenii, 
punând nişte nuiele, într-un chip ştiut, în noaptea dinspre întâi ianuarie, 
se încumetă să ghicească toată norocirea şi năpasta pe care le va aduce 
anul întreg. La aceasta mai au trebuinţă şi de linte, fasole şi oale, pe care 
le aşază una sub alta, cu o rânduială ştiută”). 

Satul românesc nu i s-a dezvăluit lui Dimitrie Cantemir în toată 
splendoarea tradiţiilor sale, aşa cum nu i se va dezvălui, peste vreun 
secol şi jumătate, nici lui lon a lui Gheorghe Sbiera, deşi cărturarul 
din Horodnic de Jos a depus eforturi întru iniţieri străvechi. Datina, ba 
interzisă, ba cosmetizată de biserică. supravieţuia în intimitatea satului, 
în „eresul” lui profund şi atemporal. Din această pricină, despre superba 
datină a Nedeilor, săvârşită pe parcursul nopţii, în scopul mumificării 
energiilor negative ale Lunii, prin deplasarea focurilor solare, în sensul 
rotirii Soarelui pe Cer, nu vorbeşte nici Cantemir, cum nu vorbeşte nici 
Sbiera, ba, peste o altă jumătate de secol, nu vorbeşte nici măcar Simion 
Florea Marian. 

Relatările vizează mituri preistorice deja acceptate de biserica 
vremii şi îngrămădite brutal în aparenţe de sărbători creştine, cum este 
exemplul Sânzienelor, înjghebate, în epocă, drept sărbătoare, ba chiar şi 
nume autohton, a Sfântului loan Botezătorul. 

În vremea copilăriei şi adolescenței lui [. G. Sbiera (anii 
1840-1850), numărul „eresurilor” populare s-a restrâns, iar practicile 
ancestrale deja s-au vulgarizat, fiind cuprinse în cadrul limitat, dar ac- 
ceptat, al petrecerilor populare îndătinate. 

„Românii bucovineni nu aveau alte petreceri naționale decât 
nunțile, cumătriile, colocăriile, hramurile sau rugile, zilele onomastice, 
vergelurile şi horele săteşti. 

Vergelurile (de la verigă, verigel. verigel) erau niște strânsuri de 
flăcăi şi fete mari, făcute toamna şi pe la începutul câșlegilor de iarnă, în 

case private, cu scopul de a deprinde tinerii în danţuri, în cântatul colinde- 
lor şi în urări la nunţi. La unele din aceste vergeluri. aduceau participanţii 
mâncare şi băuturi” (Amintiri din viața autorului. pg. 194). 

Precum se observă, vergelurile descrise de Sbiera diteră total 
de cele povestite de Cantemir, şi prin etimologie, şi prin desfăşurare. 
La Cantemir, ca şi la Simion Florea Marian, care întâlneşte vergeluri 
oraculare prin partea Dornelor, accentul mistic pică pe tentativa sau 
vocaţia de a descifra viitorul (la Marian, fetele ascundeau, sub oale. căni 
sau tigăi, diverse obiecte, pentru a afla dacă se vor mărita în acel an. iar 
la Cantemir, aşa cum s-a putut citi, se încerca descifrarea ..norocirilor” 
noului an. cu ajutorul vergelelor. deci al unor nuiele, cu bobi şi cu fasole). 
Dar şi afirmaţia lui Sbiera are susținere. din partea primarului din Fundu 
Moldovei, Ioniţă Mercheş, care scria, în 10 octombrie 1886, că „tineretul 
nu joacă, la noi, în crâşme, ci la case de gospodari. sub priveghiare”. Prin 
armare, cum nici partea oraculară a obiceiului nu poate fi ignorată, dar 
nici partea „petrecăreaţă” a cântatului şi jucatului, trebuie presupus că. 
iniţial, datina îngloba şi predicția, şi dansul ritualic, ruperea făcându-se 
în timp, prin alterarea memoriei sau din simplă comoditate a spiritului. 

„Horele săteşti erau curate strânsuri de joc, făcute de către tineret. 
mai ales vara și toamna, înaintea bisericii, la fântâna publică din sat, la 
crâșmă şi, mai rareori, la vreo casă privată. La acestea veniau şi bătrâni, 
dar mai mult ca priveghetori ai copiilor, decât spre a petrece ei înşişi”. 
Sbiera uită să menţioneze „steagul” de strânsură, dus de unul dintre cei 
doi vatamani, cum uită şi de ritualul strânsurilor, păstrat până în zilele 
de astăzi la Horodnic şi, mai ales, la Călugărița. 

i „Hramurile sau rugăciunile erau, la poporul de jos, curate ospeţe 
în amintirea familianţilor răposați; la clasele mai superioare, însă, se 
introduse şi petrecerea cu musică și jocuri. 

Curate petreceri familiare, împreunate numai cu ospeţe, erau cumă- 
triile şi colocăriile. La serbarea zilelor onomastice și la nunți întâmpinai 
de toate: ospăț, musică, cântece şi jocuri” (op.cit. pg. 194). 

Petrecerile şi datinile românilor bucovineni, întotdeauna ciudate 

şi pitoreşti pentru un european, au fascinat şi încă mai fascinează, aşa 
că graficieni cu faimă. precum |. Schumirsz. Julius Zuber (1867-1918), 
Mattias Adolf Charlemont (născut la Brno. în 23 noiembrie 1820, mort, 
la Viena, în 20 aprilie 1871), Franz Xavier Knapp (3.IX.] 809. Tachau 
/1883, Cernăuţi) sau Rudolt Bernt (pictor şi arhitect austriac, născut 
la Neunkirchen, în 21 februarie 1844. mort la Pottenstein, în 24 august 
sau în 17 noiembrie 1914), au realizat, în a doua jumătate a secolului al 
XIX-lea, o adevărată cronică ilustrată a vieţii din Bucovina, lulius Zuber 
insistând şi în redarea unor tradiţii mai noi sau mai vechi ale românilor. 
dar şi în portretizarea cât mai precisă a tipologiilor etnice din Bucovina. 
desenele lui fiind destinate volumului opt, „Bucovina”, al lucrării monu- 
mentale „Monarhia Austro-Ungară”, volum scris de preotul din Lujeni 
şi, apoi, din Straja, suceveanul Dimitrie Dan. 

Zuber surprinde şi o datină străveche, sâmbra plugului, în care 
unul dintre sâmbriași stropeşte boii cu aghiazmă, iar o nevastă, purtând în 
mâini hârbul cu tămâie aprinsă, întregeşte străvechea purificare ritualică 
prin apă şi foc. Personajele acestei străvechi datini românești poartă, însă, 
vestimentaţii amestecate, şi românești, şi slovace, şi huţule, şi lipoveneşti. 
intenţia lui Iulius Zuber fiind, probabil. aceea de a afirma o convieţuire 
interetnică exemplară, reală, de altfel, la nivelul satelor din Bucovina. 
dar nu în această formă. Exista năravul împrumutului de animale de 
muncă, în zilele în care o etnie sărbătorea Paştele, iar altele încă nu, dar 
acest nărav însemna doar în parte o sâmbră, adică o întovărăşire pentru 
un arat mai eficient. Doar în anii în care Paştele ortodocșilor coincidea 
cu cel al catolicilor animalele de povară şi ale unora, şi ale celorlalţi 
rămâneau în grajduri, iar odihna asta rară a bietelor dobitoace fusese 
poreclită, hâtru, ca însemnând „Paştele Cailor”. Zuber mai are un desen 
„multietnic”, numit „Petrecere românească”, în care, alături de românii 
din planul întâi. apar și huțani, şi slovaci, şi unguri, fiecare costum etnic 
fiind detaliat, ulterior, în scene separate. 

Celelalte petreceri ale românilor, prezentate de Iulius Zuber, sunt, 
de fapt, ritualuri creştine, precum „Boboteaza. la Suceava”, în care apar 

preoți în sobor. dar şi târgoveţi români. inclusiv un reprezentant al ..po- 
porului de jos”, cum îi numea preotul George Mihu pe țăranii din Cut, 
Hărbărie şi Şeptilici, care, spre deosebire de „cetăţenii de viță veche! 
bună parte armenizați la port, foloseau un „costum naţional românesc”. 
precum cel al purtătorului de prapur din dreapta imaginii, îmbrăcat în 
Suman, cioareci şi cizme. 

Ritualul sfințirii apei de Bobotează a fost descris în versuri de Te- 
octist Blajevici (Tudor Șoimul, 1807-1879). sub titlul „Iordania 1841 în 
Cernăuţi”, ritualul începând la Fântâna Turcească, şi aceasta desenată de 
Zuber și continuând cu o procesiune prin târg, la care episcopul şi alaiul 
de preoţi şi enoriaşi, „cântând imn de bucurie”. păşeşte „.iroic”, „într-o 
mână ținând cruce. cu alta stropind / tuturor binecuvântarea aghiazmei 
împărtăşind”. 

Deosebit de important pentru ortodocşii români şi slavi din Buco- 
vina, ritualul scoaterii moaștelor Sfântului loan cel Nou de la Suceava din 
biserica cu hramul Sfântul Gheorghe, ctitorită de Bogdan cel Orb şi de 
fiul său, Ștefăniță Vodă, are, în prim- plan. şi bărbaţi şi femei. îmbrăcaţi 
în veşminte românești tradiţionale: bărbatul poartă cizme (niciodată nu 
se purtau opinci la petreceri sau la biserică), ițari largi. cămașă albă, fără 
cusături înflorate la tivuri. brâu de lână şi bundiţă albă. cu primuri negre 
din blană de miel; 

















temeia poartă ie cu altițe bogat ornamentate, minişterg. 
catrinţă vârstată, încinsă cu bârneaţă. Încă nu se inventase costumul po- 
pular studențesc şi nici contaminările huţule nu plasau cusături colorate 
pe albul imaculat al costumului țărănesc al românilor. rămas. şi la 1841, 
fidel modelului preistoric al vestimentaţiei ţărăneşti europene. 

Un alt obicei, bocirea mortului la scoaterea din casă, cu masa de 
praznic, în plan îndepărtat, şi cu năsălia, preotul, dascălul şi bocitoarele 
în prim plan (într-o vreme, bocitoarelor li se spuneau Malănci), pune în 
evidenţă aceleaşi costume bogat omamentate ale româncelor şi costumele 
simple şi sobre ale bărbaţilor. 


Portretele lui Iulius Zuber (se mai numea şi Zalatay) încearcă o 





„geografie folclorică” (termenul îi aparține lui Mircea Eliade), cu per- 

sonaje tipologice. înveşmântate după moda ținutului în care locuiesc. la 
regiunea Ceremuşului (Foto 7). de pildă, influenţele slave sunt vizibile 
doar la costumaţia bărbaţilor. care adoptaseră pă! mundirele la 
florate din portul huţanilor şi al ucrainenilor galițieni: fata. însă, poartă 
superbul costum moldovenesc. descris cu atâta acuratețe, la 1712, de 
Weismantel. i 

Portul româncei bucovinene rămâne așa cum a fost dintotdeauna, 
adică o capodoperă vestimentară, care pune în valoare şi sublimează 
frumuseţea femeii. şi în regiunea Nistrului (Foto 8), şi în cea a Prutului 
(Foto 9). diferind doar modul de a purta basmaua sau miniştergul, mai 
cochet la româncele din ţinutul Cernăuţilor, care făceau nodul la spate, 
sub cununa cosiţelor împletite. Bărbaţii. aidoma celor din părţile Cere- 
mușului, adoptă. încet, încet, elemente de vestimentaţie slavă. A 

Primele elementele de contaminare folclorică a vestimentaţiei 
româneşti din Bucovina au fost sesizate, încă din 1882, de suceveanul 
George Tămăiagă, care publică, în nr. 3 al gazetei „Aurora Română 
(pp. 42, 43), un amplu studiu despre costumul bucovinean din zona 
Cernăuţilor (în principal. Mahala, Cotul Ostriţei şi Sadagura), despre 
obiceiul şi despre oraţiile de nuntă, toate comparate cu vestimentația și 
obiceiurile respective din zona Sucevei. 








Ca şi în desenele lui Julius Zuber, „.bărbaţii poartă sumane şi co- 
joace ca şi pe la Suceava, numai de altă croială, cușme de aseniciica; iar 
vara, pălării de pae, lucrate de dânşii, şi numai puţini pălării de lână ca 
prin celelalte părţi ale Bucovinei. Cioricii încă-s de altă culoare: negri. 
nu albi, chiar negriți anume, care datină nu este românească şi se pare a 
fi luată de la slavoni. precum şi pălăriile de pae. Ă 

Portul holteilor se deosebeşte puţin de cel al însuraților, şi anume: 
holteii poartă de regulă mintean (cojoc scurt) şi pălării înfrumusețate E 
gherdan şi pene de păun. Croiala botinelor este cea de pe la noi, piu 
că, pe aici, le poartă toţi suflicate şi gătite cu ciucuri de pele (0 datină, 
cum se vede, luată iarăşi de la slavoni). 

Cămeşile-s de in şi cu mâneci mai strâmte decât pe la noi. Cămeşi 
de bumbac sunt rare. Unii poartă şi basmale de mătasă la gât, mai ales 
holteii. şi se-ncing cu un brâu lat de lână. pe care îl numesc chingă: 
curele nu există mai mult, nici late. nici înguste, cu toate că mai nainte 
purtau”. 


„Copilele de 7-8 ani poartă mâne-ştergure, nu tulpane ca pe la noi. 
Acest port îl întrebuințează ele până la 15-16 ani, până ce ies la joc. Dacă 
mai este o soră mai mare. înaintea celei ieşite la joc, care încă e fată, apoi 
cea mică încă mai poartă ștergariul prin câţiva ani, tot ca în copilărie. nu- 
mindu-se „codeancă”, purtând părul în coadă simplă şi ştergariul simplu 
legat. Măritându-se cea de naintea ei sau fiind numai unica la părinţi, apoi 
după 16-17 ani îşi schimbă portul capului, purtând părul capului împletit 
în gâțe (coc) şi ştergariul legat peste gâţe altfel, nu ca la codence: ba, la 
hramuri şi în sărbători mari, îmblă numai în gâte pe vârtul capului, care 
gâțe le înfrumuseţează cu păuni şi cu feliurite flori de târg. 

Portul straelor e foarte deosebit de cel de Ia noi. Atât codencele. 
cât şi fetele în pâțe, ba chiar şi nevestele, poartă vara catrinţe întunecate 
şi cămeşi, parte cu altițe cusute şi înfrumuseţate pe ele, parte cămeşoae 
fără pui, toate din pânză de in: pe deasupra, însă, poartă ele un fel de 
zobon, de mătasă şi cu pelcele de dihor şi de mâţe negre şi albe. care 
costă peste 20, până la 25 florini. Această îmbrăcăminte o poartă toate 
fetele de prin jurul acestui sat (Mahala), chiar şi prin satele ruseşti. Numai 
puține poartă la grumaz mărgele şi, mai ales, cele sărace. iar cele avute, 
atât fetele. cât şi nevestele tinere, poartă salbe de argint, făcute din bani 
de cei mari de argint, de pe timpul Mariei Teresiei, pre care ei îi numesc 
ruble, sorcoveţi sau irmilici. La unele li e alb tot peptul de bani de argint 
şi, de s-ar aduna numai câţi bani de argint se află în Mahala întrebuinţaţi 
în salbe, s-ar strânge câteva pătrări. 

Încălțămintele-s, de asemenea, diferite de portul de la noi. Fetele 
cele mari şi nevestele tinere poartă, atât vara, cât şi iarna, botine galbene 
de săftian moale şi croite ca călțunii, şi, după ce le trag pe picioare, vâră 

picioarele în nişte pantofle, numite talpari, cu călcâie înalte şi roşii, şi, 
mergând pe drum sau la biserică, clămpănesc ca şi cum ar clămpăni nişte 
Zipzeri (mineri nemți) cu papuci de lemn. i 

Portul de iarnă este, iarăşi, foarte departe de cel de prin părţile 
noastre. 

Fetele poartă ştergare. deosebindu-se de neveste şi de bătrâne, 
că îmbrobod ştergarele peste gâțe (cocuri). Atât fetele, cât şi nevestele 
tinere leagă peste ştergariu, pe vârful capului, o basma de mătasă vârstată 
cu felurite culori şi, mai ales, când este vreo sărbătoare mare sau vreo 
nuntă în sat. 

Şi cojocelele-s felurite: cele mai avute poartă aşanumitele ilice, 
care-s lungi mai până la pământ, largi şi pe margini cusute cu piele de 
dihor; de asemene. pe la mâneci şi pe la brâu, iar pe la poale împestrite 
cu nişte postav roşu ca fesurile turceşti. Aceste ilice au adus încă multă 
sărăcie şi nevoie în sat, deoarece fiecare econom ce vrea să-și mărite fata 
este silit să-i cumpere ilic, care ilic costează, cum am văzut cu ochii mei, 
cel mai slab, 25, şi cel mai de frunte până, ba şi peste 30 florini. 

Fata care n-are ilic se numără printre cele mai sărace, ba şi cele 
mai sărace se opintesc să aibă, că altfel nu se dau duse la cununie. Astfel, 
se vâră bieţii oameni în datorii până în grumaz. Ilicul acesta, împistrit cu 
atâtea petece roşii, pare încă a fi port împrumutat de la ruteni. 

Femeile bătrâne şi fetele mai sărace îmblă în cojoace cusute 
simplu, numai mai lungi şi nu creţe ca pe la noi. Aceste cojoace par a 
fi numai dintr-o pele de berbec şi nu cu brâe frumoase şi rotunde ca în 
părțile noastre. 


Miresele vin la cununie îmbrăcate în ilice. Poartă pe cap o cunună, 
făcută din barbanoc, înfrumuseţată cu feliurite flori de târg artificioase 
sau şi cu alte flori naturale, ba unele şi cu mirtă. Această cunună o așea- 
ză pe gâța (cocul) făcută din păr propriu şi împodobită cu păuni şi cu 
gherdane, şi-i slobozită cam pe ochi, spre simbol de întristăciune că iese 
din mijlocul tinerilor. 

La gât, salbă, chiar împrumutată. Pe sub ilic, zobon (anteriu) şi, 
încinsă peste zobon, cu brâu colorat, ales de dânsele, şi unele şi de târg. 
În mână ține o năframă, pe care i-o întinde mirelui, la „Isaia dănţuieş- 
te”, spre a nu da mâna goală unul cu altul. Această năframă a purtat-o 
şi înainte de cununie, acasă, şi în tot decursul nunții, şi cu care a primit 
paharul oridelacine a închinat cu ea, spre închipuire că să-i meargă toate 
din plin. În picioare, poartă mireasa botine în pantofle”. 

Costumul românilor din Bucovina, curat şi acelaşi vreme de 
veacuri, cunoaşte îmbunătățiri calitative şi estetice, după anul 1860, 
datorită născocirii, la Viena, a costumului popular studenţesc, datorită 
industrializării rapide a provinciei şi datorită contactului direct cu diverse 
culturi europene străvechi, reprezentate de obştile compacte ale etnicilor 
care se stabilesc în Bucovina. 





94 


O istorie a costumului popular bucovinean 


pi /reiaă 
Primă 


Țărani cernăuţeni 





Țesături Boboteaza 


9%5 


Ion Drăguşanul 


O istorie a costumului popular bucovinean 








9% E 97 


Ion Drăguşanul 





Vestimentaţia etnicilor din Bucovina 


Dezrădăcinarea, ca efect al parvenitismului, s-a produs, mai întâi, 
în cadrul elitelor românilor bucovineni şi, mai ales, în rândul preoților, 
care, la 1856, când 1. G. Sbiera, Partenie Popescu şi Artemie leremievici- 
Berariu fac o călătorie prin ţinutul Sucevei şi prin cel al Câmpulungului, 
nu mai ştiau româneşte, iar portul lor preoţesc era împestrițat cu petice 
roşii, după cum avea să mărturisească şi să acuze, mai târziu, și Iraclie 
Porumbescu. Mare i-a fost mirarea lui Sbiera să costate „că pretutinde- 
nea se vorbea, în familie, mai mult nemțiște şi, ici, colea, chiar rusește. 
Începurăm a vorbi cu căldură şi însufleţire pentru românism, pentru o 
cultură curat naţională a copiilor şi pentru necesitatea imperioasă de a se 
folosi, în familie, numai graiul propriu. Ne ascultau, oriunde, căsenii cu 
plăcere; aprobau din inimă ideile noastre; preuţii se bucurau de avântul 
ce îl căpătase, acum, cultura națională“ (Sbiera, op.cit., pg. 107). 

Numai că, dincolo de vorbe, parvenitismul tocmai încetăţenea 
proverbul „haina face pe om“, iar elitele bucovinene erau aidoma cu 
„Cucoşu curcănit“, dintr-o fabulă scrisă şi publicată, în 1864, de Samuil 
Andrievici, viitorul mitropolit de luminoasă amintire Silvestru Morariu. 
Comentariul acestei fabule, scris de Constantin Loghin, într-o epocă în 
care parvenitismul românilor devenise molimă, cuprinzând şi lumea 
satelor, descifrează corect contextul în care începe alienarea elitelor 
bucovinene: 


„Poetul ne descrie pe „prințul paserilor“, un cucoș „mândru şi 
frumos“, „cu coada încordată în şepte văpsele ca un curcubău“ şi cu 
glasul său puternic, care noaptea este un „oarnic bun“. Dar acest cucoş 
ambițios, văzând pe curcani „rotindu-se și urlucând“, s-a însoțit cu ei. 

“Şi atunci curcanii au început a-l preface pe noul tovarăş după chipul şi 


asemănarea lor. „Curcanii-ndată creasta i-au ciupit / Penele i-au smuls 
şi... l-au păclişit“ de au făcut dintr-însul o simplă „caricatură“. lar naivul 
cucoş se bucura că s-a ușurat „de straiul cel vechiu“. Şi, ca să placă şi 
mai mult curcilor, strângea pene ce cădeau de pe curci şi curcani şi şi le 
înfigea pe trup. Dar ce folos? ,.... când să răschira / El în pene ca curcanii, 
penele pica“. Ba chiar şi-a pierdut şi glasul. Şi poetul continuă: „În acest 
chip cucoșul cel mărit, / Vrând a fi curcan, s-au păclişit. / Smult, ciupit şi 
amorţit între curcani umbla / Şi cine îl videa râdea şi să mira“. 

lar morala acestei fabule? „Soiul tău păzeşte, nu te fă curcan, / 
Limba ta cinsteşte, de eşti moldovan! / Nu te urî însuşi, nu te depărta / 
De obiceiul tău şi de limba ta; // Că nici german, nici francez vei fi / Alt 
naţional nu vei dobăndi. / Și, de laşi aice, pre ai tăi strămoși, / Te prefaci 
în altul ca acel cucoş“. 

Este această dojană foarte caracteristică, pentru că o aruncă un 
preot mai ales colegilor săi, pe atunci singura categorie de intelectuali 
români, cărora le plăcea să se umfle în penele împrumutate ale culturii 
germane și care preferau să fie preoți internaţionali ortodocşi, un tip 
creat de episcopul de tristă memorie Eugeniu Hacman“ (Loghin, op.cit., 
pp. 60,61). 


„Curcănirea” elitelor româneşti avea un precedent în imitarea 
portului „Armenilor pașnici, care aveau casa cu cerdac dinainte şi fete 
oacheşe şi frumoase”, cum scria lon Grămadă despre Suceava anilor 
1848-1849, „cu care românii s-au înțeles atât de bine”, de-a lungul 
istoriei. 

Confirmaţi în Moldova încă din 30 iunie 1401, când Ohanes, 
episcopul armenesc, recomandat de patriarhul ecumenic al Constanti- 
nopolului, Antonie, şi de cneazul lituanian Vitovt, a fost împuternicit 
de Alexandru cel Bun să stăpânească „bisericile armenești şi pe popii 
lor”, după ce i s-a „dat scaun la Suceava, în cetatea noastră”, armenii, 
„negustori chiaburi şi isteţi, mai ales băcani, cu prăvălii în vatra târgu- 

lui... mai păstrează vechiul port al işlicelor mari cât o banită. de aveau 
de ce face haz târgoveţii români; se îmbrăcau cu ciubea şi anteriu şi se 
încălțau cu târlici, iar Armencele mai țineau în modă neîndemânosul 
crinolin, ce-nfoia rochia ca o turlă de biserică” (lon Grămadă. Cartea 
sângelui, pg. 227). 

Negustorul armean din Siret, pictat de Franz laschke în 1810, 
menţionat în unele publicaţii româneşti superficiale drept „Boier român 
din Siret”, este aidoma cu „Negustorul armean în costum oriental”, 
desenat de Julius Zuber. Modelul armenesc de îmbrăcăminte, „afară de 
işlice” (Grămadă), fusese adoptat şi de românii „cetăţeni de viță veche” ai 
târgurilor bucovinene. „Bărbaţii purtau zobonul, o haină lungă colorată, 
în forma stiharului preoţesc, peste care încingeau un brâu vărgat, galbeni 
cu albastru. Peste zobon, îmbrăcau anteriul, o haină dintr-un material mai 
gros și lungă până la glezne... Tinerii purtau, în loc de anteriu, o cața- 
veică, adică o scurtă, iama îmblănită cu vulpe, strânsă în talie şi având 
drept încheietori brandemburguri (fireturi) sau pattale. Pantalonii erau 
largi, numiţi şalvari... Încălțămintea o formau sau cizmele, de cele mai 
multe ori din piele de iuft, sau papuci gurguieţi (cu gurghiul, cu vârful 
încârligat în sus). Peste întreaga îmbrăcăminte purtau giubeaua. o manta 
lungă până la pământ, îmblănită cu vulpe. Se acopereau cu fes sau fes 
grecesc (potcap vărgat, de mătasă), pălărie sau căciulă” (George Mihuţă, 
Însoţirea orășenilor români din Suceava, pp. 59, 60). 

Armenii însemnaseră un model de bunăstare, numai bun de imitat, 
pentru târgoveţii fruntaşi din Bucovina, dar, la nivelul elitelor româneşti, 
modelul lor începe să decadă, odată cu creşterea autorităţii elitelor 
nemţeşti, omul nou simțind nevoia unei haine noi, care să-l facă”, să-i 
confere o aparentă nobleţe sau măcar distincţie. 

În lumea satelor, adoptarea de elemente culturale străine s-a făcut 
mult mai selectiv, cu mai multă fudulie, dar o fudulie „naţională”, care 
permitea şi încuraja adoptarea frumosului, dar cu îmbunătăţiri care să 
sublimeze un specific românesc. Cel mai sugestiv exemplu este cel al 
caselor şi gospodăriilor româneşti, care respectă modelul german, impus, 

de altfel. şi prin legislaţia vremii. dar românii înfrumuseţează acest model 
cu brâie la ferestre şi cu ornamente la acoperiş, care valorifică simboluri 
ancestrale. L.a fel se întâmplă şi în cazul vestimentaţii prumutându- 
se. mai întâi, decorațiuni ale unor vestimentaţii oarecum asemănătoare 
şi. mai ales, cele huțăneşti. 

Huţulii, popor enigmatic. dar distinct, menţionat ca atare, în re- 
latarea cronicaruilui anonim de la 1527 (..Rutenii. astăzi, sunt aşezaţi 
între moldoveni. poloni, tătari şi locuitorii munților Carpaţi”, deci 
populație distinctă). apoi la 1541. în ediţia vieneză a lui |. Singrenius 
a „Chorografiei Moldovei”, drept locuitorii munţilor Carpaţi”, care 
nu sunt nici galiţieni, nici moldoveni, nici poloni. au luat în arendă, pe 
termen nelimitat. obcinile bucovinene. în 20 mai 1702, înființând sate 
pe valea Moldovei, iar în următorul secol. şi pe valea Bistriţei, şi pe cea 
a Moldoviței. În 1832. ..în munţii arândaţi se află 376 de familii care se 
deosebesc atât prin limbă (un dialect propriu rusniac), cât și în privinţa 
îmbrăcămintei şi felului de a trăi de toţi supușii acestei moşii (a Rădău- 
ților) şi se numesc Huţuli. 

Deosebirea între Huţuli şi Ruteni este şi fisionomică. Ruteanul de 
la şes are o statură mijlocie. e blond. cu ochi albaştri. nu-i frumos la faţă 
şi-i nătâng; Huţulul este înalt, svelt, sprinten, brunet, tare şi bun călăreț 
pe micii cai huţuli. care pasc iarna pe sub zăpadă; cu o vorbă, ..sunt un 
neam interesant, deşi inferior” (Asboth). 

Fiker îi clasează natural la populaţia slavă, 
munţi se țin de neamul Huţulilor”. 

Istoricul polon Szuijski zice despre Huţulii Galiției: ..Din multe 
părți li s-a atribuit Huţulilor o origine daco-romană: Diymboronia. Bal- 
tagul. Rotundul se numesc unele înălţimi din teritoriul lor și spiritele 
pădurilor le numesc silvaticzi”.” (Bogdan-Duică, op.cit, pg. 145). 

E posibil şi probabil ca huţulii să fie urmași ai carpilor. foştii ali 
ai goților în incursiunile militare din balcani şi, în această calitate, fiind 
porecliți goțani, guțani sau guțuli, cu pronunția ucraineană def! hoțani, 
huţani sau huţuli (de altfel. numele Carp. Carpiuc. Carpov, Sugerând 

o descendență etnică, sunt foarte răspândite în rândul huțulilor). Dar 
în mod cert şi huţanii sunt o populaţie preistorică bine conservată în 
inexpugnabila cetate a munţilor, portul huţanilor, asemănător cu al 
muntenilor români, certificând un multimilenarism ocupaţional, huţuli 
fiind şi meşteşugari înzestrați (feroneria lor este identică cu a goților, 
cum o pot proba colecţiile şi studiile suceveanului Călin Ciornei), şi buni 
crescători de animale, nu numai tâlhari, cum se fălise, la 1790, în fața 
lui Hacquet, vatamanul din Putila: „Înainte vreme, noi, cei din munții 
aceştia, eram ucigaşi şi tâlhari, dar acum ne-am deprins la muncă și ne- 
am făcut mai buni”. 

Ecourile, dacă nu cumva străfulgerările riturilor preistorice au 
fost surprinse de Julius Zalatay Zuber, într-un „Joc huțănesc”, în care 
baltagele, focul aprins, dinamica mișcării şi extazul păgân dau fiori pri- 
vitorului. În celelalte desene, descifrăm un neam puternic atașat datinei 
şi surprinzător de asemănător, mai ales în vestimentația feminină, care 
va influenţa estetic portul popular din ținuturile Câmpulungului, Cernă- 
uţilor şi al Rădăuţilor. 

În vremurile vechi, huțaniii purtau cioareci largi, roşii sau albi, pre- 
cum și pălărioare de inspiraţie slovaco-polonă, în vreme ce stâlpii scurți 
ai cerdacului casei păstrează sugestiile neoliticei „Venus de la Circea” 
(fotografia 13 a primului capitol), de paznic mitic, de Lar al casei. Alte 
două desene ale lui Julius Zuber, „Huţani în îmbrăcăminte de vară”, 
în care se disting altițele înflorate de pe cămășile femeilor şi catrințele 
vârstate, precum şi desenul „Huţani”, în care siluetele cuplului din căruță 
pot fi considerate oricând ale unor români câmpulungeni. 

La fel, ba poate chiar mai enigmatici decât huţuli, țiganii sunt 
întâlniți pe meleagurile noastre încă din vremea ocupaţiei tătare, însem- 
nând poate o descendență din legendarii cyngari indieni, ajunşi robi ai 
tătarilor, precum cele cinci „curţi” din Tamârtaşăuţi (Şoldăneşti), dăruite, 
în 22 septembrie 1411, de Petru Şoldan mănăstirii Pobrata (Probota) sau 
poate o descendență din „resturile cumanice”, care dispar din istorie, 
odată cu întemeierea voievodatelor româneşti. Oricum, cei mai mulți 

dintre ei sunt cumpăraţi din Valahia, de către Domn sau de către boieri, 
şi dăruiţi, cu jurământ neclintit, episcopiilor şi mănăstirilor, cum s-a în- 
tâmplat, pentru prima dată, după ştiinţa mea, în 13 noiembrie 1487, când 
Ştefan cel Mare dăruieşte şi întărește „ţiganii anume Pandrea cu sălașul, 
și Radul cu sălașul, și Buţcat cu sălașul, să fie sfintei noastre episcopii de 
la Rădăuţi uric cu tot venitul și copiii lor şi nepoţii lor, şi strănepoții lor, 
şi răstrănepoții lor, neclintit în veci”, În relatarea cronicarului anonim 
din 1527, ţiganii nu sunt menţionaţi, probabil datorită numărului mic, pe 
atunci, când robii din Moldova erau reprezentaţi de cele „cinci sute de 
gospodării” tătărești, dar numărul lor creşte considerabil după domnia 
lui Alexandru Lăpuşneanu, cel care lansează moda cumpărării de robi 
din Valahia, pentru înzestrarea mănăstirilor, care nu puteau prospera doar 
pe baza muncii iobagilor români, ajunşi la acest statut în mod indirect, 
după închinarea bisericilor din satele lor, începând cu 1! iulie 1428, 
mănăstirilor şi episcopiilor. 

„lar după acel popor Român, în fundul tabloului, rătăcea un neam 
de origine străină, căzut în robie, gol, nomad, batjocorit, disprețuit: Ţi- 
ganii numărați pe suflete, proprietate monstruoasă a statului, a boierilor 
şi chiar a sfintei Biserici, îngenunchiaţi sub biciul plumbuit al Nazirului, 
vânduți la mezat ca vitele, despărțiți cu violenţă de părinţii și copiii lor, 
schingiuiţi crunt de unii proprietari ce se intitulau creștini cu frica lui 
Dumnezeu, puşi în obezi, în zgarde de fier, cu coarne purtând zurgălăi!... 
Țiganii, asupra cărora puternicii zilei exercitau dreptul arbitrar de viaţă 
şi de moarte; Țiganii care reprezentau spectacolul înfiorător al sclaviei 
negre, precum țăranii Români reprezentau şerbirea albă” (Alecsandri, 
op.cit., pp. VIl-XII). 

Împărtăşind, practic, aceeaşi soartă, până la secularizarea averilor 
mănăstireşti, în 1785, reprezentanţii „şerbirei albe” şi ai „sclaviei negre” 
s-au privit, reciproc, cu compasiune, dovadă stând mulțimea snoavelor 
despre „finul țigan şi naşul lui român”, precum şi documentele care atestă 
asumarea robiei de câte un țăran român pentru a se putea căsători cu o 
țigancă frumoasă. lar compasiunea aceea seculară avea să se manifeste 

în Bucovina și prin adoptarea portului românesc de mulţi dintre ţiganii 
care munciseră, cot la cot, cu iobagii români, pe moşiile călugărești sau 
boiereşti. Categoric, nu s-a comis nici un afront la adresa românilor, atunci 
Zuber a desenat o „.Țigancă, ghicind în palmă 
în catrință vârstată, în cămașă cu altițe frumoase, purtând salbe la gât 
ca româncele bogate şi purtând capul înfăşurat în mini-şterg. aidoma 
româncelor, legat după cap. semn că ghicitoarea era fată nemăritată. 
Într-un alt desen, ..Țigani din Bulea”, bărbaţii poartă pălării şi cioareci 
huţăneşti, în vreme ce femeia şi copiii sunt îmbrăcaţi româneşte. La fel 
se întâmplă şi cu personajul din ..Țigan, vânzând coveţi”. care poartă o 
îmbrăcăminte parțial română, parțial huţănească. dar. ca şi românul cu 
care neguțează (din ţinutul Cernăuţilor, cum o demonstrează cioarecii 
vopsiți). țiganul umblă desculț, într-o vreme destul de capricioasă, care 
impune îmbrăcarea bundiţelor. 

Desenele acelea caracterizează portul unei etnii extrem de adap- 
tabilă la vremuri într-o anumită epocă, ulterior țiganii urmând să adopte 
modele vestimentare nemţeşti sau lipovene. pe care le-au adaptat până 
la a crea un specific vestimentar țigănesc. 

Prima colonizare cu slovaci s-a făcut, în Bucovina. în 1803, când 
Kriegshaber, arendaş din Crasna a adus, pentru fabrica de sticlă din Huta 
Veche, câteva sute de slovaci din comitatul Trencin. În vara aceluiaşi 
an. || familii slovace (67 suflete) s-au aşezat la Tereblecea, în ținutul 
Rădăuţilor, iar în 1814, alte 14 familii slovace. Tot în 1803. 10 familii. 
cu 60 suflete, s-au așezat la Ludi Homora (Comăneşti). În 1834, primind 
loturi de colonizare, sute de slovaci sau de poloni. sosiți în Bucovina, 
prin Slovacia (cazul Soloneţului Nou), se stabilesc în Hliboca, Storoj 
neţ, Poiana Mărului, Crasna, Clocucica, Caliceanca sau Bănila, dar, de 
cele mai multe ori, fără a se izola în enclave, ci integrându-se în satul 
românesc tradiţional, de la care împrumută elemente de port şi de datină, 
dar şi cedează. 

Ceilalţi etnici din perioada Bucovinei istorice nu determină şi nu 
asimilează elemente folclorice în vestimentația autohtonilor, datorită 

enclavelor în care au înţeles să trăiască. Lipovenii (Foto 12) şi în spaţiul 
românesc conservă o Rusie veche şi mistică. Germanii, fie agricultori, 
precum colonistul din Iţcani (Foto 13) sau țărăncile din Cernăuţi (Foto 
14), fie minieri. precum cei din Iacobeni (Foto 15), trăiau izolaţi, în 
cadrul unor localităţi româneşti, dar cu primari aleşi din rândurile lor. 
necultivând relaţii decât cu românii bogaţi şi predispuşi germanizării. La 
fel de izolaţi trăiau şi ungurii din Țibeni, Vorniceni sau Dorneşti (Foto 
16), veniţi în nordul Moldovei cu mult înainte de ocupaţia austriacă, dar 
deschişi spre multiculturalitate abia după întoarcerea spășită, de pe la 
1890, din Ungaria care-i ademenise cu promisiuni şi-i abandonase într-o 
mlaștină a Tisei. 

Evreii, prezenţi. în număr mic. de veacuri în Bucovina, apoi. o 
dată cu „deschiderea cu plată a frontierelor” Moldovei, în număr mare, 
nu adoptau modele străine, dar impuneau, prin meşteşuguri şi. mai ales. 
prin cojocărie şi croitorie, elemente de port, de cele mai multe ori noi. 
născocite din raţiuni de eficientizare a afacerii. 

Ucrainenii, care aparțineau, ca și românii, „aceleiaşi legi”, fără 
să facă, iniţial, iarăşi ca şi românii, vreo diferenţă între naționalități. au 
avut vestimentaţii asemănătoare, fără șalvari roşii căzăceşti, care au fost 
născociţi în această provincie abia în epoca naţionalismelor otrăvite. 

În 1845, când ilustra monografia „Bucovina”, scrisă de Teofil 
Bendella, |. Schubirsz prezenta o alegorie a etnicilor bucovineni (Foto 
17), deşi cea mai autentică zugrăvire a costumelor din Bucovina vremii 
o găsim în desenul aceluiaşi Julius Zuber, „larmarocul din Rădăuţi” 
(Foto 18), străvechiul târg săptămânal din vecinătatea bisericii episcopale 
Bogdania, mereu acelaşi, de-a lungul veacurilor, adunând, în fiecare vi- 
neri, o populație la fel de veşnică precum frunzișul codrilor bucovineni, 
întotdeauna altul, deşi acelaşi. 

Emanciparea Bucovinei 
şi inventarea 
costumului popular studenţesc 


Bucovina însemna pentru austrieci, încă din 1773, când losifal II- 
lea o vizitase parțial, sub pretextul unei vânători, un teritoriu fabulos, „0 
adevărată pustietate, acoperit cu cei mai frumoşi arbori”, care adăpostesc 
la rădăcină bogății incredibile. 

După ocuparea provinciei, în paralel cu demararea unei organi- 
zări administrative, inclusiv prin secularizarea averilor mănăstirești şi 
prin împroprietărirea țăranilor şi a obştilor sătești, începe prospectarea 
geologică a munţilor şi dealurilor, în căutarea de materii prime pentru o 
posibilă industrie. Resursele de cupru, fier şi argint de la Fundu Moldo- 
vei, Pojorâta şi Iacobeni erau identificate încă din 16 august 1783, când 
Franz von Kollowrat propune Consiliului Aulic de Război înființarea unei 
corporaţii particulare, care să exploateze şi să valorifice acele resurse. 
În 7 iulie 1807, inspectorul Domeniilor Bucovinene, Franz Schubert, 
evaluează potenţialul economic al izvoarelor minerale de la Dorna 
Candreni, descoperite, din întâmplare, de medicul districtual Plusch pe 
fânaţul poştașului, iar câţiva ani mai târziu, Adolf Marin, fiul primarului 
neamţ din Rădăuți, inginer ținutal în Cernăuţi, întocmeşte planul și an- 
tecalculația pentru „o baie cu camere de locuit, cu grajd, remiză pentru 
trăsuri şi o ospătărie”. Cu sau fără voie, „pustietatea” capătă viaţă, se 
integrează, cu ritm accelerat, în Europa vremii, iar pictorul evreu Bernt 
Rudolf, excelent cotat pe piaţa artei chiar şi astăzi, şi graficianul M. A. 
Charlemont lasă mărturii entuziaste despre cele două caracteristici prin- 
cipale ale Bucovinei, noul şi vechiul, istoria şi preistoria. 

La Iacobeni. mina începe să funcţioneze. dar vagonetele sunt 
trase, cu caii, de români şi românce, îmbrăcaţi în costumele preistoriei 
lor. Exista şi o staţie de flotare, pe malul drept al Bistriţei Aurii. satul 
urcând, încet, pe coastele muntelui Arșiţa. 

La Cacica, urma să se construiască o fabrică de prelucrare a sării. 
deasupra minei, şi, în vecinătate, o superbă catedrală catolică, fără ca 
expansiunea Pârteştilor de Sus să-i deranjeze pe țăranii români, care se 
simt bine, în costumele lor ancestrale, pe drumurile largi 
asigură accesul spre eficienta fabrică austriacă. 

La Cârlibaba, unde se va stabili, din 1844, investitorul în minerit 
Andreas Figura, dar nu înainte de a fi construit drumul spre lacobeni, în 
1847, de antreprenorul Maftei Tonigar, din Fundu Moldovei, timpul pare 
încă înțepenit, pe urmele turmelor care trec pe ulița mare. 

În colonia nemţească de la Prisaca Dornei (Eisenau), ridicată în 
coasta Vamei, apar fabrici de cherestea, dar şi un nou mod de viaţă, care 
îşi va pune amprenta şi asupra satelor româneşti din vecinătate. 

Pe Bistriţa Aurie şi pe Ceremuş, curg plutele, iar țapinarii. aleşi 
dintre muntenii români şi huţuli, îşi pregătesc ascensiunea în folclorul 
nou al acelor vremi. 

La Putna, dincolo de atmosfera idilică, apar fabrici de cherestea, 
care fac necesară prezenţa, prin aceste locuri străvechi, a „mocăniţei”, 
„monstrul care scoate fim pe nări”, dar cu care bucovineni se vor obişnui 
destul de rapid, calea ferată venind dinspre Viena, prin Lemberg, şi po- 
posind la Cernăuţi, în 15 septembrie 1866, apoi la Iţcani, în 28 octombrie 
1869, şi-abia târziu, în 1 februarie 1888. prin Hatna, la Cacica, Gura 
Humorului, Frasin, Vama, și Câmpulung Moldovenesc. 

Peste Mestecăniş, se tăiase drum împărătesc, ca să ajungă mai 
lesne bogaţi, cu trăsurile, de la Câmpulung, la băile din Iacobeni şi din 
Vatra Dornei, pe atunci un sat nou şi frumos, dar deja dotat cu o staţiune, 
înu jurul izvorului lui Otto Brunnen. 

Și oraşele Bucovinei începuseră să păşească spre contemporaneita- 
tea europeană, Siretul căpătând contururile unui orăşel cochet, Cernăuţii 





ingrijite, care 

devenind, deja, ..Micul Paris”. Rădăuţii căpătând amploare, iar Suceava 
așteptând, plină de pitoresc, anii în care Franz cavaler Des Loges avea 
să-i desăvârşească liniile modernității. 

Odată cu emanciparea Bucovinei şi cu introducerea învățământului 
obligatoriu, apare şi o elită culturală bucovineană, dornică de reafirmarea 
spiritului naţional. Tonul renaşterii naţionale pare să-l fi dat lon a lui 
Gheorghe Sbiera. cel care, împreună cu Eudoxiu şi Alecu Hurmuzachi, 
pune temelia primelor societăţi studenţeşti româneşti la Viena şi, tot la 
Viena, în acelaşi an 1860, inventează costumul popular studențesc, „ca 
să vadă şi să înțeleagă oricine cum am să vorbesc și în ce direcţie am 
să lucru. După modelul pieptarului, cojocului, sumanului, bernevecilor 
(itarilor), ciubotei, cuşmei şi pălăriei româneşti din Bucovina, mi-am dat 
la făcut, în Viena, un port întreg. Am înduplecat chiar și pe lancu cavaler 
de Zota, carele venise atunci la studii juridice la Viena, ca să-şi facă şi 
el un atare îmbrăcământ... Portul nostru fu îmbrăţişat de unii tineri şi 
chiar de vreo trei-patru boieri din familiile Costin. Popovici şi Vasilco, 
dară nu se putu generaliza, nici susține timp îndelungat; dete însă unor 
copile îndemnul de a se îmbrăca şi ele în port naţional” (Sbiera, op.cit., 
pg. 140). 

Fără a se generaliza, portul popular născocit de Sbiera avea să aibă 
în Bucovina și efecte benefice, dar și pastişări lamentabile. 

Datorită acestui costum, dar şi prin contaminare folclorică huțulă, 
cămașa albă a românului bucovinean începe să fie înflorată, mai întâi 
la gât, apoi la mâneci şi, în cele din urmă, şi la poale, prin aplicare de 
bentiţe cusute sau prin aplicarea directă de omamente. 

Costumul lui Sbiera, preluat de unele copile”, pentru petrecerile 
româneşti, cele atât de costisitoare şi, drept consecinţă, atât de stigmati- 
zate de Constantin Morariu în „Piramida cu pigmei”, era o contrafacere, 

iarelitele bucovinene tot cu contrafaceri vor înfățoşa, la petreceri, „portul 
naţional”. 

Lumea satului, însă, singura care contează în acest domeniu, 
deşi a acceptat greu ornamentarea cămăși, a ajuns să o facă, în cele din 

urmă, într-un mod desăvârşit. Primii care au purtat cămăși ornamentate 
au fost studenții gimnazişti (şi. Vasile Posteucă, şi Iulian Vesper, şi E. 
Ar. Zaharia, şi Mihai Horodnic, şi lon Roşca debutează ca poeţi, înso- 
țind biografiile cu fotografii în care poartă astfel de costume), iar după 
exemplul gimnaziștilor, feciorii de gospodari din fiecare sat au început 
să-şi facă numai costume înflorate. 

Portul tradițional al românului bucovinean, descris de Procopie 
Jitariu, arăta cam așa: „Bărbaţii îmbracă cămăşi de fuior ori de câlți... că- 
mașa bărbaţilor, de regulă fără nici o înfloritură, ajunge până la genunchi”, 
„feciorii poartă ițari lungi și strâmți, țesuţi din lână albă, numai din păr, 
fără canuri”; „opinca e încălțămintea cea de toate zilele a bărbaților, 
la orice vreme... Aţele negre, toarse din păr tuns din coada calului, de 
Sfântul Toader, care leagă opinca şi înfăşoară ciorapul, dau piciorului un 
aspect plăcut. De sărbători, feciorii încalţă bocanci sau ciobote policești 
creţe”; „bărbaţii se încing cu brâie alese în mai multe culori, întocmai ca 
scoarțele. O seamă de inşi se încing, peste brâu, cu o curea, înfrumuseţată 
cu bumbi de tumbac, de aramă, cositor și alte metale lucitoare. Oamenii 
care lucrează în pădure poartă chiseie de curea lată de o palmă, un fel 
de șerpar cu cătărămi de aramă”; „iama, ei poartă în cap cuşme, căciuli 
de miel, lungi şi ascuţite, cu vârful plesnit într-o parte, numite „cuşme 
țurcănești”; poartă și cuşme albe, mai rotunde, cu partea de jos vărgată 
cu piele neagră, tot de miel. Copiii au comănace de pănură, ascuţite ca şi 
căciulile țurcăneşti. Vara, bărbaţii au pălării vârtoase, cu boruri înguste”; 
„mai demult, iarna, cojocul cu poale era haina de sărbătoare. El avea talia 
înfrumuseţată cu cusături negre. Poalele largi coborau până sub genunchi. 
În faţă, haina se încheia cu cheotori de piele. La guler, la mâneci, la piept 
şi la marginea de jos a poalelor, cojocul era tivit cu prim negru şi creț”; 

„pieptărelul, numit şi bundiţă, ajunge numai până la brâu, fără mâneci, 
confecţionat din piele de miel, despicat dinainte şi tivit la toate margi- 
nile cu prim, înflorat în faţă cu câteva cusături, e haina de sărbătoare în 
timpul verii, atât pentru bărbați, cât și pentru femei. Bundiţa cu piept, 
făcută de asemenea din piei de miel, se îmbracă peste cap și se încheie 

la umăr. Ea este haina de toate zilele a săteanului: iarna îi ține cald, vara 
îi ține răcoare”; „vara, pe vreme rea, se poartă sumanul. El are forma 
cojocului cu poale, fiind confecționat, însă, din pănură neagră sau laie. 
Pe margini, la guler şi în jurul buzunărilor, sumanul e tivit cu sărad, un 
fel de găitan împletit din lână. Tot din sărad se fac diferite înflorituri la 
guler şi pe pieptul hainei. Se cos sumane şi din horă, scama rezultată 
din bătutul pănurii în piuă. Acestea sunt ieftine, dar şubrede”; „pentru 
drumuri lungi. ploi şi viscole, unii săteni îşi croiesc mantale cu glugă, 
nişte sumane largi şi lungi până în pământ, pe care le îmbracă peste co- 
joc, căciulă şi cioareci”; „portul descris pe scurt aparţine trecutului. Se 
perpetuă, însă, neştirbită predilecţia pentru simplicitatea în îmbrăcăminte 
şi nu se dezminte gustul pentru alb şi negru”. 

Portul tradițional al femeii din Bucovina, descris de acelaşi Proco- 
pie Jitariu, începe cu „cămăși de bumbac, împodobite cu pui de mătase, 
la piept, la mâneci şi peste umeri. Altița şi încreţeala sunt podoaba cea 
mai de preţ a unei cămăși. Prima are forma unui pătrat, a doua forma 
unui dreptunghi îngust. Ele sunt cusute alături, pe mânecă, la partea de 
sus a braţului, altița deasupra, încrețeala dedesubt. Altiţa și încrețeala 
sunt lucrate în motive și culori deosebite, însă astfel încât una să pună 
în lumină frumusețea celeilalte. Croiul şi puii cămășilor femeiești sunt 
destul de variate. Sunt cămăşi din doi laţi, cu platcă, cu bizărău etc... 
Poalele sunt prinse de cămaşa scurtă numai până la brâu şi sunt, de 
regulă, dintr-o pânză mai groasă, iar cămășile lor sunt de bumbac sau 
de in. Cămaşa femeiască fără pui se numeşte cămăşoi”; „când îşi pun 
catrinţa, se încing peste poale, mai întâi, cu brâul, apoi îmbracă catrința 
peste brâu și o strâng pe corp cu bâmneţe”; „nevestele poartă ciobote cu 
tureac, fetele păpuci cu călcâie înalte, zugrumate, şi cu potcoave galbene. 
În bocanci şi în ciobotele cu tureac se încalță obiele de lână, în păpuci, 
colțuni”; „gospodinele mai înstărite purtau, chiar și vara, pieptare. Ele 
nu erau alta decât cojoace cu poale, dar fără mâneci” sau „mintean, cojoc 
şi el, dar fără poale; e scurt numai până la brâu, e călduros şi, mai ales, 
costă puţine parale”; „femeile, de multe ori şi fetele, se poartă îmbrobo- 

dite cu tulpan, înnodat la spate, sub conci. La joc sau la alte petreceri, 
fetele se sătesc cu capul gol, împodobindu-şi părul şi cu flori de târg. În 
vechime, femeile măritate se îmbrobodeau cu ştergare de in, ţesute în 
fel de fel de desene”. 

Când mai simple, când mai înflorate, acestea au fost veşmintele cu 
care s-au îmbrăcat populaţiile europene de dincoace de Dunăre, cu vreo 
două-trei mii de ani înainte de naşterea lui Hristos, veşminte păstrate, cu 
un fel de evlavie, până de curând, doar în cuprinderile munţilor Carpaţi, 
în toată simplitatea croiului şi a deplinei armonii dintre alb şi negru. 

Din mulţimea de fotografii. care confirmă portul veșmintelor 
strămoşeşti şi în perioada Bucovinei istori ea mai sugestivă şi mai 
conformă cu descrierea făcută de Procopie Jitariu mi se pare a fi cea a 
părinţilor lui Iancu Nistor, țărani din cătunul Bivolărie al Vicovului de 
Sus, cătun în care tribunul unionist al Bucovinei va începe împroprietă- 
rirea țăranilor, în 21 septembrie 1924. 

Fotografiile, cronici mute ale unor epoci apropiate, nu mai au 
nevoie de comentarii, ci doar de suflete care, frământate fiind de cău- 
tarea de sine, se pot regăsi în tinereţea fără de bătrâneţe şi în viaţa fără 
de moarte pe care le consacră aceste încifrări de clipite din veşnicia 
civilizaţiei omeneşti. 

